|  |
| --- |
| **TÖRVÉNY****AZ OKTATÁSI ÉS NEVELÉSI RENDSZER ALAPJAIRÓL** *(Az SZK Hivatalos Közlönye, 88/2017. szám)* |

I. ÁLTALÁNOS RENDELKEZÉSEK

**A törvény tárgya**

 **1. szakasz**

A jelen törvény szabályozza az iskoláskor előtti, az általános iskolai és középiskolai oktatási és nevelési, valamint a felnőttek oktatási rendszerének alapjait, éspedig: az oktatás és nevelés, a tudás, a jártasság és meggyőződés (a továbbiakban: kompetenciák) elveit, céljait, eredményeit, szabványait, az iskoláskor előtti nevelési és oktatási, az általános iskolai és középiskolai oktatási és nevelési tevékenység folytatásának módját és feltételeit, az oktatási és nevelési programok fajtáját, az oktatási és nevelési intézmények (a továbbiakban: intézmény) alapítását, szervezeti felépítését, finaszírozását és a munkája feletti felügyeletet, valamint az oktatás és nevelés tekintetében jelentős egyéb kérdéseket.

A jelen törvény szabályozza az intézményben foglalkoztatott munkavállalók munkaviszonyát is.

A középfokú katonai oktatást a honvédelmi rendszer keretében külön törvény és a jelen törvény szabályozza.

A közigazgatási dolgokban való eljárás jelen törvényben nem szabályozott kérdéseire az általános közigazgatási eljárást szabályozó törvényt kell alkalmazni.

A jelen törvényben a nyelvtani hímnemet kifejező terminusok a vonatkozó személy természetes hím – és nőnemét jelentik *(a magyar változatban tárgytalan, hiszen nincsenek nemek).*

**Oktatás és nevelés**

 **2. szakasz**

Az oktatási és nevelési rendszer felöleli az iskoláskor előtti nevelést és oktatást, az általános iskolai és középiskolai oktatást és nevelést, valamint a felnőttek oktatását.

Az iskoláskor előtti nevelési és oktatási, az általános iskolai és középiskolai oktatási és nevelési, valamint a felnőttek oktatási tevékenysége folytatásának sajátosságait külön törvény szabályozza (a továbbiakban: külön törvény).

**Az oktatáshoz és neveléshez való jog**

 **3. szakasz**

Minden személyt megillet az oktatáshoz és neveléshez való jog.

A Szerb Köztársaság állampolgárai az oktatáshoz és neveléshez való joguk érvényesítésében egyenlőek.

A fejlődési zavarokkal küszködő és rokkant személynek joga van az oktatási és nevelési igényeit méltányoló oktatáshoz és neveléshez az oktatási és nevelési rendszerben, a tanításban és a tanulásban kiegészítő egyéni, illetve csoportos támogatáshoz vagy külön nevelési csoportban vagy iskolában, a jelen és a külön törvénnyel összhangban.

A kivételes képességekkel rendelkező személynek joga van az oktatási-nevelési rendszerben külön oktatási és nevelési igényeit méltányoló oktatáshoz és neveléshez, külön tagozatokban vagy külön iskolában, a jelen és a külön törvénnyel összhangban.

A külföldi állampolgár, az állampolgárság nélküli személy és az állampolgárságot igénylő személy az oktatáshoz és neveléshez való jogát a Szerb Köztársaság állampolgárai számára előírt ugyanazon feltételekkel és módon érvényesítheti.

**Az ingyenes oktatásra való jog**

 **4. szakasz**

A Szerb Köztársaság, az autonóm tartomány vagy a helyi önkormányzati egység által alapított intézmény ingyen biztosítja:

1) a gyermekek nevelését és oktatását az iskola megkezdése előtti évben, összhangban a jelen és a külön törvénnyel;

2) a tanulók és a felnőttek általános iskolai nevelését és oktatását, összhangban a jelen és a külön törvénnyel;

3) a rendes és rendkívüli tanulók középfokú oktatását egyenlő feltételekkel, összhangban a jelen és a külön törvénnyel;

Rendes tanuló az a személy, aki a középfokú oktatás és a 17 évnél fiatalabbak oktatásának első osztályába jár, a rendkívüli tanuló pedig 17 évnél idősebb személy.

A 2. szakasztól eltérően, a 17 évnél fiatalabb személy is részt vehet a középfokú oktatásban vagy rendkívüli tanulói minőségben való oktatásban, az oktatási és nevelési teendőkben illetékes miniszter (a továbbiakban: miniszter) jóváhagyásával, éspedig:

 1) a sporttal professzionálisan foglalkozó személy;

2) a személy, akinek esetében a betegségének természete objektíven nem engedi a tanítás rendes látogatását;

3) egyéb indokolt esetekben, amikor az objektív körülmények nem engedik a tanítás rendes látogatását.

A 2. bekezdéstől eltérően, a 17 évnél idősebb személy, aki az előző tanévben befejezte a nyolc év tartamú általános iskolát, a következő tanévben rendes tanuló minőségben beiratkozhat a középiskolába.

A felnőttek tanterve szerint általános iskolai és középiskolai oktatást megszerző személy korosztályát, külön törvény szabályozza.

A személynek, aki megszerezte a középfokú oktatást, de szeretné átképezni vagy továbbképezni magát, szakképzettséget vagy mesteri képzést szerezni, tandíjat kell fizetnie.

Kivételesen, a személyeknek, akiknek egészségi okokból kell átképezniük vagy továbbképezniük magukat, nem kell tandíjat fizetniük.

A tandíj összegét az oktatási és nevelési teendőkben illetékes minisztérium (a továbbiakban: Minisztérium) állapítja meg, az oktatás és nevelés fajtái szerint, azzal, hogy az egyes rendkívüli tanulók – 17 évnél idősebb személyek, súlyos anyagi és szociális helyzet miatt felmenthetők a tandíj fizetése alól, az oktatásban és nevelésben való teljes egyenjogúság elérése céljából.

A gyermek és a tanuló szülője, illetve más törvényi képviselője választhatja az otthoni általános iskolai oktatást és nevelést, az oktatási és nevelési költségek biztosítása mellett.

**Nyelvhasználat**

 **5. szakasz**

Az oktatató-nevelő munka szerb nyelven és cirill írásmóddal (a továbbiakban: szerb nyelv) folyik.

A nemzeti kisebbséghez tartozók számára az oktató-nevelő munka a nemzeti kisebbség nyelvén, illetve nyelvhasználatán (a továbbiakban: nemzeti kisebbségi nyelv) és írása szerint valósul meg.

 A nemzeti kisebbséghez tartozók számára az oktató-nevelő munka két nyelven is folytatható, nemzeti kisebbségi nyelven és írás szerint és szerb nyelven, éspedig a külön törvénnyel összhangban.

Az oktatató-nevelő munka idegen nyelven is folytatható, illetve két nyelven, idegen nyelven és szerb nyelven vagy két nyelven és a nemzeti kisebbségi nyelven és írás szerint, éspedig a külön törvénnyel összhangban.

A jelbeszédet, illetve külön írást vagy egyéb technikai megoldást használó személyek számára az oktató-nevelő munka folyhat jelbeszéddel és a szóban forgó nyelv eszközeinek segítségével.

 Ha az oktatásban nemzeti kisebbségi nyelven, idegen nyelven vagy két nyelven részesülnek, a szerb nyelv tanulása kötelező.

**Az oktatás és nevelés minősége**

 **6. szakasz**

Az oktatás és nevelés minőségi elemei a Szerb Köztársaságban a következők:

1) az oktatási és nevelési elvek;

2) az oktatás és nevelés céljai;

3) az oktatási és nevelési tantervek;

4) az oktatási szabványok;

5) a tanulói kompetenciák;

6) az érzékeny kategóriájú gyermekek és tanulók felöleltsége és a róluk való gondoskodás;

7) tanulási környezet;

8) a tanárok, nevelők és szakmunkatársak, igazgatók és titkárok kompetenciái és professzionális fejlődése;

9) együttműködés a szülőkkel, illetve más törvényi képviselőkkel és a szélesebb közösséggel;

10) az oktatási célok és a tanulási eredmények céljai megvalósulásának független értékelése;

11) a tanárok, a nevelők és a szakmunkatársak és igazgatók önértékelése, figyelemmel kísérése és független értékelése;

12) az igazgatási rendszer;

13) az intézmény területi és felszereltségi szabványai;

14) megfelelő anyagi és pénzügyi erőforrások.

**Az oktatás és nevelés általános elvei**

 **7. szakasz**

Az oktatási és nevelési rendszernek biztosítania kell minden gyermek, tanuló és a felnőtt számára:

1) a szociális igazságosságon és a hátrányos megkülönböztetés nélküli egyenlő esély elvén alapuló oktatáshoz és neveléshez való jog érvényesítésének egyenlőségét és hozzáférhetőségét;

2) az oktatásnak és nevelésnek a tanulás, a tanítás és az osztályozás különféle formái révén a gyermekekre és tanulókra való irányultságát, melyekkel eleget tesznek a gyermekek és a tanulók különböző szükségleteinek, fejlesztik a tanulás iránti motiváltságukat és emelik az eredmények színvonalát;

3) az emberi jogok és valamennyi gyermek, tanuló és felnőtt jogainak tiszteletben tartását és az emberi méltóság méltányolását; oktatást és nevelést demokratikusan berendezett és szociálisan felelős intézményben, amelyben ápolják a nyitottságot, az együttműködést, a toleranciát, a világban a művelődési és civilizációs összeköttetésről szóló tudatot, az alapvető erkölcsi értékeknek, az igazságosság értékeinek, az igazságnak, a szolidaritásnak, a szabadságnak, a tisztességnek és felelősségnek való odaadást és amelyben biztosítva van a gyermek, a tanuló és a felnőtt jogainak teljes mértékű tiszteletben tartása;

4) magas minőségű oktatást és nevelést mindenki számára; minőséges és kiegyensúlyozott oktatást és nevelést, amely a korszerű tudomány hagyományain és vívmányain alapszik, az oktatási és nevelési folyamat tekintetében fontos tudományos ágazatok vívmányainak alkalmzását és amely valamennyi gyermek, tanuló és felnőtt korosztályához és személyes oktatási szükségleteihez van alkalmazva;

5) az egész életen keresztül való tanulást, amely magában foglalja a tanulás valamennyi formáját és az élet folyamán az oktatási tevékenységek különféle formáiban való részvételt jelent, a szükséges személyes, polgári, társadalmi és munka-kompetenciák állandó fejlesztésének céljából;

6) az oktatási és nevelési folyamat tervezésére és megvalósítására vonatkozó stratégiai és funkcionális kerettel összhangban való kompetenciákon alapuló oktatást és nevelést, amivel feltételeket teremtünk és támogatást nyújtunk valamennyi kompetencia fejlesztéséhez;

7) professzionális etikát és kompetenciát, amely a tanárok, a nevelők, a szakmunkatársak, az igazgató és a titkár magasfokú szakképzettségét jelenti, az állandó professzionális fejlődést és magas szintű professzionális felelősséget és etikusságot;

8) vízszintes és függőleges átjárhatóságot, amellyel biztosítják azt a lehetőséget, hogy a tanulók és a felnőttek az oktatás folyamán megváltoztathassák az oktatás fajtáját (vízszintes átjárhatóság) és a továbbképzés lehetőségét és magasabb szintű oktatás megszerzését (függőleges átjárhatóság);

9) a demokratikusságot valamennyi részvevőnek az oktatási és nevelési rendszerbe való bekapcsolódása által az oktatási politikák létrehozásában és végrehajtásában, tiszteletben tartva a szükségleteket és a jogokat a kötelességek és felelősség mellett;

10) az intézmény autonómiáját a megfelelő tevékenységek, programok és projektumok tervezésén és megvalósításán keresztül az oktatás és nevelés minőségének előmozdítása céljából, tiszteletben tartva az intézmény és a helyi környezet sajátosságát.

Az elvek érvényesítésében külön figyelmet kell fordítani a következőkre:

1) a családdal való együttműködésre, a szülőknek, illetve más törvényi képviselőnek a bekapcsolásával, az oktatás és nevelés kitűzött céljainak sikeres megvalósítása végett, továbbá a helyi közösséggel és a szélesebb társadalmi közösséggel;

2) a gyermeknek, illetve a tanulónak a következő oktatási és nevelési színtre való átjutásának támogatására és az oktatásban és nevelésben a folyamatosság érvényesítésére;

3) a kivételes (tehetséges és kiváló) képességekkel rendelkező tanulók és felnőttek azonosítására, figyelemmel kísérésére és serkentésére azoknak a feltételeknek a biztosításával, hogy tekintet nélkül a saját anyagi feltételeikre, hozzáférhető legyen a számukra a megfelelő szintű oktatási és nevelési intézet;

4) a lehetőség megteremtésére, hogy a fejlődési zavarokkal küszködő, rokkant és az érzékeny csoportokból való gyermekek, tanulók és felnőttek, anyagi körülményeikre való tekintet nélkül, hozzáférjenek az intézményi oktatás és nevelés minden szintjéhez, továbbá a szociális védelmi intézményekben elhelyezett személyek, egészségi problémákkal küszködő gyermekek, tanulók és felnőttek az intézményi elhelyezésük és a kórházi és házi gyógyításuk idején érvényesíthessék az oktatáshoz való jogukat;

5) az oktatási és nevelési rendszerből való kimaradási arány csökkentésére, különös tekintettel a lakosság szociálisan veszélyeztetett kategóriáihoz tartozó és a fejletlen területeken élő személyekre, a fejlődési zavarokkal küszködő és rokkant személyekre, valamint a tanulásban sajátos nehézségekkel küszködő más személyekre, a rendszerbe való újbóli bevonásuk támogatására, a felzárkóztató és interkulturális oktatás és nevelés elveivel összhangban;

6) a foglalkoztatottak, a tanulók és a felnőttek az egyén személyes fejlődésének, oktatási és hivatásbeli tekintetben való fejlődésére irányuló karrierorientált irányítására és tanácsolására;

7) az oktatáshoz való jog érvényesítésére és az oktatási és nevelési rendszerbe való bekapcsolódására különféle korosztályok esetében és különféle szinteken, a gyermekek egyéb jogainak és más emberi jogok veszélyeztetése nélkül;

8) a tanulókkal való együttműködésre, a kitűzött oktatási és nevelési célok sikeres megvalósítása céljából, valamint megfelelő tevékenységek, programok és projektumok megvalósítására az oktatás és nevelés minőségének előmozdítása céljából.

**Oktatási és nevelési célok**

 **8. szakasz**

Az alapvető oktatási és nevelési célok a következők:

1) A gyermek, a tanuló és a felnőtt jólétének biztosítása és teljes mértékű fejlődésének támogatása;

2) a serkentő és biztonságos környezet biztosítása a gyermek, a tanuló és a felnőtt teljes mértékű fejlődéséhez, az erőszakmentes magatartás fejlesztése és az erőszak iránti zéró tolerancia megteremtése;

3) a gyermekek iskoláskor előtti neveléssel és oktatással való szélesebb körű átfogásának biztosítása, valamint a tanulók oktatási és nevelési rendszerbe való átfogó bekapcsolódása;

4) az egészséges életstílusok, a saját egészség és biztonság fontosságáról szóló tudat, a testi képességek ápolása és fejlesztése szükségességének fejlesztése és alkalmazása;

5) a fenntartható fejlődés, a természet és a környezet védelmének és megrőrzésének, valamint az ökológiai etika, az állatok védelmének és jólétének jelentőségéről szóló tudat fejlesztése;

6) az ellenőrzött tudományos ismereteken és az oktatási gyakorlaton alapuló oktatási és nevelési folyamatok és eredmények minőségének folyamatos előmozdítása;

7) a változó korszerű társadalomban való eligazodás kompetenciáinak és a benne való aktív részvétel fejlesztése;

8) valamennyi gyermek, tanuló és felnőtt teljes intelektuális, emocionális, szociális, erkölcsi és fizikai fejlődése összhangban a korosztályával, a fejlesztési szükségleteivel és érdeklődésével;

9) az egész életen át tartó tanuláshoz szükséges kulcsjelentőségű kompetenciák, a tantárgyak közötti kompetenciák és a szakmai kompetenciák fejlesztése összhangban a foglalkozás követelményeivel, a munkaerőpiac szükségleteivel és a korszerű tudomány és technológia fejlesztésével;

10) az önmagáról szóló tudat, az alkotói képesség, a kritikai gondolkodás, a tanulási motiváció, a csapatmunkában való részvétel képességének, az önértéklés, az önkezdeményezés képességének és a saját vélemény kifejezésének fejlesztése;

11) a további oktatás és foglalkozás kiválasztásáról, a saját fejlődésről és a jövőbeli életéről való jó döntések meghozatalára irányuló felkészítés;

12) a pozitív emberi értékek fejlesztése;

13) a szolidaritás érzésének, a megértésnek és másokkal való konstruktív együttműködés és a barátság és bajtársiasság fejlesztése;

14) a gyermek jogainak, az emberi jogok, a polgári szabadságjogok megértésére és tiszteletben tartására irányuló kompetenciák és a demokratikusan berendezett és igazságos társadalomban való életre irányuló képesség fejlesztése;

15) a faji, a nemzeti, a kulturális, nyelvi, vallási, származási, nemi és életkorbeli egyenjogúság, a tolerancia fejlesztése és tiszteletben tartása és a különbözőség méltányolása;

16) a személyes és a nemzeti önazonosság fejlesztése, a Szerb Köztársasághoz tartozás tudatának és érzésének fejlesztése, a szerb nyelv és az anyanyelv, a szerb nép és a nemzeti kisebbségek hagyományainak és kultúrájának tiszteletben tartása és ápolása, interkulturalitás fejlesztése, a nemzeti és a világ kulturális hagyatékának tiszteletben tartása és megőrzése;

17) a valamennyi oktatási és nevelési erőforrás hatékony felhasználásának növelése, az oktatás és nevelés befejezése az előirányozott határidőben a tartam minimális meghosszabbításával és az iskoláztatás elhagyásának csökkenésével;

18) az oktatás és nevelés hatékonyságának növelése és a Szerb Köztársaságnak, mint tudásalapú állam lakossága oktatási szintjének előmozdítása.

**Az oktatás és nevelés eredményei**

 **9. szakasz**

Az oktatás és nevelés eredményei világos kifejezése annak, hogy a tanulóktól elvárható, az oktatás és nevelés megfelelő szintjének befejezése után, a tudás és megértés és a megmutatás, illetve a megtevés képessége.

Az oktatás és nevelés eredményei alapul szolgálnak az oktatás és nevelés tervezéséhez, figyelemmel kíséréséhez és értékeléséhez.

Az oktatás és nevelés eredményei a tanuló azon képességét jelentik, hogy:

1) szóbeli és írásbeli formában kifejezze és tolmácsolja az eszméket, a gondolatokat, az érzéseket, a tényeket és állásfoglalásokat;

2) összegyűjtse, elemezze, megszervezze és kritikusan mérlegelje az információkat;

3) használja a szerb nyelvet, illetve a nemzeti kisebbségi nyelvet és az idegen nyelvet a művelődési hagyatéktól és környezettől, a szükségletektől és érdeklődésektől függően;

4) hatékonyan és kritikusan használja a tudományos és technológiai ismereteket, a saját élete, mások élete és a környezet iránti felelősség kimutatásával;

5) hatékonyan dolgozzon másokkal, mint egy csapat, csoport, szervezet és közösség tagja;

6) tudja hogyan kell tanulni;

7) képes legyen különbséget tenni a tény és az interpretáció között;

8) alkalmazza a matematikai gondolkodást és tudást a mindennapi helyzetekben jelentkező egész sor probléma megoldásának céljából;

9) önmaga iránt és mások iránt megbízhatóan, kritikusan és felelősségteljesen használja a digitalis technológiákat;

10) felelősségteljesen és hatékonyan irányítsa önmagát és saját tevékenységét;

11) hatékonyan és konstruktíven részt vegyen a munkaélet és a társadalmi élet valamennyi formájában, tiszteletben tartsa az emberi jogokat és szabadságjogokat, öntudatosan és erőszak mentesen kommunikáljon a társadalom növekvő különféleségében és az összeütközések megoldásában;

12) változásokat indítson és készségesen fogadja a változásokat, felelősséget vállaljon és vállalkozói fellépése és világos irányultsága legyen a célok megvalósítása és a siker elérése felé;

13) megvalósítsa az ötleteket, megtervezze és irányítsa a projektumokat azon célok elérése érdekében, amelyek hozzájárulnak a személyes érvényesüléséhez, a társadalmi és gazdasági tevékenységéhez;

14) a világot összekötött rendszerek egészeként fogja fel és a konkrét problémák megoldásának alkalmával megértse, hogy nincsenek elszigetelve;

15) tudatában legyen a saját kultúrájának és a kultúrák különféleségének, méltányolva az eszméknek, a tapasztalatoknak és az érzéseknek különféle medián keresztül való kreatív kifejezésének jelentőségét, ideértve a zenét, az irodalmat, az előadói és vízuális művészeteket is .

Az oktatás és nevelés eredményeinek érvényesítését a teljes oktatási-nevelési folyamattal biztosítjuk az oktatás és nevelés valamennyi szintjén, a munka valamennyi formáján, módozatán és tartalmán keresztül.

**Az oktatás és nevelés szabványai**

 **10. szakasz**

Az oktatás és nevelés szabványai olyan normák összességét jelentik, amelyeknek alapján végzik az oktatási és nevelési rendszerben a minőség értékelését, éspedig:

1) a tanuló eredményének szabványai;

2) az intézmény működése minőségének szabványai;

3) a tankönyvminőség szabványai;

4) a tanárok, nevelők és szakmunkatársak kompetenciáinak szabványai;

5) az igazgató kompetenciáinak szabványai.

**Az egész életen át tartó tanulás kulcsjelentőségű kompetenciái**

 **11. szakasz**

A kulcsjelentőségű kompetenciák az integrált ismeretek, jártasságok és állásfoglalások összességét képezik, amelyek szükségesek valamennyi egyén számára a személyes kifejeződéséhez és fejlődéséhez, a társadalmi életbe való bekapcsolódásához és a munkavállalásához.

Az egész életen át tartó tanulás kulcsjelentőségű kompetenciái a következők:

1) az anyanyelven való kommunikáció: szóbeli vagy írásbeli formában a vázlat, a gondolat, az érzelem, a tény és a vélemény kifejezésének és tolmácsolásának képessége;

2) idegen nyelven való kommunikáció: szóbeli vagy írásbeli formában a vázlat, a gondolat, az érzelem, a tény és a vélemény kifejezésének és tolmácsolásának képessége, beleértve az összegezéssel, a tolmácsolással, fordítással, átfogalmazással és egyéb módon való közvetítés jártasságát, továbbá az interkulturális megértést;

3) matematikai, tudományos és technológiai kompetenciák: az alapvető numerikus következtetés, a természet világának megértése, a tudás és a technológia emberi szükségletekre való alkalmazásának képessége (orvostudomány, szállítás, kommunikációk, stb.);

4) digitális kompetencia: az információs és kommunikációs technológiáknak a munkára, a pihenésre és a kommunikációra való magabiztos és kritikai felhasználása;

5) a tanulás tanulása: képesség, hogy hatásosan irányítsák a saját tanulásukat: tervezés, az idő és az információk irányítása, a képesség, hogy legyőzzék az akadályokat, hogy sikeresen tanuljanak, az előző ismeretek és jártasságok felhasználása, a tudás és jártasság alkalmazása különféle helyzetekben, individuálisan és/vagy csoportban;

6) társadalmi és polgári kompetenciák: képesség, hogy hatékonyan és konstruktíven részt vegyenek a társadalmi életben és a munkaéletben és hogy részt vállaljanak az aktív és demokratikus részvételben, főként az egyre különfélébb közösségekben;

7) érzék a kezdeményezéshez és a vállalkozáshoz: képesség, hogy az ötleteket akcióvá alakítsák a kreativitás, az innováció és kockázatvállalás által, valamint a projektumokkal való tervezés és irányítás képessége;

8) kulturológiai tudatosság és kifejeződés: képesség, hogy megértsék a kreatív ötletek, a tapasztalatok és emóciók jelentőségét a különféle médiákban – zene, irodalom, tánc, képzőművészet és egyéb.

Az 1. bekezdésben foglalt kompetenciák, a hagyományos iskolai tantárgyak keretén kívül, felölelik és angazsálják az iskolai ismereteket a tanulók felkészítésében, hogy versenyképesek és funkcionálisak legyenek a jelenlegi és jövőbeli oktatási és professzionális térben és hogy kompetensen és aktívan érvényesítsék a polgári feladataikat.

**Általános tantárgyközi kompetenciák**

 **12. szakasz**

Az általános tantárgyközi kompetenciák és kulcsjelentőségű kompetenciák felé való irányultság célja a különféle reális szövegkörnyezetekre releváns tudás, a jártasság és az álláspontok dinamikusabb és angazsáltabb kombinálása, amelyek azok funkcionális alkalmazását követelik meg.

Az általános tantárgyközi kompetenciák a kulcsjelentőségű kompetenciákon alapszanak, valamennyi tantárgy tanításán keresztül fejlődnek, alkalmazhatóak a különféle helyzetekben és szövegkörnyezetekben a különféle problémák és feladatok megoldásában, valamennyi tanuló számára elengedhetetlenül szükségesek a személyes megvalósításukhoz és fejlődésükhöz, valamint a társadalmi folyamatokba és a foglalkoztatásba való bekapcsolódásukhoz és alapul szolgálnak az egész életen át tartó tanuláshoz.

Általános tantárgyközi kompetenciák a kötelező általános iskolai oktatás és nevelés végén a Szerb Köztársaságban a következők:

1) tanulási kompetencia;

2) felelősségteljes részvétel a demokratikus társadalomban;

3) esztétikai kompetencia;

4) kommunikáció;

5) a környezethez való felelősségteljes viszonyulás;

6) az egészséghez való felelősségteljes viszonyulás;

7) kezdeményező képesség és a vállalkozásra irányultság;

8) az adatokkal és az információkkal való munka;

9) problémamegoldás;

10) együttműködés;

11) digitális kompetencia.

Általános tantárgyközi kompetenciák a középfokú oktatás és nevelés végén a Szerb Köztársaságban a következők:

1) az egész életen át tartó tanulás kompetenciája;

2) kommunikació;

3) adatokkal és információkkal való munka;

4) digitális kompetencia;

5) problémamegoldás;

6) együttműködés;

7) felelősségteljes részvétel a demokratikus társadalomban;

8) felelősségteljes viszonyulás az egészséghez;

9) felelősségteljes viszonyulás a környezethez;

10) esztétikai kompetencia;

11) kezdeményező képesség és vállalkozási kompetencia.

**Oktatási és nevelési tevékenység**

 **13. szakasz**

Az oktatási és nevelési tevékenységet az intézmény végzi.

A katonai oktatást a középfokú katonai iskolák végzik összhangban a honvédelmi rendszer külön törvényével.

Az 1. bekezdésben foglalt intézmény megalapítására és működésére a jelen törvény rendelkezáseit és a közszolgálatokról szóló jogszabályokat kell alkalmazni.

Az oktatási és nevelési tevékenység végzésének módját a jelen törvény és a külön törvények írják elő.

**Az oktatási-nevelési munka megvalósítása**

 **14. szakasz**

Az intézményben a nevelési-oktatási munkát, az oktatási-nevelési munkát és a nevelési munkát (a továbbiakban: oktatási-nevelési munka) végzi: a tanár, a nevelő és a szakmunkatárs.

Az oktatási-nevelési munka végzésében a tanárnak, a nevelőnek és a szakmunkatársnak más személyek is segíthetnek, összhangban a jelen törvénnyel.

 Az iskola az oktatási-nevelési munkát a hosszabb házi vagy kórházi gyógykezelésen tartózkodó tanulók számára külön munkaformaként végezheti, külön törvénnyel összhangban.

A tanítás otthoni tanításként és távtanításként is megvalósítható, külön törvénnyel összhangban.

A gyakorlati tanításban az oktatás és a nevelés tantervének egy részét gazdasági társaság, más jogi vagy természetes személy is megvalósíthatja, külön törvénnyel összhangban.

Az 5. bekezdésben foglalt gazdasági társaságban vagy más jogi személyben az oktatási-nevelési munkát a gyakorlati oktatást végző tanár, a munkán keresztül való tanulás koordinátora és a külön törvényben előírt feltételeket teljesítő oktató végzi.

Az oktatási-nevelési munka felöleli az intézmény tanítási és tanításon kívüli tevékenységeit, amelyek által megvalósul az oktatás és nevelés programja és elérik az előírt célokat és az eredmények sztenderdjeit, a jelen törvénnyel és külön törvénnyel összhangban.

**Nyilvántartások és közokiratok**

 **15. szakasz**

Az intézmény az előírt nyilvántartást nyomtatott és/vagy elektronikus formában vezeti és adja ki a közokiratokat, a jelen törvénnyel és külön törvénnyel összhangban.

Az intézmény a törvénnyel ellentétesen kiadott közokiratot megsemmisíti.

Valamennyi közokirat tartalmazza a Szerb Köztársaság kis címerét.

A középfokú katonai iskolák a nyilvántartás vezetését és a közokiratok kiadását a jelen törvénnyel és a honvédelmi rendszer külön törvényével összhangban végzik.

 Az adatok összegyűjtésének, feldolgozásának, közzétételének és felhasználásának valamennyi formáját a jelen törvénnyel, külön törvénnyel és a személyiségi adatok védelmét szabályozó törvénnyel összhangban kell végrehajtani.

**Felügyelet**

 **16. szakasz**

A jelen törvény alkalmazása feletti felügyeletet, a törvénnyel összhangban, a Minisztérium gyakorolja.

II. AZ OKTATÁS ÉS NEVELÉS ÉRVÉNYESÍTÉSE

**A gyermekek beíratkozása az iskoláskor előtti intézménybe**

 **17. szakasz**

Iskoláskor előtti intézménybe a gyermek a szülő, illetve más törvényi képviselő kérelmére iratkozhat be.

Az iskolába indulás előtti évben valamennyi gyermeket fel kell venni az iskoláskor előtti intézménybe.

A beiratkozáshoz szükséges dokumentáción kívül a szülő, illetve más törvényi képviselő mellékeli a gyermek egészségügyi vizsgálatáról szóló bizonyítékot is.

Az a szülő, illetve más törvényi képviselő, akinek a gyermekét nem öleli fel az iskoláskor előtti intézményben való nevelési-oktatási munka, köteles az öt és fél évestől hat és fél éves korú gyermekét beíratni az iskoláskor előtti intézménybe, illetve az iskoláskor előtti előkészítő programot megvalósító általános iskolába, azzal, hogy joga van iskoláskor előtti intézményt, illetve általános iskolát választani.

A helyi önkormányzati egység által alapított iskoláskor előtti intézmény, illetve a Szerb Köztársaság, az autonóm tartomány vagy a helyi önkormányzati egység által alapított iskoláskor előtti programot megvalósító általános iskola, köteles minden gyermeket iskoláskor előtti előkészítő program látogatására felvenni, tekintet nélkül a szülő, illetve más törvényi képviselő lakhelyére.

A 4. bekezdésben foglalt program látogatása a Szerb Köztársaság, az autonóm tartomány vagy helyi önkormányzati egység által alapított intézményben – ingyenes.

A helyi önkormányzati egység nyilvántartást vezet és tájékoztatja az iskoláskor előtti intézmény, illetve az iskoláskor előtti előkészítő programot megvalósító általános iskola látogatására megért korú gyermekről és erről értesíti az iskoláskor előtti intézményt, illetve az iskoláskor előtti előkészítő programot megvalósító általános iskolát, külön törvénnyel összhangban.

 A gyermekek iskoláskor előtti intézménybe iratkozásával kapcsolatos elsőbbségek megállapításának részletes feltételeit a miniszter írja elő.

**A tanulók általános iskolába iratkozása**

 **18. szakasz**

Az első osztályba való beiratkozással a gyermek tanulói minősítést szerez.

Első osztályba íratkozik minden gyermek, aki a tanév kezdetéig legalább hat és fél éves, de legfeljebb hét és fél éves.

Kivételesen, a gyermek esetében egy évvel elhalasztható az első osztályba való beiratkozás, külön törvénnyel összhangban.

A gyermek, aki hattól hat és fél éves, az első osztályba az iskolába indulásra való készségének ellenőrzése után iratkozhat be.

Az iskola köteles megszervezni a 4. bekezdésben foglalt készség ellenőrzését.

Ha a hét és fél évnél idősebb gyermek betegség vagy egyéb okoknál fogva nem iratkozott be az első osztályba, előzetes tudásfelmérés alapján beiratkozhat az első vagy a megfelelő osztályba.

Az előzetes tudásfelmérést az iskola osztálytanító tanárából, pedagógusából és pszichológusából álló csapat végzi el, figyelembe véve a gyermek eredményeinek szabványait és méltányolva a gyermek legjobb érdekeit.

A gyermek általános iskolába iratkozásának részletesebb feltételeit külön törvény szabályozza.

**A tanuló középiskolába iratkozása**

 **19. szakasz**

A középiskola első osztályába az általános iskolai oktatást és nevelést befejezett személyek iratkoznak be, külön törvénnyel összhangban.

A zenei és balett oktatási programot megvalósító középiskolák első osztályába, a kivételes tehetségű tanulókra szabott vagy individualizált iskolai programot, valamint a fejlődési zavarokkal küszködő tanulók és felnőttek számára egyénre szabott oktatási és nevelési programot megvalósító középiskola első osztályába külön törvénnyel összhangban lehet beiratkozni.

Kivételesen, az érzékeny kategóriákba tartozó egyes személyek vagy személyek csoportjai, a fejlődési zavarokkal küszködő személyek és rokkant személyek a középiskolába kedvezőbb feltétekkel iratkozhatnak be az oktatásban és nevelésben való teljes egyenjogúság elérése céljából, a miniszter által előírt mércékkel összhangban és eljárás szerint.

A középfokú oktatás és nevelés befejezése után a személy átképzés, továbbképzés, szakosított oktatás vagy mesteri képzés céljából beiratkozhat középiskolába, külön törvénnyel összhangban.

Szakmai továbbképzés, illetve kiképézés céljából középiskolába beiratkozhat az a személy is, aki megszerezte vagy befejezte az általános iskolai oktatást és nevelést.

 Kivételesen, az általános iskolai oktatásban és nevelésben részesülő felnőtt, párhuzamosan látogathatja a középiskolában az előírt vagy kiválasztott képzési programot.

**Az iskoláskor előtti intézmény haladó csoportjába és a fejlődési rendellenességekkel küszködő tanulókat oktató iskolába iratkozás**

 **20. szakasz**

Az iskoláskor előtti intézmény haladó csoportjába, illetvea fejlődési rendellenességekkel küszködő tanulókat oktató iskolába a gyermek, illetve a tanuló a kiegészítő oktatási, egészségügyi vagy szociális támogatás nyújtásához szükséges felmérést végző interreszort különbizottság véleménye alapján iratkozik be, a szülő, illetve más törvényi képviselő jóváhagyásával.

 **Zeneiskolába, illetve a balettiskolába iratkozás**

 **21. szakasz**

A zenei általános iskolába, illetve az általános balettiskolába beiratkozhat az általános iskolába és a középiskolába járó gyermek és tanuló, aki leteszi a zenei, illetve a balett képesség megállapítására vonatkozó felvételi vizsgát.

A tanuló, aki nem fejezte be a zenei általános iskola, illetve az általános balettiskola első ciklusát, beiratkozhat a második ciklusba a tudásfelmérésre vonatkozó vizsga után.

A zenei általános iskola és az általános balettiskola tanulója folytathatja a zenei, illetve a balett oktatást és nevelést a tehetségesek számára vonatkozó egységes iskolai tanterv szerint, ha megállapítást nyer, hogy rendkívüli zenei, illetve balett képességekkel rendelkezik.

**A beiratkozás és a tanítás rendszeres látogatásának felelőssége**

 **22. szakasz**

A szülő, illetve más törvényi képviselő felelősséggel tartozik a gyermek iskolába való beiratkozásáért, a tanítás rendszeres látogatásáért és egyéb iskolai kötelességek teljesítéséért.

A helyi önkormányzati egység nyilvántartást vezet és tájékoztatja az iskolát és a szülőket, illetve más törvényi képviselőket, azokról a gyermekekről, akiknek be kell iratkozniuk az általános iskola első osztályába, legkésőbb a folyó év február végéig a következő tanévre vonatkozóan.

Az iskola köteles a térbeli és káderbeli lehetőségeivel összhangban értesíteni a szülőket, illetve más törvényi képviselőt az arra vonatkozó határozatról, hogy a kérelmére a gyermeket az iskola közigazgatási területén kívül írassa be, a folyó naptári év április 30-ig.

Az iskola köteles értesíteni a szülőt, illetve más törvényi képviselőt és a helyi önkormányzati egységet arról a gyermekről, aki nem iratkozott be az első osztályba, legkésőbb 15 nappal a tanév kezdete előtt.

Az iskola köteles értesíteni a szülőt, illetve más törvényi képviselőt a tanulóról, aki rendszertelenül látogatja a tanítást vagy megszűnt látogatni a tanítást, legkésőbb két nappal a tanítás látogatása megszűnésének napjától kezdve.

Ha a szülő, illetve más törvényi képviselő az 5. bekezdésben foglalt értesítés kézhezvétele után nem biztosítja, hogy három napon belül a tanuló folytassa a tanítás rendszeres látogatását, az iskola rögtön értesíti a helyi önkormányzati egységet és az illetékes szociális védelmi intézményt.

 A gyermekek iskoláskor előtti intézménybe való beiratkozását és a tanulók általános és középiskolába való beiratkozását külön törvény szabályozza.

**Külföldi állampolgár, állampolgárság nélküli személy és állampolgárságért folyamodó személy beiratkozása**

 **23. szakasz**

Külföldi állampolgár, állampolgárság nélküli személy és állampolgárságért folyamodó személya jelen törvény 89. szakaszában foglalt intézménybe a Szerb Köztársaság állampolgárai számára törvényben előírt ugyanazokkal a feltételekkel és módon iratkozhat és érvényesítheti az oktatásra és nevelésre való jogát.

 Az 1. bekezdésben foglalt gyermekek és tanulók, az elüldözött és széttelepített személyek, a menekültek és bevándorlók, valamint a readmisszióról szóló egyezmény alapján az országba visszaküldött gyermekek és tanulók esetében, akik nem ismerik azt a nyelvet, amelyen az oktatási-nevelési munka folyik vagy az egyes tantervi tartalmakat, amelyek jelentősek az oktatás és nevelés folytatásához, az intézmény megszervezi a nyelv tanulását, a tanításhoz előkészítést és pótképzést szervez, a miniszter által meghozott külön útmutató szerint.

A külföldi állampolgár gyermekének, amíg a Szerb Köztársaságban tartózkodik, joga van az anyanyelven és kultúrája szerinti tanításra, a reciprocitás feltételével ingyenesen vagy a szülő terhére, az intézmény helyiségeiben, amelyet a helyi önkormányzati egység szerve határoz meg.

**Az iskoláskor előtti nevelés és oktatás időtartama**

 **24. szakasz**

Az iskoláskor előtti nevelés és oktatás az iskoláskor előtti nevelési és oktatási programban megállapított tartamban valósul meg.

A gyermek általános iskolába való indulása előtti előkészítő program, mint az iskoláskor előtti nevelés és oktatás része (a továbbiakban: előkészítő iskoláskor előtti program), naponta négy órát tart, legalább kilenc hónapig és a nevelő valósítja meg.

Az általános iskolai oktatás és nevelés időtartama

25. szakasz

Az általános iskolai oktatás és nevelés nyolc évig tart, és két oktatási ciklusban valósul meg, külön törvénnyel összhangban.

Az alapfokú zeneoktatás kettőtől hat évig tart, a balettiskolai oktatás pedig négy évig és két oktatási ciklusban valósul meg, külön törvénnyel és az iskolai programmal összhangban.

A felnőttek általános iskolai oktatása osztályonként, elsőtől nyolcadik osztályig van megszervezve és háromtól öt évig tart, külön törvénnyel összhangban.

**A középfokú oktatás és nevelés, valamint a szakmai továbbképzés időtartama**

26. szakasz

A középfokú oktatás és nevelés három vagy négy évig tart, külön törvénnyel összhangban.

A szakosított és a mesteri képzés egytől két évig tart, külön törvénnyel összhangban.

A szakképzés más formáinak időtartama

27. szakasz

A munkára való képzés két évig tart.

A szakképesítés és -kiképzés legfeljebb egy évig tart, az előírt, illetve jóváhagyott programmal összhangban.

**Tanév és munkaév**

 **28. szakasz**

Az iskola oktató-nevelő munkája a tanév folyamán valósul meg, amely szeptember 1-én kezdődik és a következő év augusztus 31-én fejeződik be.

Az oktaó-nevelő munkát két félévben kell megszervezni.

A tanuóknak iskolai szünetük van.

Az oktató-nevelő munka és az iskolai szünet idejét, időtartamát és szervezetét az iskolai naptár határozza meg.

Az iskolai naptár módosulhat:

1) kivételes esetekben a miniszter határozata alapján;

2) az iskola kérelmére a miniszter jóváhagyásával;

3) a helyi önkormányzati egység kérelmére a miniszter jóváhagyásával.

 Az iskolai naptárt a miniszter írja elő a folyó év június 1-éig a következő tanévre vonatkozóan.

Az iskoláskor előtti intézmény nevelő-oktató munkája a munkaév folyamán valósul meg, amelynek alkalmazkodnia kell a tanévhez.

**A tanuló iskolában eltöltött ideje**

 **29. szakasz**

A tanuló iskolában eltöltött idejét órákban kell kifejezni.

Az 1. bekezdésben foglalt idő felöleli:

1) a kötelező tantárgyak óráit;

2) a választott programok óráit;

3) az iskolai programban foglalt tevékenységeken eltöltött időt, amelyek a tanulók képességeinek, érdeklődésének és kreativitásának funkciójában vannak.

A tanuló általános és középiskolában eltöltött idejét külön törvény szabályozza.

III. AZ OKTATÁS ÉS NEVELÉS SZÍNVONALÁNAK FEJLESZTÉSE, BIZTOSÍTÁSA ÉS FELLENDÍTÉSE

1. MINISZTÉRIUM

**A Minisztérium hatásköre**

 **30. szakasz**

A gyermekek, a tanulók és a felnőttek ingyenes oktatáshoz és a jelen törvényben megállapított egyéb jogainak érvényesítéséhez szükséges feltételek biztosítása során a Minisztérium megtesz minden szükséges intézkedést, amelyek biztosítják e jogok teljes mértékű érvényesítését.

A Minisztérium az oktatás és nevelés általános elveivel és céljaival összhangban biztosítja az oktatási és nevelési rendszer működését, mindenekelőtt:

1) tervezi és figyelemmel kíséri az oktatás és nevelés fejlődését;

2) főként tervezi és figyelemmel kíséri az oktatás minőségét az oktatási információs rendszer releváns tényei alapján, az oktatás kutatásait, elemzéseit és értékeléseit, illetve tervezi a tényeken alapuló oktatás minőségének fejlesztését;

3) felügyeletet gyakorol az intézmények, az Oktatás- és Nevelésfejlesztési Intézet és az Oktatás és Nevelés Minőségértékelési Intézet munkája felett;

4) tervezi, koordinálja és megszervezi az intézményekben foglalkoztatottak állandó szakmai továbbképzési programjait;

5) köztársasági szinten ellenőrzi az előírt oktatási és nevelési célok megvalósultságának eredményeit;

6) főként tervezi és figyelemmel kíséri a gyermekeknek, a tanulóknak és a felnőtteknek az oktatás és nevelés valamennyi szintjén való felölelésére és a rendszerből való lemorzsolódásuk megelőzésére foganatosított intézkedések végrehajtását;

7) megteremti a nemzetközi együttműködést az oktatási és nevelési rendszer fejlesztésének terén, továbbá a külföldi tapasztalatok és az európai programok és eredmények elemzését és átadását;

8) részvételt biztosít a komparatív és értékelési tanulmányokban, amelyek az oktatási politikákra vonatkoznak, az Európai Uniónak az oktatás területén való együttműködési programjaiban és a Szerb Köztársaság képviselőinek azon munkacsoportokban és tevékenységekben való képzését és részvételét, amelyeket a Nyitott Koordinációs Módszerek keretében szerveznek;

9) létrehozza és irányítja a Szerb Köztársaság egységes tanügyi információs rendszerét, gondoskodik a zavartalan adatáramlásról és biztosítja az adatokhoz való hozzáférést és védelmüket;

7) regisztert vezet a tanárokról, a nevelőkről, a szakmunkatársakról, az igazgatókról és a titkárokról és kiadja számukra a munkaengedélyt.

**Tanügyi hatóság**

 **31. szakasz**

A szakmai-pedagógiai felügyelet gyakorlása, az intézmények munkájának külső értékelése, a fejlesztéstervezés és az intézmények munkája minőségfellendítésének támogatása és a törvényben megállapított egyéb teendők ellátása céljából a Minisztériumban a felsorolt teendőknek a Minisztérium székhelyén kívüli ellátására szervezeti egységek – tanügyi hatóságok alakulnak, a törvénnyel összhangban.

A Minisztérium a tanügyi hatóság keretében:

1) szakmai-pedagógia felügyeletet gyakorol az intézményekben;

2) tervezi és végrehajtja az intézmények munkájának külső értékelését;

3) figyelemmel kíséri a tanárok, nevelők, szakmunkatársak, igazgatók és intézményi titkárok szakmai továbbképzését és javaslatokat tesz a szakmai továbbképzésre, mindezt pedig az intézmény foglalkoztatottjainak és teljes munkájának személyes és professzionális fejlődésének fellendítés céljából;

4) támogatja az iskoláskor előtti, az iskolai és a nevelési programok fejlesztési tervezését és fejlesztését, valamint az oktatás és nevelés minőségbiztosítását, mint az önértékelés és a külső értékelés végrehajtásának támogatását;

5) részt vesz az oktatási és nevelési fejlesztési tervek előkészítésében a tanügyi hatóság megalakítása szerinti területeken, és figyelemmel kíséri megvalósításukat;

6) minden feltételt biztosít, hogy az intézmények az egységes tanügyi információs rendszer keretében zavartalanul feltöltsék, betöltsék, frissítsék és fenntartsák az oktatási és nevelési adatbázist;

7) együttműködik valamennyi illetékes szervvel, szolgálattal és szervezettel azon területen, amelyre a tanügyi hatóságot megalakították;

8) részt vesz az intézményhálózat tervezésében;

9) egyéb teendőket is ellát, a törvénnyel és más jogszabályokkal összhangban.

2. TANÁCSOK

**A tanácsok fajtái**

 **32. szakasz**

Az oktatás és nevelés színvonalának figyelemmel kísérése, fejlődésének lehetővé tétele és fellendítése végett megalakul:

1) a Nemzeti Tanügyi Tanács – az iskoláskor előtti, az általános iskolai, az általános és a művészeti középiskolai oktatás és nevelés területére;

2) a Szakoktatási és Felnőttoktatási Tanács – a szakközépiskolai oktatás és nevelés, a szakosított és mesteri oktatás, a felnőttoktatás, a munkára való képzés, a szakképzés és kiképzés területére.

Az 1. bekezdésben foglalt tanácsok kötelesek kölcsönösen együttműködni és a mindkét tanács hatáskörébe tartozó kérdések megvitatása alkalmával álláspontjaikat összehangolni és közös egyesített véleményt alakítani.

Amikor az 1. bekezdésben foglalt tanácsok az oktatás területe tekintetében általános jelentőségű kérdéseket vitatnak meg, kötelesek azzal a megfelelő tanáccsal összehangolt álláspontot biztosítani, amelynek a hatáskörébe a felsőoktatás fejlesztésének kérdése tartozik.

A tanácsok kötelesek munkájukról és az oktatás és nevelés területén uralkodó helyzetről a Kormánynak és a Minisztériumnak negyedévenként, a negyedév leteltététől számított legkésőbb 30 napon belül jelentést tenni, a Minisztérium kérelmére pedig gyakrabban is.

Az 1. bekezdésben foglalt tanácsok tanárokból, nevelőkből, szakmunkatársakból és más kiemelkedő szakemberekből és tudósokból álló állandó és időszaki bizottságot alakíthatnak, az ügyrenddel összhangban.

Az 5. bekezdésben foglalt állandó különbizottságok megalakulhatnak a nemzeti kisebbségekhez tartozók oktatásra jelentős kérdésekre is.

Az 1. bekezdésben foglalt Tanács munkájához szükséges eszközöket a Szerb Köztársaság költségvetése biztosítja. A Nemzeti Tanügyi Tanács és Szakoktatási és Felnőttoktatási Tanács tagjai munkájukért a Kormány által megállapított összegben térítésre jogosultak.

A Minisztérium köteles az 1. bekezdésben foglalt tanácsok szükségleteire az adminisztratív-műszaki teendők ellátásának valamennyi feltételét biztosítani.

Az 1. bekezdésben foglalt tanácsok tagjaik összlétszámának többségével hoznak döntést.

Az 1. bekezdésben foglalt tanácsok ügyrendet hoznak.

Az 1. bekezdésben foglalt tanácsok munkája nyilvános.

Az 1. bekezdésben foglalt tanácsok elnökét az oktatási szakemberek közül kell választani.

Az 1. bekezdésben foglalt tanácsok ülésein a Minisztérium és a Szerb Köztársaság Nemzetgyűlése illetékes bizottságának képviselője döntéshozatali jog nélkül vesz részt.

Az 1. bekezdés szerinti tanácsok ülésein a Minisztérium, a Szerbiai Középiskolások Uniójának és a Nemzetgyűlés illetékes bizottságainak képviselői is részt vehetnek, döntéshozatali jog nélkül.

**A Nemzeti Tanügyi Tanács összetétele**

 **33. szakasz**

A Nemzeti Tanügyi Tanácsnak 35 tagja van, beleértve az elnököt is, akit a Kormány az előterjesztők listájáról nevez ki.

A Nemzeti Tanügyi Tanács elnöke és tagjai a következők:

1. az akadémikusok képviselője - rendes egyetemi tanárok képviseletében;
2. a Szerb Matica képviselője - rendes egyetemi tanárok képviseletében;
3. a Szerbiai Egyetemek Konferenciájának két képviselője (a továbbiakban: KONUS);
4. egy – egy tag a következők által előterjesztett tanárok, nevelők, szakmunkatársak, intézményi igazgatók listájáról:
5. a Szerbiai Nevelők Egyesületeinek Szövetsége;
6. a Szerb Köztársaság Tanítóinak Szövetsége;
7. a Szerbiai Szerb Nyelvi és Irodalmi Társaság;
8. a Szerbiai Idegen Nyelvi Társaság;
9. a Szerbiai Matematikusok Társasága;
10. a Történészek Társasága;
11. a Szerb Geográfus Társaság;
12. a Szerbiai Fizikus Társaság;
13. a Szerb Vegyész Társaság
14. a Szerb Biológus Társaság;
15. a Szerb Filozófus Társaság;
16. a Szerbiai Képzőművészeti Pedagógusok Társasága;
17. a Testnevelő Tanárok Szövetsége;
18. a Szerbia Pszichológus Társaság;
19. a Szerbiai Pedagógus Társaság;
20. a Szerbiai Szociológus Társaság;
21. a Szerbiai Defektológus Társaság;
22. intézményi igazgatók egyesülete;
23. Gimnáziumi Közösségek;
24. Szakközépiskolák Közösségei;
25. Zeneiskolák és Balettiskolák Közössége;
26. Informatikai Tanárok Egyesülete;
27. Műszaki Oktatási Tanárok Egyesülete;
28. a nemzeti kisebbségek nemzeti tanácsának képviselője;
29. a Szerb Pravoszláv Egyház képviselője;
30. a hagyományos egyházak és egyházközösségek, kivéve a szerb pravoszláv egyházat, sorából az Iskolai Hitoktatási Különbizottság képviselője;
31. a Szerbiai Munkáltatók Egyesületének képviselője;
32. a reprezentatív szakszervezetek négy képviselője;

A Nemzeti Tanügyi Tanács tagjait a Kormány a következő előterjesztők listájáról nevezi ki: a 2. bekezdésben foglalt a Szerb Tudományos Akadémia, a Szerb Matica, a KONUS, a nemzeti kisebbségek nemzeti tanácsai, a Szerb Pravoszláv Egyház, az Iskolai Hitoktatási Különbizottság, szakmai egyesületek, szakegyesületek és szakszervezetek.

A Kormány a Nemzeti Tanügyi Tanács tagjait négy év határidőre nevezi ki.

A 4. bekezdéstől eltérően, a Kormány a Nemzeti Tanügyi Tanács összetétele először kinevezett tagjainak felét, illetve 18 tagját két éves időszakra nevezi ki.

A 3. bekezdében foglalt lista előterjesztői kötelesek a Nemzeti Tanügyi Tanács tagjelöltjeinek listáját a Tanács leköszönő tagjai megbízatási idejének lejárta előtt legkésőbb négy hónappal benyújtani, a Kormány pedig köteles a leköszönő tagok megbízatási idejének lejárta előtt legkésőbb két hónappal előbb kinevezni a tagokat.

Az 3. bekezdésben foglalt lista a megválasztandó tagok létszámánál több jelöltet tartalmaz.

Ha a lista előterjesztője a listát az e szakasz 6. bekezdésében megjelölt határidőben nem nyújtja be, a Kormány a Nemzeti Tanügyi Tanács tagjait az előírt struktúrából nevezi ki.

A Nemzeti Tanügyi Tanács 2. bekezdés 1) és 2) pontjában foglalt tagjait különböző egyetemekről nevezi ki.

A Nemzeti Tanügyi Tanács tagjának nem nevezhető ki az a személy, akit jogerős ítélettel olyan bűncselekményért ítéltek el, amelyre legalább három hónapos tartamban feltétel nélküli börtönbüntetés ítélhető meg: családon belüli erőszak, fiatalkorú személy elrablása, fiatalkorú személy elhanyagolása és bántalmazása vagy vérfertőzés, kenőpénz elfogadásának vagy adásának bűncselekménye, a nemi szabadság elleni, a jogforgalom elleni és az emberiesség elleni és a nemzetközi joggal védett egyéb javak elleni bűncselekmény csoportjából való bűncselekményekért, tekintet nélkül a kirótt büntetésre, sem pedig olyan személy, akire a törvénnyel összhangban diszkriminatív magatartás állapítható meg, állami szervben, a területi autonómia szervében, illetve helyi önkormányzati szervben tisztségre kinevezett, megválasztott vagy munkakörbe helyezett személy, politikai párt vagy intézményi igazgatási szervben megválasztott személy, a Minisztériumban, az Oktatás- és Nevelésfejlesztési Intézetben, az Oktatási és Nevelési Minőségértékelő Intézetében, a Vajdasági Pedagógiai Intézet, valamint a tankönyvkiadók képviselője, sem községi tanfelügyelő.

A Kormány a Nemzeti Tanügyi Tanács tagját megbízatásának lejárta előtt felmenti, mégpedig: saját kérésére, előterjesztője javaslatára, és ha nem tesz eleget tagsági tisztségének, illetve eljárásával megnehezíti a Nemzeti Tanügyi Tanács munkáját vagy amennyiben bekövetkezik a 9. bekezdés szerinti körülmény.

Amennyiben a Nemzeti Tanügyi Tanács tagja nem teljesíti a kötelességét, a felmentésére irányuló megindokolt javaslatot a Kormánynak a miniszter is benyújthatja.

A Nemzeti Tanügyi Tanács tagja megbízatási idejének lejárta előtti felmentése esetén, a Tanács megbízatásának lejártáig, a megfelelő előterjesztett listáról új tagot kell választani.

**A Nemzeti Tanügyi Tanács hatásköre**

 **34. szakasz**

A Nemzeti Tanügyi Tanács az oktatási és nevelési rendszer fejlesztésének és fellendítésének területén véleményt mond:

1) a hatáskörébe tartozó valamennyi oktatási és nevelési szinten uralkodó állapotról és az oktatási és nevelési rendszernek az európai elvekkel és értékekkel való összehangoltságáról;

2) az iskoláskor előtti, az általános iskolai és az általános és művészeti középiskolai oktatás és nevelés színvonalának fejlesztési és fellendítési irányvonalairól;

3) a Minisztériumnak az oktatás és nevelés területe tekintetében jelentős kérdéseket szabályozó törvények és egyéb aktusok meghozatalának eljárásában;

4) az eredmények szabványairól;

5) a szabványokról, éspedig;

 (1) a tanárok és nevelők, valamint a szakmunkatársak foglalkozására és professzionális fejlődésére irányuló kompetenciáinak szabványairól;

(2) az igazgatói kompetenciák szabványairól;

 (3) a tankönyvek és tanítási eszközök színvonalának szabványairól;

 (4) az iskoláskor előtti nevelés és oktatás területén hozott külön programok teljesítési feltételeinek szabványairól;

 (5) az intézmény működési színvonalának szabványairól;

6) az iskoláskor előtti nevelés és oktatás programjának alapjairól, a nemzeti oktatási és nevelési keretről, az általános iskolai és az általános és művészeti középiskolai oktatás és nevelés tanterveiről és óraterveiről, a szakközépiskolai oktatás és nevelés, valamint a felnőttoktatás általános oktatási tantárgyaira és nevelési programalapjaira vonatkozó tantervek és óratervek részeiről;

7) az általános iskolai oktatás és nevelés záróvizsga-programjáról és az általános és a művészeti érettségi program javaslatáról, a jelen és külön törvénnyel összhangban.

Az oktatási és nevelési rendszer fejlesztésének és fellendítésének területén a Nemzeti Tanügyi Tanács javaslatokat ad:

1) a gyermekek és a tanulók oktatási rendszerből való kimaradása és korai elhagyása százalékarányának csökkentésére, és intézkedési javaslatokat állapít meg a rendszert elhagyó személyek oktatásának folytatására.

2) a tanárok, a nevelők és a szakmunkatársak képzésével és pótképzésével kapcsolatban;

3) az új tankönyvek iránti szükséglet meglétéről;

4) és a törvénnyel összhagban egyéb teendőket is ellát.

 Az oktatási és nevelési rendszer fejlesztésének és fellendítésének területén a Nemzeti Tanügyi Tanács részt vesz:

1) az oktatási stratégia előkészítésében az iskoláskor előtti, az általános iskolai és a középfokú általános és művészeti oktatás és nevelés megállapított fejlesztési irányai alapján;

2) a konzultációkban és a releváns társadalmi csoportok képviselői véleményének megszerzésében;

3) és a törvénnyel összhagban egyéb teendőket is ellát.

**A Szakoktatási és Felnőttoktatási Tanács összetétele**

 **35. szakasz**

A Szakoktatási és Felnőttoktatási Tanács 17 tagból áll, beleértve az elnököt is.

A Szakoktatási és Felnőttoktatási Tanács elnökét és tagjait a Kormány nevezi ki a gazdasági kamara, az iparosok, a munkáltatók egyesületének, a szakoktatás és felnőttoktatás területén, a gazdaság, a foglalkoztatás, a munka, a szociális és ifjúságpolitika területén, a szakiskolai közösségek kiemelkedő képviselői közül és két képvielőt a reprezentatív szakszervezetekből.

A Kormány a Szakoktatási és Felnőttoktatási Tanács tagjait négyéves időtartamra nevezi ki.

A 3. bekezdéstől eltérően az először kinevezett Szakoktatási és Felnőttoktatási Tanács tagjainak felét, illetve kilenc tagot a Kormány kétéves időszakra nevez ki.

A Szakoktatási és Felnőttoktatási Tanács tagjának nem nevezhető ki az a személy, akit jogerős ítélettel olyan bűncselekményért ítéltek el, amelyre legalább három hónapos tartamban feltétel nélküli börtönbüntetés ítélhető: családon belüli erőszak, fiatalkorú személy elrablása, fiatalkorú személy elhanyagolása és bántalmazása vagy vérfertőzés, kenőpénz elfogadásának vagy adásának bűncselekménye, a nemi szabadság elleni, a jogforgalom elleni és az emberiesség elleni és a nemzetközi joggal védett egyéb javak elleni bűncselekmény csoportjából való bűncselekményekért, tekintet nélkül a kirótt büntetésre, sem pedig olyan személy, akire a törvénnyel összhangban diszkriminatív magatartás állapítható meg, állami szervben, a területi autonómia szervében, illetve helyi önkormányzati szervben tisztségre kinevezett, megválasztott vagy munkakörbe helyezett személy, politikai párt vagy intézményi igazgatási szervben megválasztott személy, a Minisztériumban, az Oktatás- és Nevelésfejlesztési Intézetben, az Oktatási és Nevelési Minőségértékelő Intézetében, a Vajdasági Pedagógiai Intézet, valamint a tankönyvkiadók képviselője, sem községi tanfelügyelő.

 A Kormány a Szakoktatási és Felnőttoktatási Tanács tagját megbízatásának lejárta előtt felmenti, mégpedig: saját kérésére, előterjesztője javaslatára, és ha nem tesz eleget tagsági tisztségének, illetve eljárásával megnehezíti a Szakoktatási és Felnőttoktatási Tanács munkáját vagy amennyiben bekövetkezik az 5. bekezdés szerinti körülmény.

Amennyiben a Szakoktatási és Felnőttoktatási Tanács tagja nem teljesíti a kötelességét, a felmentésére irányuló megindokolt javaslatot a Kormánynak a miniszter is benyújthatja.

A Szakoktatási és Felnőttoktatási Tanács tagja megbízatási idejének lejárta előtti felmentése esetén, a Tanács felmentett tagja megbízatásának lejártáig, a 2. bekezdésben előterjesztett listáról új tagot kell választani.

**A Szakoktatási és Felnőttoktatási Tanács hatásköre**

 **36. szakasz**

A Szakoktatási és Felnőttoktatási Tanács:

1) figyelemmel kíséri és elemzi a hatáskörébe tartozó oktatás helyzetét, a piaci követelményekkel való összehangoltságát, továbbá intézkedéseket javasol az előmozdítására;

2) részt vesz a szakoktatás fejlesztésére és színvonalának fellendítésére irányuló stratégia előkészítésében, különös tekintettel a középfokú szakoktatásra és nevelésre, a felnőttoktatásra, a szakosított és mesteri képzésre, a fejlődési zavarokkal küszködő és rokkant személyek középfokú szakképzésére és kiképzésére, továbbá a (formális és nem formális) szakképzés egyéb formáira.

3) véleményt ad:

(1) a szakközépiskolai oktatás eredményeinek külön szabványairól;

(2) a szakiskolák és a felnőttoktató iskolák munkaminőségének kiegészítő szabványairól;

(3) a oktatási profilokra vonatkozó tanterv és óraterv részéről, mégpedig a szakközépiskolai oktatás és nevelés és a felnőttoktatás és a szakképzés más formái – munkára való képzés, szakmai képzés és kiképzés szaktantárgyairól és moduljairól;

(4) a következő programokról: specialista vizsga, a mestervizsga, a munkára való képzés záróvizsgája, a szakmai továbbképzési vizsga, a kiképzési vizsga és az előzőleg megszerzett tudás és készségek elismerési modelljének programja, a jelen és külön törvénnyel összhangban;

(5) a szakközépiskolai oktatási és nevelési, a szakmai továbbképzési és más szakképzési formák szintjeinek minősítési szabványairól;

(6) a szakérettségi és a szakközépiskolai záróvizsga programjáról;

(7) a karrierorientált vezetés és tanácsadás fejlesztéséről és végrehajtásáról.

4) javaslatokat ad:

(1) az oktatási profilok jegyzékéről;

(2) a programszabványokról és a szakmai képesítési és kiképzési programok teljesítési szabványairól, ha az iskolán kívüli jogszabályok szerint valósulnak meg;

(3) az új tankönyvek iránti igényről;

(4) az oktatási rendszer korai elhagyásának megelőzésére és az oktatás folytatásra irányuló megfelelő intézkedésekről;

5) törvénytervezeteket, a szakiskolai és a felnőttoktató iskolai hálózatokra vonatkozó jogszabály javaslatokat és az oktatás tekintetében a hatáskörébe tartozó jelentős kérdéseket szabályozó más aktusokat előkészítésük során megvitatja, álláspontot alakít ki és véleményt mond róluk a Minisztériumnak;

6) figyelemmel kíséri, ösztönzi és irányítja az oktatást és a foglalkoztatást egybekapcsoló tevékenységeket és a gazdasági fejlődésre gyakorolt hatásukat;

7) a szociális partnerek szükségleteit és érdekeit bevonva egybekapcsolja a szakoktatás és a felnőttoktatás fejlesztési irányait;

8) egyéb teendőket is ellát, a törvénnyel összhangban.

**Szakosztályi tanácsok**

 **37. szakasz**

A szakosztályi tanácsok olyan szakmai testületek, amelyeknek alapvető funkciója bizonyos szakosztályokban a képzettségi szabványok javaslatainak a nemzeti képzettségi keretről szóló törvénnyel összhangban való megállapítása.

A szakosztályi tanácsok megalakítását, összetételét és hatáskörét a nemzeti képzettségi keretről szóló törvény állapítja meg.

3. INTÉZETEK

 **38. szakasz**

A Szerb Köztársaság az oktatási és nevelési rendszer színvonalának és fejlesztésének figyelemmel kísérése, biztosítása és fellendítése, az iskoláskor előtti, általános iskolai és középiskolai oktatási és nevelési fejlesztési, tanácsadói, kutatási és egyéb szakteendők ellátása céljából megalapítja:

1) az Oktatás- és Nevelésfejlesztési Intézetet és

2) az Oktatási és Nevelési Minőségértékelő Intézetet.

Az Oktatás- és Nevelésfejlesztési Intézet és az Oktatási és Nevelési Minőségértékelő Intézet (a továbbiakban: intézetek) alapító okiratát a Kormány hozza meg.

Az intézetek megalapítása, szervezete és munkája tekintetében a közszolgálatokról szóló jogszabályokat kell alkalmazni.

Az intézetet az igazgató irányítja, akit négy éves időszakra a Kormány nevez ki. Az intézet igazgatójának olyan személyt kell kinevezni, akinek az oktatási és nevelési rendszerben professzionális tekintélye és munkatapsztalata van.

Az intézetek név-, székhely és státusbeli változásairól a Kormány dönt.

Az intézetek alapszabályát, éves tervét és munkaprogramját a Kormány hagyja jóvá.

Az intézetek kötelesek minden közös érdekű oktatási és nevelési kérdésben együttműködni.

Az intézetek munkájukat, terveiket és programjaikat összehangolják a Kormánynak az oktatásra és nevelésre vonatkozóan megállapított fejlesztési irányvonalaival, a Minisztérium, a Nemzeti Tanügyi Tanács és a Szakoktatási és Felnőttoktatási Tanács aktusterveivel, valamint az európai integrációra vonatkozó tevékenységekkel.

Az intézetek munkájukról legalább évente egyszer jelentést nyújtanak be a Kormánynak, az intézet tevékenysége tekintetében fontos kérdésekről pedig időszaki jelentéseket tesznek a Minisztérium kérelmére.

Az intézetek megalapításához és működéséhez szükséges eszközöket a Szerb Köztársaság költségvetése biztosítja.

**Oktatás-és Nevelésfejlesztési Intézet**

 **39. szakasz**

Az Oktatás- és Nevelésfejlesztési Intézet szakteendőket lát el az oktatás és nevelés területéről, részt vesz a Minisztérium hatáskörébe tartozó jogszabályok előkészítésében, valamint a törvénnyel, az alapító okirattal és az alapszabállyal összhangban más teendőket is ellát.

Az 1. bekezdés szerinti Intézet összetételében levő szervezeti egységek – központok a következők:

1) Program- és Tankönyvfejlesztő Központ;

2) Szakoktatási és Felnőttoktatási Központ;

3) az Oktatásban Foglalkoztatottak Hivatásbeli Fejlesztési Központja;

Az 1. bekezdés szerinti Intézetnek lehetnek a nemzeti kisebbségek oktatásának kérdéseivel foglalkozó külön szervezeti egységei, valamint más szervezeti egységei, az alapszabállyal összhangban.

**Program-és Tankönyvfejlesztő Központ**

 **40. szakasz**

A Program- és Tankönyvfejlesztő Központ keretében levő Oktatás- és Nevelésfejlesztési Intézet szakteendőket lát el, különös tekintettel:

1) a szabványok előkészítésére:

 (1) a tankönyvek és tanítási eszközök színvonalára;

 (2) az iskoláskor előtti nevelés és oktatás külön programjai megvalósításának feltételeire vonatkozóan;

2) az előkészítésre:

 (1) az iskoláskor előtti nevelés és oktatás programalapjaira;

 (2) a nemzeti oktatási és nevelési keretre;

 (3) az általános iskolai, az általános és művészeti középiskolai oktatás és nevelés tanterveire és óraterveire, valamint tanulási programjaira;

 (3) a diákotthont is tartalmazó iskolák és diákotthonok nevelési programjainak alapjaira;

 (5) a szakoktatásban és nevelésben és a felnőttoktatásban az általános oktatási tantárgyak tantervei és óratervei, valamint tanulási programjainak részeire vonatkozóan;

 (6) a külföldön folyó iskoláskor előtti és általános iskolai oktatási program előkészítésére;

(7) az általános iskolai, az általános és művészeti középiskolai oktatásban és nevelésben a tankönyvek terveinek előkészítésére és a szakoktatásban és a felnőttoktatásban az általános oktatási tantárgyak tankönyvtervei előkészítésében való részvételre;

3) a tankönyvek minőségi osztályozására vonatkozó képzés előkészítése és teljesítése;

 4) kiegészítő tanítási eszközök jóváhagyására;

5) az általános iskolai, az általános és művészeti középiskolai oktatási és nevelési tankönyvek, a szakközépiskolai oktatás és nevelés és a felnőttoktatás általános oktatási tantárgyakra vonatkozó tankönyvek miniszter általi jóváhagyására irányuló javaslat;

6) a kísérletek figyelemmel kísérésére és értékelésére vonatkozó metedológia kidolgozásában való részvétel;

7) a kísérletek bevezetésére irányuló kezdeményezés indítása, a kísérletek azon részeinek figyelemmel kísérése, amelyek az eredményre, a kíérlet programjának tartalmára és a munkamódszerre vonatkoznak;

8) a jelen törvénnyel és az alapító okirattal összhangban levő egyéb teendőkre.

Az 1. bekezdés 5) pontja szerinti teendőket az Oktatás- és Nevelésfejlesztési Intézet rábízott teendőként látja el.

**Szakoktatási és Felnőttoktatási Központ**

 **41. szakasz**

A Szakoktatási és Felnőttoktatási Központ keretében levő Oktatás- és Nevelésfejlesztési Intézet szakteendőket lát el, különös tekintettel:

1) a Szakoktatási és Felnőttoktatási Tanács hatáskörébe tartozó szabványok előkészítésére;

2) a szakközépiskolai oktatás és nevelés tantervei és óratervei, valamint tanulási programjai oktatási profilokra vonatkozó részének és a záróvizsga és a szakérettségi programjainak előkészítésére, a minősítési szabványok alapján;

3) a szakoktatás oktatási profiljai minősítési szabványainak előkészítésére;

4) az általános iskolai és a felnőttek szakközépiskolai tantervei és óratervei, valamint tanulási programjai részének előkészítésére;

5) a mesteri képzés- és szakoktatási program és vizsga előkészítésére;

6) a duális képzésben a munkáltatónál tanulás útján való kivitelezést végző instruktorok képzési programjai és vizsgája tartalmának előkészítésére;

7) a korábban szerzett ismeretek és készségek elismerésére irányuló konceptusok és szabványok előkészítésére;

8) a szakoktatásban és a felnőttoktatásban használt tankönyvek minőségi szabványai és tankönyvtervei előkészítésében való részvételre;

9) a szakoktatásban és a felnőttoktatásban használt tankönyvek jóváhagyási eljárásában való szakmai értékelésre;

10) a minősítés nemzeti keretei részének előkészítésére és a minősítési lista előkészítésére;

11) a szakiskolák és a felnőttoktatási szakiskolák hálózatának előkészítésére és célszerűségük figyelemmel kísérésére;

12) a szakoktatást és foglalkoztatást egybekapcsoló fejlesztési projektumok, elemzések, kutatások és tevékenységek előkészítésére;

13) a szakmai továbbképzési és kiképzési programok megvalósítási szabványai teljesítésének véleményezésére;

14) segíti a szociális párbeszéd és a partnerség koordinálását a szakoktatás és a felnőttoktatás tervezésének, fejlesztésének és megvalósításának különböző szintjein;

15) kezdeményezi a kísérletek beveztését, amennyiben pedig nem kezdeményező, akkor figyelemmel kíséri a kísérlet folyamán azt a részt, amely a kísérlet programjának tartalmára és munkamódszerére vonatkozik;

15) ellát más teendőket is a jelen törvénnyel és az alapító okirattal összhangban.

Az Oktatás- és Nevelésfejlesztési Intézet az 1. bekezdés 9) pontja szerinti teendőket rábízott teendőként látja el.

**Az Oktatásban Foglalkoztatottak Professzionális Fejlesztési Központja**

 **42. szakasz**

A Foglalkoztatottak Hivatásbeli Fejlesztési Központja keretében levő Oktatás- és Nevelésfejlesztési Intézet szakteendőket lát el, különös tekintettel:

1) a tanári és igazgatói hivatás kompetencia szabványainak fellendítésére és fejlesztésére;

2) a nevelői és szakmunkatársi hivatás kompetencia szabványainak előkészítésére;

3) a következő programok előkészítésére és állandó fejlesztésére:

(1) a tanárok, a nevelők, szakmunkatársak – gyakornokok munkába való bevezetése;

(2) a munkaengedély megszerzéséhez szükséges vizsgaprogram;

4) a mentorképzési program előkészítésére és megvalósítására; a mentor kiválasztására vonatkozó kritériumok előkészítésére és állandó fejlesztésére;

5) az intézmény igazgatói vizsgájának megszerzésére vonatkozó képzési program előkészítésére és megvalósítására;

6) az intézmény igazgatói tisztségéhez szükséges vizsgaprogram előkészítésére;

7) az új tanítási és tanulási programok, továbbá azon nevelési és oktatási koncepciók alkalmazására vonatkozó képzés előkészítésére és megvalósítására, amelyeken azok alapulnak;

8) a foglalkoztatottak hivatásbeli fejlődésének területén a nemzeti és nemzetközi programok és kutatások teljesítésében való részvételre;

9) az intézmények tanárai, nevelői, szakmunkatársai és igazgatói számára kézikönyvek, útmutatók és egyéb didaktikai eszközök előkészítésére és közzétételére;

10) a szakmai továbbképzés elemzésére azon adatok alapján, amelyeket a Központ folyamatosan összegyűjt a szakmai továbbképzés megvalósított formáinak különféle szempontjaiból;

11) a szakmai nyilvánosság tájékoztatására a szakmai továbbképzésre releváns kérdésekről;

12) a tanárok, a nevelők, a szakmunkatársak és az igazgatók állandó szakmai továbbképzési programjainak és egyéb formáinak jóváhagyására;

13) egyéb teendőket, a jelen törvénnyel és az alapító okirattal összhangban.

Az Oktatás- és Nevelésfejlesztési Intézet az 1. bekezdés 12. pontja szerinti teendőket rábízott teendőként látja el.

**Az Oktatási és Nevelési Minőségértékelő Intézet**

 **43. szakasz**

Az Oktatási és Nevelési Minőségértékelő Intézet szakteendőket lát el az általános elvek végrehajtási fokozatainak figyelemmel kísérése és értékelése, az oktatás és nevelés céljai, az oktatási szintek és fajták szerinti vívmányok szabványai megvalósultságának területén, valamint egyéb teendőket a törvénnyel, az alapító okirattal és az alapszabállyal összhangban.

A jelen szakasz 1. bekezdése szerinti Intézet az összetételében szervezeti egységekkel – központokkal rendelkezik, éspedig:

1) Intézetek Működésének Minőségét Biztosító Központ;

2) Vizsgaközpont;

3) Nemzetközi és Nemzeti Vizsga- és Kutatás-fejlesztési Központ.

Az Intézet előírja a vizsgaelőkészítési eljárásban való adatok titkosságának és kezelésének biztosítási módját, a lefolytatott nemzetközi és nemzeti vizsgákon megszerzett adatok felhasználásának és levéltárba helyezésének módját.

Az Intézet köteles közzé tenni a nemzeti és nemzetközi vizsgák és kutatások eredményeiről szóló jelentéseket, valamint az intézetek működési minőségének külső értékeléséről szóló nemzeti jelentéseket, éspedig a jelentés kidolgozásának napjától számított 30 napon belül.

**Intézetek Működésének Minőségét Biztosító Központ**

 **44. szakasz**

Az Oktatási és Nevelési Minőségértékelő Intézet az Intézetek Működésének Minőségét Biztosító Központ keretében a következő szakteendőket látja el:

 1) oktatási szabványokat dolgoz ki;

2) fejleszti az intézmények működési minőségének szabványait;

3) részt vesz az intézmények működésének külső értékelésében;

4) fejleszti az intézmények működésének önértékelésére és külső értékelésére vonatkozó metodológiát és eszközöket;

5) képzési programokat valósít meg és fejleszt az önértékelés területén;

6) képzési programokat valósít meg és fejleszt az iskola hozzáadott pedagógiai értékének becslésére, mint az intézmény működése minőségének mutatóját;

7) képzési programokat valósít meg és fejleszt a tanuló előmenetelének és osztályozásának figyelemmel kísérése területén, kiadványokat készít elő és tesz közzé az intézmények működésének minőségbiztosítási területén;

8) kiadványokat készít elő a rendszer külső értékelésének, az intézmények önértékelésének és az intézmények minőség bemutatásának területéről.

**Vizsgaközpont**

 **45. szakasz**

Az Oktatási és Nevelési Minőségértékelő Intézet a Vizsgaközpont keretében a következő szakteendőket látja el:

1) részt vesz a viszgák lefolytatásának tervezési stratégiájában és metodológiájában;

2) megszerkeszti a feladatokat, a teszteket, a vizsgaanyagot;

3) előkészíti a vizsgaprogram javaslatát;

4) megjelenteti a vizsgakatalógusokat;

5) kidolgozza és közzé teszi a vizsga munkaanyagát és az előkészítő kézikönyveket;

6) részt vesz valamennyi fajta nemzeti kutatás megszervezésében és végrehajtásában, beszámítva az általános iskolai záróvizsgát és a középfokú oktatásban és nevelésben az általános oktatási tantárgyakból az érettségi vizsgát;

7) szakmai segítséget és támogatást nyújt a szakmai és művészeti érettségi előkészítésében;

8) részt vesz a nemzeti kutatások eredményeiről szóló jelentések kidolgozásában;

9) képzési programokat fejleszt és teljesít a vizsga valamennyi fázisának tekintetében a minőséges előkészítéshez és végrehajtáshoz;

10) feladatbankokat dolgoz ki és tart fenn a nemzeti vizsgázáshoz.

 **Nemzetközi és Nemzeti Vizsga- és Kutatás-fejlesztési Központ**

 **46. szakasz**

Az Oktatási és Nevelési Minőségértékelő Intézet a Nemzetközi és Nemzeti Vizsga-és Kutatás-fejlesztési Központ keretében a következő szakteendőket látja el:

1) részt vesz az oktatási és nevelési rendszer külső értékelési stratégiájának és metodológiájának tervezésében;

2) részt vesz az oktatás és nevelés minőségére jelentős nemzetközi és egyéb kutatások végrehajtásában;

3) kutatási munkát készít elő és hajt végre az oktatási mérések, a tanulók eredményszabványai és az oktatási és nevelési kiegészítő értékek megvalósultságának külső ellenőrzésében;

4) elemzi és statisztikailag feldolgozza, előkészíti és közzé teszi a vizsgák eredményéről, az intézmények külső értékeléséről és az oktatás és nevelés területén végzett egyéb kutatásokról szóló jelentéseket;

5) kutatási és értékelési tanulmányokat végez az oktatás és nevelés területén;

6) intézkedéseket javasol a Minisztériumnak az oktatás és nevelés minőségének fellendítéséhez a kutatási eredmények és a vizsgaminőség és kutatási minőség elemzésének alapján;

7) oktatási és nevelési kísérletek értékelését végzi.

**Szakmai különbizottságok**

 **47. szakasz**

Az intézetek, amennyiben az egyes teendők ellátására nincs megfelelő káderbeli kaspacitása vagy ha ezt a teendők megnövekedett terjedelme megköveteli, a Minisztérium előzetes jóváhagyásával, az oktatás és nevelés területén illetékes személyekből álló külön szakbizottságokat és csapatokat alakíthatnak, vagy tudományos kutatóintézményeket alkalmazhatnak.

**A Minisztérium és a Nemzeti Tanügyi Tanács, a Szakoktatási és Felnőttoktatási Tanács, valamint az intézetek közötti viszony**

 **48. szakasz**

Az intézetek, amelyeknek a hatáskörébe tartozik a miniszter által meghozandó mellékjogszabályok előkészítése vagy az előkészítésükben való részvétel, kötelesek elvégezni az említett teendőket és az előkészített anyagokat a miniszter által kijelölt határidőben megküldeni a Minisztériumnak.

Amennyiben az intézetek nem küldik meg az 1. bekezdésben foglalt aktusokat a megállapított határidőn belül, illetve a miniszter kérelmével nem összhangban levő aktusokat küld meg, a miniszter az oktatás és nevelés területéről való szakemberekből álló különbizottságot alakít, hogy előkészítse a szükséges aktusokat.

A 2. bekezdésben foglalt különbizottság munkájához szükséges eszközök az intézet eszközeit terhelik.

A miniszter az 1. bekezdésben foglalt anyagot véleményezés, illetve javaslat céljából megküldi az illetékes tanácsnak.

 Ha az illetékes tanács a 2. bekezdés szerinti anyag kézhezvételétől számított legkésőbb 30 napon belül nem küldi meg a Minisztériumnak a véleményét, illetve a javaslatot, a megfelelő aktust, az illetékes tanács véleménye nélkül a miniszter hozza meg.

Amennyiben az intézet, illetve a tanács nem jár el vagy nem jár el időben a miniszter meghagyása szerint, a miniszter javasolhatja a Kormánynak az intézet igazgatójának, illetve az illetékes tanács elnökének és/vagy tagjának felmentését.

4. MINŐSÉGBIZTOSÍTÁS ÉS MINŐSÉGFEJLESZTÉS

**Az intézmény színvonalas munkájának biztosítása**

 **49. szakasz**

Az intézmény önállóan és a helyi önkormányzat illetékes szervével együttműködve gondoskodik az oktatás és nevelés feltételeinek biztosításáról és fejlesztéséről, az oktatási és nevelési programok minőségének biztosításáról és fejlesztéséről, az oktató-nevelő munka valamennyi formájáról és megvalósításának feltételeiről.

Az intézményben végzett munka minőségének biztosítása végett értékelni kell a célok, az eredmények és a vívmányok szabványainak, a Nemzeti Oktatási és Nevelési Keret, az oktatási és nevelési tantervek és óratervek, az iskoláskor előtti programok, az iskolai programok, a fejlesztési tervek megvalósítását, a szülők, illetve a gyermekek és tanulók különféle oktató-nevelő munkaformákba való bekapcsolódását és hozzájárulását és a feltételeket, amelyekben ezek magvalósulnak.

A minőségértékelés önértékelés és külső értékelés formájában valósul meg.

Az intézmény önértékeléssel méri fel: az oktatási és nevelési program minőségét és teljesítését, az oktató-nevelő munka megvalósulásának valamennyi formáját és módját, a szakmai továbbképzést és a hivatásbeli fejlődést, az oktatás és nevelés megvalósulásának feltételeit, a gyermekek, a tanulók és a szülők, illetve más törvényi képviselőinek elégedettségét.

Az önértékelésben részt vesznek az intézmény szakmai szervezetei, a szülői tanács, a diákparlament, a tanulók, a tanárok, a nevelők, a szakmunkatársak, az igazgató és az igazgatási szerv.

Az önértékelést az egyes értékelési területeken évente, és minden negyedik vagy ötödik évben - teljes egészében elvégzik.

Az intézményben folyó munka minőségének önellenőrzéséről szóló jelentést az igazgató az oktatási és nevelési, a tantestületi, illetve a pedagógiai tanács, a szülők tanácsa, a diákparlament, valamint az illetékes iskolai igazgatás és az igazgatási szerv elé terjeszti.

Az intézményben folyó munka külső ellenőrzését a Minisztérium szakmai és pedagógiai felügyeletével az Oktatási és Nevelési Minőségellenőrző Intézet végzi.

Az Oktatási és Nevelési Minőségellenőrző Intézet az intézményben folyó munka minőségének külső ellenőrzésében a tanulók záróvizsgán és érettségi vizsgán elért eredményeinek értékelése révén vagy szükség szerint és a Minisztérium kérelmére vesz részt.

Az intézmény szerveit és testületeit, az oktatási és nevelési programok és az oktató-nevelő munka más formái megvalósulásának és a munkafeltételek figyelemmel kísérésének eljárását, az önértékelési és értékelési alapokat és mércéket, az intézményben folyó munka önértékelése és értékelése eredményeinek tartalmát és közzétételének módját az illetékes tanács véleményének beszerzését követően, a miniszter írja elő.

**Az intézmény fejlesztési terve**

 **50. szakasz**

Az intézménynek van fejlesztési terve.

Az intézmény fejlesztési terve az intézmény stratégiai fejlesztési terve, amely tartalmazza az oktató-nevelő munka teljesítésének elsőbbségeit, a tevékenységi terveket és hordozóikat, a tervezett tevékenységek minősítési kritériumait és mércéit, valamint az intézmény fejlődése tekintetében jelentős egyéb kérdéseket.

Az intézmény fejlesztési tervét az önértékelésről és a külső értékelésről szóló jelentés alapján, legkésőbb az intézmény érvényes fejlesztési tervének letelte előtt 3 nappal kell meghozni.

A fejlesztési tervet az igazgatási szerv háromtól öt évig terjedő időszakra hozza meg, a fejlesztési tervezés szaktestületének javaslatára.

Az intézményben folyó munka minőségértékelésének eljárásában értékelik az intézmény fejlesztési tervének teljesítését is.

**Kísérlet**

 **51. szakasz**

Az oktató-nevelő munka színvonalának fejlesztése és korszerűsítése, az oktatási és nevelési program új tartalma, a szervezeti újdonságok vagy finanszírozási módok a bevezetésüket megelőzően kísérlettel ellenőrizhetők.

A kísérlet bevezetését a programjavaslattal kezdeményezheti az intézmény, az illetékes tanács vagy az intézet.

A kísérlet programjának jóváhagyásáról szóló határozatot a miniszter hozza meg az illetékes tanács, illetve intézet, valamint a kísérlet tárgyában kompetens megfelelő intézmény szakmai becslése és ajánlása alapján, amennyiben nem e kezdeményezés benyújtói.

A 4. bekezdésben foglalt szakmai felmérést, illetve ajánlást az illetékes tanács, illetve intézet, valamint a kísérlet tárgyában kompetens megfelelő intézmény által megállapított kritériumok alapján hozza, amennyiben nem a kísérlet bevezetésére irányuló kezdeményezés benyújtója.

A miniszter pályázatot írhat ki a kísérlet lebonyolítását végző intézet számára.

A kísérlet legfeljebb egy évvel tarthat tovább annál a periódusnál, amelyre a javaslatot benyújtották.

 A kísérlet figyelemmel kísérését és értékelését az intézet és a Minisztérium által megállapított figyelemmel kísérési és értékelési metodológiával összhangban kell végezni.

A tanügyi tanácsos figyelemmel kíséri a kísérlet végrehajtását, az Oktatás- és Nevelésfejlesztési Intézet pedig figyelemmel kíséri a kísérlet programja tartalmának minőségét és munkamódszerét.

A kísérlet céljainak és eredményeinek megvalósulását, illetve a kísérlet értékelésének becslését az Oktatás és Nevelés Minőségértékelési Intézet hajtja végre. A kísérlet figyelemmel kísérésének és értékelésének eredményeiről szóló jelentést az Oktatás és Nevelés Minőségértékelési Intézet megküldi a miniszternek és a kísérlet kezdeményezőjének. A jelentés ajánlásokat tartalmaz a kísérlet további státusáról és javaslatokat a fejlesztésekre vonatkozólag. A kísérlet figyelemmel kísérésének és értékelésének eredményeiről szóló jelentést a kíérlet további státusáról szóló ajánlásokkal együtt közzé kell tenni a Minisztérium és az Oktatás és Nevelés Minőségértékelési Intézet hivatalos honlapján.

A kísérlet lebonyolításának idején az intézményben státusbeli változások nem eszközölhetők.

Az intézmény, amelyben a kísérletet végezték, által kiadott okmány érvényes és közokirat jellege van, a jelen és külön törvénnyel összhangban.

A kísérlet végrehajtásáról, becsléséről és a rendszerbe való bevezetéséről szóló részletesebb feltételeket, valamint a kísérlet minőségére jelentős egyéb kérdéseket a miniszter írja elő.

**Gyakorlóiskola intézmény**

 **52. szakasz**

Az intézmény, amelynek alapítója a Szerb Köztársaság, az autonóm tartomány vagy a helyi önkormányzati egység, a felsőoktatási intézmény – gyakorlóiskola tanítási bázisa lehet, a törvénnyel összhangban.

A gyakorlóiskolában valósul meg a hallgatók gyakorlata a tanári, nevelői és szakmunkatársi oktatási tanulmányi programokon.

 A hallgatók gyakorlatának végrehajtására a gyakorlóiskolának biztosítania kell:

1) a hallgatói gyakorlat koordinátorát, akit végzésben az intézmény igazgatója határoz meg;

2) a hallgatói gyakorlat mentorát az intézményben;

3) külön helyiséget a hallgatók és a mentor konzultációjához, tapasztalat- és ötletcseréjéhez, valamint egyéb tevékenységek tervezéséhez;

4) a tanítás és tanulás megvalósításához szükséges korszerű felszerelést.

A hallgatók gyakorlati munkájának részletes programját együttesen a felsőoktatási intézmény tanárai, a koordinátorok, a mentorok és a hallgatók fejlesztik ki. A hallgatói gyakorlat felöleli az intézményben folyó nevelési és oktatási munka valamennyi szempontját.

A lefolytatott nyilvános pályázat alapján a gyakorlóiskolák jegyzékét, határozatban a miniszter állapítja meg.

A gyakorlóiskola működésének részletesebb feltételeit a miniszter írja elő.

**Intézménymodell**

 **53. szakasz**

Az intézmény megszerezheti az intézménymodell státusát.

Az intézménymodell az az intézmény, amely kivételes eredményeket valósít meg az oktatási és nevelési munkában, főként pedig hozzájárul az oktatási és nevelési gyakorlat fellendítéséhez az oktatás és nevelés általános elveivel és céljaival összhangban.

Az intézménymodell státusának odaítéléséről szóló határozatot a miniszter hozza meg.

Az intézménymodell státusának és a státus érvényességének megszűnéséhez szükséges részletesebb feltételeket a miniszter írja elő.

**Erőforrásközpont**

 **54. szakasz**

Az intézmény megszerezheti az oktatási és nevelési segéd-technológiákhoz szükséges erőforrásközpont státusát (a továbbiakban: erőforrásközpont), a gyermekeknek, a tanulóknak és felnőtteknek, akiknek segéd-technológiára van szükségük, támogatása céljából.

 Az erőforrásközpont az intézmény vagy a gyermekek, a tanulók és felnőttek kiegészítő oktatási, egyészségügyi és szociális támogatás iránti szükség becslésével foglalkozó reszortközi különbizottság kérelmére végzi a gyermekek, a tanulók és a felnőttek segédtechnológia iránti szükségeleteinek felmérését és megállapítását; végzi a segéd-technológiai eszközök beszerzését, karbantartását és javítását; kiképzi a segédtechnológia használatára a felhasználókat; lehetővé teszi és támogatja a segédtechnológiai eszközök felhasználók közötti cseréjét; tájékoztatja a reszortközi különbizottságot és más érdekelt intézményt, szerveket és szervezeteket a hozzáférhető és korszerű segédtechnológiákról; kialakítja és koordinálja a segédtechnológia alkalmazását támogató szakemberek hálózatát.

Az erőforrásközpont státusának odaítéléséről szóló határozatot a miniszter hozza meg.

Az erőforrásközpont státusának megszerzéséhez, a munka megszervezéséhez és a státus érvényességének megszűnéséhez szükséges részletesebb feltételeket: a helyi önkormányzati teendőkben illetékes miniszter, az egészségügyekben illetékes miniszter, a szociális védelemben illetékes miniszter és a miniszter írja elő.

**Szakmai Továbbképzési Központ**

 **55. szakasz**

A Szerb Köztársaság, az autonóm tartomány, illetve a helyi önkormányzati egység önállóan vagy másik helyi önkormányzati egységgel együttműködve a tanárok, a nevelők, a szakmunkatársak, az igazgató, a titkár és az oktatás és nevelés érvényesítésében egyéb részvevők számára szakmai továbbképzési központot (a továbbiakban: központ) alapíthat a közszolgálatokat szabályozó törvénnyel összhangban.

A szakmai továbbképzés részében folytatott tevékenység teljesítése során a központ köteles az 1. bekezdésben foglalt szakmai továbbképzést a jelen törvénnyel összhangban teljesíteni.

Tevékenységének teljesítésében a központ együttműködik a Minisztériummal, egyéb köztársasági és helyi szintű köpontokkal, valamint a szakmai továbbképzés tekintetében jelentős egyéb szervekkel, szolgálatokkal, intézményekkel és szervezetekkel.

IV. OKTATÁSI ÉS NEVELÉSI PROGRAMOK ÉS ZÁRÓVIZSGÁK

1. OKTATÁSI ÉS NEVELÉSI PROGRAMOK

**Az intézmények oktatási és nevelési programjai**

 **56. szakasz**

Az iskoláskor előtti intézmény a gyermekek nevelési és oktatási programját az iskoláskor előtti nevelési és oktatási programalapokkal, iskoláskor előtti programmal és külön törvénnyel összhangban fejleszti és valósítja meg.

Az általános iskola az iskolai programot valósítja meg, de megvalósíthatja: a fejlődési zavarokkal küszködő tanulók és felnőttek, valamint a kivételes képességekkel rendelkező tanulók egyénre szabott oktatási programját, az egyénre szabott szerb nyelvi, illetve nemzeti kisebbségi nyelvi programot a tanítási nyelvet nem ismerő tanulók számára, zenei és balett oktatási iskolai programot, felnőttoktatási iskolai programot, a kollégiummal rendelkező iskolák tanulóinak nevelési programját és más programokat is, külön törvénnyel összhangban.

A középiskola az általános, a szak- és művészeti oktatási iskolai programot valósítja meg, de megvalósíthatja: a fejlődési zavarokkal küszködő tanulók és felnőttek, valamint a kivételes képességekkel rendelkező tanulók egyénre szabott oktatási programját, az egyénre szabott szerb nyelvi, illetve nemzeti kisebbségi nyelvi programot a tanítási nyelvet nem ismerő tanulók számára, zenei és balett oktatási iskolai programot, a felnőttoktatási iskolai programot, a kollégiummal rendelkező iskolák tanulóinak nevelési programját, a szakosított és mesteri képzési programot, a munkára való képzési programot, a szakmai képesítési, kiképzési és más programokat is, a külön törvénnyel összhangban.

Kivételesen az általános iskola iskoláskor előtti programot, a középiskola pedig iskoláskor előtti programot, általános iskolai oktatási és nevelési programot és nevelési programot is megvalósíthat.

Az intézmény az 1-4. bekezdés szerinti programon kívül megvalósíthat az oktató-nevelő munka fejlesztésére, az oktatás és nevelés színvonalának és hozzáférhetőségének növelésére irányuló más programokat és tevékenységeket is.

**Az iskoláskor előtti nevelési és oktatási program alapjai**

 **57. szakasz**

Az iskoláskor előtti nevelési és oktatási programalapok alapul szolgálnak:

1) az iskoláskor előtti intézmény szintjén folyó nevelési-oktatási munka programjához (a továbbiakban: iskoláskor előtti program), illetve nevelési csoport kidolgozásához és fejlesztéséhez;

2) az iskoláskor előtti nevelésben és oktatásban a különféle programok és formák fejlesztéséhez, külön törvénnyel összhangban;

3) az iskoláskor előtti nevelés és oktatás színvonalának figyelemmel kísérésére és értékelésére szolgáló kritériumok kidolgozásához;

4) az iskoláskor előtti intézmény és teljes egészében a tevékenység fellendítéséhez és fejlesztéséhez.

**Az iskoláskor előtti program**

**58. szakasz**

Az iskoláskor előtti programot az iskoláskor előtti intézmény hozza meg, az iskoláskor előtti nevelési és oktatási programalappal összhangban.

Az iskoláskor előtti program kidolgozásának részletesebb feltételeit külön törvény szabályozza.

**Az oktatás és nevelés nemzeti kerete**

 **59. szakasz**

Az oktatás és nevelés nemzeti kerete megadja az iskoláskor előtti, az általános iskolai és középiskolai szinten az oktatási és nevelési folyamat irányelveit, közös keretbe helyezi őket és egymás között összeköti az oktatási és nevellési folyamat kulcsfontosságú elemeit.

Az oktatás és nevelés nemzeti kerete a tanítási és tanulási tanterv és óraterv kidolgozásának alapját képezi.

**Az általános és középiskolai oktatás és nevelés tanítási és tanulási tantervei és óratervei**

 **60. szakasz**

Az általános és középiskolai oktatás és nevelés tantervei és tanulási programjai az alábbiakat tartalmazzák:

1) a kötelező tantárgyak és a választható programok és tevékenységek jegyzékét az osztályok szerint;

2) a teljes évi óraszámot tantárgyak, programok és tevékenységek szerint;

3) az évi óraszámot tantárgyak, programok és tevékenységek szerint.

Az általános és középiskolai oktatás és nevelés tantervei és tanulási programjai az alábbiakat tartalmazzák:

1)az általános iskolai, általános középiskolai, szakmai és művészeti oktatási és nevelési célokat, valamint az osztályok szerinti tantárgyak, válaszható programok és tevékenységek céljait;

2) az általános tantárgyi kompetenciákat;

3) a sajátos tantárgyi kompetenciákat;

4) a tanulási eredményeket;

5) az általános iskolai oktatás és nevelés és az általános középfokú oktatás és nevelés oktatási szabványait;

6) a szakközépfokú oktatás és nevelés minősítési szabványait;

7) a tartalom kulcsjelentőségű fogalmait valamennyi tantárgy esetében;

8) útmutatót a program didaktikai-módszertani megvalósításához;

9) útmutatót a tanulók formatív és összegző osztályozásához;

10) a zenei és balettiskolai oktatás és nevelés, a fejlődési rendellenességekkel küszködő tanulók, a kivételes képességű tanulók oktatási és nevelési, a nemzeti kisebbségi nyelvű oktatási és nevelési, valamint a felnőttek oktatási programja alkalmazkodásának módját.

A tanuló kötelezően választ a hitoktatási választható program vagy a polgári nevelés és másik idegen nyelv listájáról.

A tanuló, aki a hitoktatási választható programot vagy a polgári nevelést választotta, a választható programot az általános iskola ciklusa folyamán, illetve a középfokú oktatás és nevelés megszerzésének végéig egyszer módosíthatja.

Az iskola köteles biztosítani valamennyi tanuló számára a kötelező testnevelési tevékenységet, valamint, hogy felkínálja azon tevékenységek jegyzékét, amelyeket a tanulók a saját érdeklődésükkel összhangban választanak.

A szakközépiskolai oktatási és nevelési, valamint a duális oktatási programokat, a szakközépiskolai oktatás és nevelés részeként, részletesebben külön törvény szabályozza.

**Az iskolai program**

 **61. szakasz**

Az általános és középiskolai oktatás és nevelés, a szakosított és a mesteri képzés és a szakképzés más formái az iskolai program alapján valósulnak meg.

Az iskolai programot, szabály szerint négy éves időszakra az iskolaszék hozza meg.

Az iskolai programot a Nemzeti Oktatási és Nevelési Kerettel összhangban kell kidolgozni és a következőket tartalmazza:

1) az iskolai program céljait;

2) az iskola által megvalósítandó valamennyi oktatási és nevelési program elnevezését, fajtáját és időtartamát;

3) a program megvalósításának nyelvét;

4) az iskolai program érvényesítésének módját;

5) az iskolai program oktatási és nevelési szint szerinti alkalmazkodásának módját;

6) az iskolai program tekintetében jelentős egyéb kérdéseket.

Az iskolai program kidolgozásának részletesebb feltételeit külön törvény szabályozza.

**Éves munkaprogram**

 **62. szakasz**

Az éves munkaprogram megállapítja az oktatási és nevelési program teljesítésének idejét, helyét, módját és hordozóit.

Az intézmény az éves munkaprogramot az iskolai naptárral, a fejlesztési tervvel és az iskoláskor előtti, az iskolai és a nevelési programmal összhangban szeptember 15-éig hozza meg.

Amennyiben a tanév, illetve a munkaév folyamán az éves munkaprogram valamely részében módosítás következik be, az intézmény a megfelelő részre vonatkozóan meghozza az éves munkaprogram módosítását.

**Tankönyvek**

 **63. szakasz**

Az oktató-nevelő munka teljesítésében tankönyveket és tanítási eszközöket kell használni, a külön törvénnyel összhangban.

**Képesítés és a képesítés szabványa**

 **64. szakasz**

A képesítés, a jelen törvény értelmében, a megszerzett kompetenciák formális elismerése. Az egyén képesítést szerez, amennyiben az illetékes testület az előírt tantervben és tanulási programban, illetve képzési programban megállapítja, hogy elérte a tanulási eredményeket a képesítés megadott szabványai szerint, amelyet külön törvénnyel összhangban kiadott közokirattal – oklevéllel vagy bizonyítvánnyal kell megerősíteni.

Képesítés szerezhető formális és nem formális oktatással, illetve az előző tanulás elismerésének eljárásával.

A képesítés szabványa alapul szolgál a képesítés megszerzéséhez a követelmények meghatározott szintjén. Tartalmazza a tanulás céljait és eredményeit, valamint a tanulás elért eredménye ellenőrzésének módját. A szakoktatásban és kiképzésben tartalmazza egy vagy több rokon foglalkozás keretében levő hasonló teendők és feladatok csoprtjának végzéséhez szükséges szakmai kompetenciák leírását is.

A képesítési szabványokat a képesítés nemzeti kerete által szabályozott törvénnyel összhangban kell megállapítani.

**A szakképzés más formái és programjai**

 **65. szakasz**

A jelen törvény értelmében a szakképzés más formái: a munkára való képzés, a szakképesítés és kiképzés.

A munkára való képzéssel ismeretek szerezhetők, készségek sajátíthatók el és a foglalkozás iránti pozitív viszonyulás alakítható ki.

A szakképesítéssel ismeretek szerezhetők, készségek sajátíthatók el és a foglalkozás meghatározott tevékenységei iránti pozitív viszonyulás alakítható ki.

Kiképzéssel szerezhetők a munkafolyamatban alkalmazott egyes teendők vagy műveletek végzéséhez szükséges alapismeretek, készségek és pozitív hozzáállás alakítható ki.

Az 1. bekezdés szerinti szakképzés más formáinak programjai a középiskolai oktatási és nevelési iskolai program meghozatalának alapja.

A más jogszabályok szerint meghozott szakmai képzési és kiképzési különprogramok az előírt szabványok alapján valósulnak meg.

**Nevelési program alapjai és a nevelő munka programja**

 **66. szakasz**

A nevelési program alapjait és a nevelő munka programját a kollégiummal rendelkező iskolában és a kollégiumban külön törvény szabályozza.

**Az oktatási és nevelési programok meghozatalára vonatkozó hatáskör és eljárás**

 **67. szakasz**

Az iskoláskor előtti oktatás és nevelés programalapjait, a Nemzeti Oktatási és Nevelési keretet, az általános iskolai és az általános középiskolai oktatás és nevelés tanterveit és tanulási programjait, a szakközépiskolai oktatás és nevelés általános oktatási tantárgyainak tanterveit és tanuási programjait, a művészeti oktatás és nevelés, a felnőttoktatás és a nevelési program alapjait, a Nemzeti Tanügyi Tanács megszerzett véleménye alapján, a miniszter hozza meg.

Az általános iskolai felnőttoktatás tantervét és tanulási programját a Nemzeti Tanügyi Tanács és a Szakoktatási és Felnőttoktatási Tanács megszerzett véleménye alapján a miniszter hozza meg.

A szakközépiskolai oktatás, a művészeti oktatás és a felnőttoktatás szaktantárgyainak tantervét és tanulási programját a Szakoktatási és Felnőttoktatási Tanács megszerzett véleménye alapján a miniszter hozza meg.

A nemzeti kisebbségek tagjai általános és középiskolai oktatási és nevelési programját az adott nemzeti kisebbség nemzeti tanácsának javaslatára és a Nemzeti Tanügyi Tanács véleménye alapján a miniszter hozza meg.

A szakosított és mesteri képzési programokat az illetékes minisztériumok és a Szakoktatási és Felnőttoktatási Tanács megszerzett véleménye alapján a miniszter hozza meg.

A szakképzés más formáinak programját a Szakoktatási és Felnőttoktatási Tanács megszerzett véleménye alapján a miniszter hozza meg.

**Az intézmények oktatási és nevelési programjainak meghozatala**

 **68. szakasz**

Az iskoláskor előtti, az iskolai és a nevelési munka programját az intézmény megfelelő szakmai szervei készítik elő.

Az 1. szakaszban foglalt programot az intézmény igazgatási szerve hozza meg.

Az 1. bekezdésében foglalt program javaslatáról az intézmény megszerzi a szülői tanács véleményét, az iskola pedig a diákparlament véleményét is.

**Az intézmény oktatási és nevelési programjának meghozatala és közzététele**

 **69. szakasz**

Az iskolai programot legkésőbb két hónappal annak a tanévnek a kezdete előtt kell közzétenni, amelyben alkalmazni fogják.

Az iskoláskor előtti és az iskolai nevelési programot és a nevelési munka programját az intézmény általános aktusával összhangban kell közzétenni.

Az intézmény köteles a 2. bekezdésben foglalt programot valamennyi érdekelt igénybe vevő számára hozzáférhetővé tenni.

**Természeti iskola, iskolai kirándulás és tanulmányút**

 **70. szakasz**

Az intézmény, a szülők beleegyezésével, megszervezheti a természeti iskolát, az iskolai kirándulást és a tanulmányutat.

Az 1. bekezdésben foglalt tevékenységek programjai össze vannak hangolva az általános iskolai és a középiskolai oktatási és nevelési tantervekkel és tanulási programokkal és az intézmény éves munkatervének szerves részét képezi.

A természeti iskola, az iskolai kirándulás és a tanulmányút szervezetének és teljesítésének részletesebb feltételeit a miniszter írja elő.

**Külföldön folyó tanítás**

 **71. szakasz**

Az ideiglenesen vagy állandóan külföldön tartózkodó gyermekek és tanulók számára megszervezhető a szerb nyelvű tanítás, külön program szerint.

A külföldön folyó oktatás és nevelés külön programját, a nyilvántartások vezetésének és a közokiratok kiadásának módját, a tanárokra vonatkozó külön feltételeket és a fizetések kifizetésének módját, valamint a külföldön folyó oktató-nevelő munka megvalósítása tekintetében jelentős egyéb kérdéseket a miniszter írja elő.

2. A TANULÓK FIGYELEMMEL KÍSÉRÉSE ÉS ELŐMENETELE

**A tanulók figyelemmel kísérése és osztályozása**

 **72. szakasz**

Az iskolában való osztályozás az előírt célok és eredmények szabványai megvalósításának mértékét értékeli, a fejlődési zavarokkal küszködő és rokkant tanulók esetében pedig az eredmények, a tartalmak és célok illesztett szabványainak megvalósítását az egyénre szabott oktatási terv elsajátításában.

A tanuló fejlődésének, előmenetelének és eredményei elérésének figyelemmel kísérése a tanév folyamán formatív és összegző osztályozással történik.

Az osztályozás nyilvános és az osztályzatot azonnal meg kell indokolni a tanulónak.

A rendes tanuló eredményét a tanítás folyamán figyelemmel kísérik és osztályozzák.

A tanuló valamennyi tantárgyból és magaviseletből kap osztályzatot.

A tanulót legkevesebb négyszer kell osztályozni a félévben, ha pedig a tantárgy heti óraszáma egy óra, legalább kétszer a félévben.

A tanév folyamán való figyelemmel kísérés és értékelés alapján a tantárgyból való záróosztályzatot az osztálytanács állapítja meg, amelyet a tanulónak előadó tanárok képeznek a tantárgyat tanító tanár javaslatára, a magaviseletből való osztályzatot pedig az osztályfőnök javaslatára.

A tanév folyamán az osztályozás leíró és számjegy.

A tantárgy záró osztályzatát számjeggyel kell kifejezni, az első és a második félév végén az osztályozásra az eredmények megállapított szabványai és előírt kritériumai szerint. A fejlődési zavarokkal küszködő és rokkant gyermeket a gyermekekhez alkalmazott célokkal és eredméynekkel összhangban kell osztályozni.

A fejlődési zavarokkal küszködő és rokkant tanuló, akire vonatkozóan az oktatás folyamán az eredmények külön szabványait alkalmazták, az illesztett szabványokkal összhangban kap osztályzatot.

A tanulók számjegyekkel kifejezett osztályzatai az egyes tantárgyakból a következők: kitűnő (5), jeles (4), jó (3), elégséges (2) és elégtelen (1). Az elégtelen (1) osztályzat nem átmenő osztályzat.

A tanuló, aki a tanév végén valamennyi tantárgyból átmenő osztályzatot kap, átmegy a következő osztályba.

Az iskolában, amely nemzetközi, illetve külföldi programot teljesít, a tanulót a megvalósítandó programmal összhangban kell osztályozni.

**A tanulók osztályozása és előmenetele**

 **73. szakasz**

Az általános iskolai oktatás és nevelés első osztályában a kötelező tantárgyak, a választható programok és tevékenységek záró osztályzata leíró.

Az 1. bekezdésben foglalt osztályzatot az első félév és a második félév végén kell megállapítani és a tanuló fejlődéséről és előmeneteléről való véleményként kell kifejezni.

A 2. bekezdésben foglalt véleményt be kell jegyezni a diákkönyvbe és a tanuló átmegy a következő osztályba.

A 2. bekezdésben foglalt tartalom részletesebb feltételeit külön törvény szabályozza.

Az általános iskola következő osztályaiban és a középiskolai oktatásban és nevelésben az osztályozás leíró és számjeggyel történik az tanév folyamán.

 A leíró osztályzat visszajelzést tartalmaz a tanuló és a szülő, vagy más törvényi képviselő számára, és világos utasítást ad, hogyan fejlessze tovább a tanuló munkáját.

Az általános iskolai oktatás és nevelés második és harmadik osztályában a tanuló számára, akinek az első félév végén elégtelen osztályzatai vannak, fokozott oktató-nevelő munkát kell szervezni a második félév folyamán, amiről a tanár külön nyilvántartást vezet.

Az általános iskolai oktatás és nevelés második és harmadik osztályában a tanulót, akinek a második félév végén elégtelen osztályzatai vannak, az osztálytanács határozata alapján átvezetik a soron következő osztályba.

A következő osztályba átvezetett tanulónak az előző osztályt befejezettnek ismerik el, és számára individualizált oktatást szerveznek.

Az általános iskolai oktatás és nevelés negyediktől hetedik osztályos tanulója és a középiskolai oktatás és nevelés tanulója, az augusztusi vizsgaidőszakban, a befejező osztály tanulója pedig a júniusi és az augusztusi vizsgaidőszakban pótvizsgát tesz.

A pótvizsgázó tanuló köteles előkészítő tanításra járni, amelyet az iskola köteles megszervezni közvetlenül a pótvizsga előtt.

A tanuló, aki leteszi a pótvizsgát, befejezi az osztályt.

Az 5. bekezdés szerinti tanuló akkor fejezi be az osztályt, ha minden tantárgyból leteszi a pótvizsgát.

Az általános iskolai oktatás és nevelés negyediktől a hetedik osztályos tanulója és a középiskolai oktatás és nevelés tanulója akkor ismétel osztályt, ha a második félév végén kettőnél több elégtelen számbelileg kifejezett osztályzata van, vagy ha nem teszi le a pótvizsgát, kivéve a magatartási osztályzatot.

Kivételesen, ha a középiskolai oktatás rendes tanulója nem tette le a pótvizsgát, a megkezdett osztályt a következő tanévben az azonos iskolában magántanulói minősítésben fejezheti be, megismételve a le nem tett vizsgát, az iskola által megállapított tényleges költségek kötelező megtérítésével. Amikor a magántanuló befejezi az osztályt, joga van ugyanabban a tanévben azonos minősítésben beiratkozni a következő osztályba.

Az általános iskolai oktatás és nevelés befejező osztályában levő tanuló számára, aki nem teszi le a pótvizsgát, az iskola megszervezi a vizsgát az iskola általános aktusával összhangban.

Az általános iskolai oktatás és nevelés befejező osztályában levő tanuló, aki leteszi a pótvizsgát, jogot szerez a záróvizsgára az általános iskolai oktatásban és nevelésben előírt határidőkben.

A középiskolai oktatás és nevelés befejező osztályában levő tanuló, aki nem teszi le a pótvizsgát, vizsga mellett befejezheti az osztályt ugyanabban vagy másik megfelelő iskolában rendkívüli tanuló minősítésben, az iskola által megállapított tényleges költségtérítés fizetésének kötelezettségével.

 A középiskolai oktatás és nevelés befejező osztályában levő tanuló, aki leteszi a pótvizsgát, jogot szerez, hogy érettségi vizsgát tegyen az előírt határidőkben.

**A tanuló magaviselete**

 **74. szakasz**

Az általános iskolai oktatásban és nevelésben az elsőtől az ötödik osztályig a tanuló magaviseletét leíró osztályzattal minősítik, amely nem befolyásolja a tanuló tanulmányi átlageredményét.

Az általános iskolai oktatásban és nevelésben a hatodik osztálytól és a középiskolai oktatásban és nevelésben minden osztályban a tanuló magaviseletét az első és második félév végén számbelileg kell osztályozni és befolyásolja tanulmányi átlageredményét.

A magatartás záróosztályzata számjegyekkel kifejezett, éspedig: példás (5), jeles (4), jó (3), elégséges (2) és elégtelen (1) és beszámítódik a tanuló általános eredményébe.

A rendkívüli tanulók magatartását nem kell osztályozni.

**Általános tanulmányi eredmény**

 **75. szakasz**

Az általános tanulmányi eredményt a következőképpen kell megállapítani: kitűnő, jeles, jó, elégséges és elégtelen.

A tanuló nem fejezte be sikeresen az osztályt, amennyiben több mint két elégtelen osztályzata van, kivéve a magatartás osztályzatát vagy ha nem tette le a pótvizsgát, kivéve az általános iskola második és harmadik osztályos tanulóját, aki átmehet a következő osztályba.

A tanuló osztályzatait az általános iskola első osztályától a negyedik osztályig az osztálytanács állapítja meg, az osztálytanító tanár javaslatára.

A tanuló osztályzatait az általános iskola ötödik osztályától a nyolcadik osztályig és a középiskolai tanuló osztályzatait az osztálytanács állapítja meg, a tantárgyat tanító tanár javaslatára.

Az általános iskolai oktatásban és nevelésben a tanuló általános tanulmányi eredményét az első és második félév végén a kötelező tantárgyak lezárt átmenő számszerűsített osztályzatainak aritmetikus középértékének és a magatartás osztályzat alapján kell megállapítani, a hatodik osztálytól kezdve.

A középiskolai oktatásban és nevelésben a tanuló általános tanulmányi eredményét az első és második félév végén a tantárgyak és a magaviselet számjeggyel kifejezett átmenő záró osztályzatainak számtani középarányosa adja.

Az egyes tantárgyakból elért eredmények és a magaviselet osztályozásának módját, eljárását és kritériumait, valamint az osztályozás tekintetében jelentős egyéb kérdéseket a miniszter írja elő.

**Egyénre szabott oktatási terv**

 **76. szakasz**

A szociális szükségletek megvonásának, fejlődési zavarok, rokkantság, tanulási nehézségek, az iskoláztatás korai elhagyásának kockázata és egyéb okok következtében az oktatásban és nevelésben kiegészítő támogatást igénylő gyermek, tanuló és felnőtt számára az intézmény biztosítja a fizikai és kommunikációs akadályok elhárítását, az iskolai program megvalósítási módjának alkalmazkodását és egyénre szabott oktatási terv kidolgozását, meghozatalát és megvalósítását.

A tanuló számára, aki az oktatási vívmányok várt szintjét felülmúló eredményeket ér el, az intézmény biztosítja az iskolai program megvalósítási módjának a hozzá való alkalmazását és az egyénre szabott oktatási terv kidolgozását, meghozatalát és megvalósítását.

Az egyénre szabott oktatási terv (a továbbiakban: ESZOT) külön aktus, amelynek célja a gyermek és a tanuló optimális fejlődése és az oktatási és nevelési eredmények teljesítése, összhangban az előírt célokkal és elvekkel, illetve a gyermek és a tanuló oktatási-nevelési szükségleteinek kielégítése.

Az ESZOT kidolgozását olyan csapat végzi, amely kiegészítő támogatást nyújt a gyermeknek, illetve a tanulónak az előzetesen elért, nyilvántartott és értékelt egyénesítési intézkedések alapján és a gyermek, a tanuló és a felnőtt kidolgozott pedagógiai profiljának alapján, és a szülők, illetve más törvényi képviselő jóváhagyása után valósul meg.

Amennyiben a szülő, illetve más törvényi képviselő, indokolatlanul visszautasítja az ESZOT kidolgozásában való rélszvételt vagy visszautasítja annak jóváhagyását, az intézmény köteles erről értesíteni az illetékes szociális védelmi intézményt a gyermek, illetve a tanuló legjobb érdekeinek a védelme céljából.

Az ESZOT fajtái a következők:

1) ESZOT1 - a munkafeltételek és -módszerek, amelyekben az oktató-nevelő munka folyik, egyénre illesztése; a nyelv tanulása, amelyen az oktató-nevelő munka folyik;

2) ESZOT2 – a tanítási és tanulási programok tartalma céljainak egyénre illesztése és megvalósításának módja, valamint az oktató-nevelő munka eredményeinek egyénre illesztése;

3) ESZOT3 – a kivételes képességekkel rendelkező tanulók oktató-nevelő munkája tartalmának kibővítése és elmélyítése.

Az ESZOT-ot az intézmény pedagógiai kollégiuma hozza meg a felzárkóztató oktatás csapatának, illetve a gyermeknek és a tanulónak kiegészítő támogatást nyújtó csapat javaslatára.

Az iskoláskor előtti intézményben a gyermeknek kiegészítő támogatást nyújtó csapatot a nevelő, a szakmunkatárs, a munkatárs, a szülő, illetve más törvényi képviselő, és a gyermek szükségleteivel összhangban a pedagógiai asszisztens, illetve a gyermek személyi segítő kísérője alkotják, a szülők, illetve más törvényi képviselő javaslatára.

A tanulónak az iskolában kiegészítő támogatást nyújtó csapatot az osztálytanító tanár, illetve a tantárgyat tanító tanár, az osztályfőnök, a szakmunkatárs, a szülő, illetve más törvényi képviselő, a tanuló szükségleteivel összhangban pedig a pedagógiai asszisztens is, illetve a tanuló személyes kísérője képezi, a szülők, illetve más törvényi képviselő javaslatára.

Az ESZOT2 meghozatalát megelőzi az ESZOT1 meghozatala, alkalmazása és értékelése, valamint kötelező a reszortközi különbizottság véleményének kikérése a gyermek és a tanuló kiegészítő oktatási, egészségügyi és szociális szükségleteinek felméréséről.

A reszortközi különbizottság véleménye a gyermek és a tanuló kiegészítő oktatási, egészségügyi és szociális szükségleteinek felméréséről, előirányozhatja a tanítási terv és a tanulási program módosítását is.

Az ESZOT szerinti munka első évében az ESZOT-ot háromhavonként, minden következő évben pedig a munka, illetve a tanév folyamán kétszer kell értékelni.

Az ESZOT végrehajtását a Minisztérium kíséri figyelemmel, a jelen törvénnyel összhangban.

Az ESZOT végrehajtására, alkalmazására és értékelésére vonatkozó részletes utasítást a miniszter hozza meg.

**A reszortközi különbizottság**

 **77. szakasz**

A reszortközi különbizottság végzi a gyermek, a tanuló és a felnőtt kiegészítő oktatási, egészségügyi és szociális szükségleteinek felmérését.

A kiegészítő támogatás azokra a jogokra és szolgáltatásokra vonatkozik, amelyek biztosítják a gyermek fizikai és szociális akadályainak legyőzését az oktatási folyamatban, a közösségben való élet és előmenetel tekintetében jelentős mindennapi élettevékenységek zavartalan végzése céljából.

A reszortközi különbizottságot a társadalmi tevékenységi ügyekben illetékes helyi önkormányzati egység szerve alakítja meg az oktatási rendszer itézményei, az államigazgatás és a helyi önkormányzat, a szociális és egészségvédelmi intézmények közötti együttműködésről szóló egyezmény alapján. A helyi önkormányzati egység meghatározza a munka székhelyét, biztosítja és kifizeti a tagok munkája utáni térítéseket, biztosítja a munkához szükséges műszaki és egyéb támogatást, eszközöket biztosít a reszortközi különbizottság által javasolt támogatás finanszírozásához, biztosjtja a dokumentáció levéltárba helyezését és őrzését, összegyűjti a reszortközi különbizottság munkájáról, a javasolt támogatásról és a hatásairól szóló jelentéseket, legalább évente kétszer.

 A reszortközi különbizottságnak öt tagja van, éspedig négy állandó (pediáter, a szociális munkaközpont képviselője, megfelelő profilú defektológus és az oktatásban és nevelésben foglalkoztatott pszichológus). Az időszakos tag az a személy, aki jól ismeri a gyermeket, a tanulót és a felnőttet és akinek hosszabb kapcsolata van vele és mindenkit egyénileg külön kell kiválasztani.

 A reszortközi különbizottság összegyűjti és feldolgozza a személyiségi adatokat a gyermek, a tanuló és a felnőtt kiegészítő oktatási, egészségügyi és szociális szükségleteinek felmérése céljából. Az adatokat a célszerűség, az arányosság, a titoktartási kötelezettség, a szervezeti és technikai intézkedések, a gyermek, a tanuló és a felnőtt, valamint a családtagjaik adatainak feldolgozási és védelmi elveinek tiszteletben tartásával kell összegyűjteni és feldolgozni, a személyiségi adatvédelmet szabályozó törvénnyel összhangban.

 A reszortközi különbizottság az adatok kezelője az adatok összegyűjtésének és feldolgozásának eljárásában és a következő cselekményeket végzi:

1) összegyűjti és feldolgozza a gyermekről, a tanulóról és a felnőttről szóló adatokat, akinek esetében elindították a támogatás nyújtására irányuló felmérés eljárását, valamint ezen adatgyűjtemény nyilvántartását vezeti;

2) összegyűjti és feldolgozza a munkájáról szóló adatokat és dokumentációt;

3) adatgyűjteményt vezet a munkájáról és nyilvántartást ezen adatgyűjteményről;

4) évente kétszer tájékoztatja a helyi önkormányzati egységet a munkájáról és a javasolt kiegészítő támogatásról.

 A gyermekekről, a tanulókról és a felnőttekről szóló adatgyűjteménybe be kell vezetni a kiegészítő oktatási, egészségügyi és szociális szükségletek felmérése eljárásának megindítására vonatkozó kérelemben, illetve kezdeményezésben foglalt adatokat, amely tartalmazza: a gyermek, a tanuló és a felnőtt család-és utónevét és egységes törzsnyilvántartási számát, a születési évét és helyét, a gyermek, a tanuló és a felnőtt tartózkodási helyét, ha pedig szociális védelmi intézménybe van helyezve az intézményről szóló adatokat is, a gyermek és a tanuló szülőjének, illetve más törvényi képviselőjének család-és utónevét, valamint a kérelmező kapcsolattartási adatait, a kiválasztott orvos kapcsolattartási adatait, a felmérés eljárásának elindítására vonatkozó okokat és indokolást, a nyilatkozatot, hogy az aláíró megismerkedett azokkal a feltételekkel, amelyek mellett közlik a gyermek, a tanuló és a felnőtt személyiségi adatait, hogy az adatokat önkéntesen szolgáltatja és megismerkedett azzal a ténnyel, hogy adatok némelyike különösen érzékeny személyi adatot képez, a felmérés eljárásának indítását kezdeményező személy aláírását, a szülő, illetve más törvényi képviselő aláírását, illetve jóváhagyását, a felmérés iránti javaslat benyújtásának dátumát és helyét.

 A reszortközi különbizottság munkájáról szóló adatgyűjteménybe be kell vezetni az ülés jegyzőkönyvének adatait, a reszortközi különbizottság véleményét, a dokumentumokat, azon személyek és szervek leleteit és véleményét, akik nem tagjai és egyebeket.

 A reszortközi bizottság a gyermekekről és a tanulókról szóló adatok összegyűjtése előtt értesíti a szülőket, illetve más törvényi képviselőt a gyermekéről szóló adatok feldolgozásáról, a személyiségi adatok védelmét szabályozó törvénnyel összhangban.

A gyermekekről és a tanulókról szóló mindkét adatgyűjteményből való rendkívül érzékeny adatokat a szülő, illetve más törvényi képviselő jóváhagyásának alapján kell összegyűjteni és feldolgozni.

 A reszortközi különbizottság űrlapokon vezeti a 4. bekezdésben foglalt adatgyűjteményt, elektronikus és nyomtatott formában.

A reszortközi különbizottság őrzi a gyermekekről, a tanulókról és a felnőttekről szóló adatokat az adatfeldolgozás céljától függően, de legtovább a tanuló iskoláztatásának befejezéséig.

A gyermek, a tanuló vagy a felnőtt kiegészítő oktatási, egészségügyi és szociális szükségleteinek felmérését szabályozó kérdéseket, a reszortközi különbizottság összetételét és munkájának módját, egyetértésben az egészségügyben illetékes miniszter, a szociális politikában illetékes miniszter és az államigazgatásban és a helyi önkormányzatban illetékes miniszter és a miniszter írja elő.

3. ZÁRÓVIZSGÁK

**Záróvizsgák az általános iskolai és a középiskolai okatatásban és nevelésben**

**78. szakasz**

A záróvizsgák az általános iskolai és középiskolai oktatásban és nevelésben állami szintű vizsgák, amelyekkel befejeződik az oktatás és nevelés meghatározott szintje, éspedig:

1. az általános iskolai oktatásban és nevelésben – záróvizsga az általános iskolai oktatásban és nevelésben;
2. az általános középiskolai oktatásban és nevelésben – általános érettségi;
3. a középfokú művészeti oktatásban és nevelésben – művészeti érettségi;
4. a szakközépiskolai oktatásban és nevelésben – szakérettségi, a középfokú szakoktatás záróvizsgája, szakosított és mestervizsga és a szakképzés egyéb formáinak vizsgája.

A fejlődési zavarokkal küszködő és rokkant tanuló motorikus és érzéki lehetőségeivel, illetve a meghatározott rokkantság követelte feltételekkel összhangban teszi a záróvizsgát.

A tanuló beiratkozhat az oktatás és nevelés következő szintjére az 1. bekezdésben foglalt vizsgán elért eredmény alapján, kivéve a szakosított és a mestervizsgát.

Az 1. bekezdésben foglalt záróvizsgát szabályozó részletesebb feltételeket a miniszter írja elő.

V. A GYERMEK ÉS A TANULÓ JOGAI, A TANULÓ KÖTELEZETTSÉGE ÉS FELELŐSSÉGE

**A gyermek és a tanuló jogai**

 **79. szakasz**

A gyermek és a tanuló jogai a megerősített nemzetközi szerződésekkel, a jelen és a külön törvényekkel összhangban valósulnak meg.

Az intézmény, illetve minden foglalkoztatott köteles biztosítani a gyermek és a tanuló jogainak érvényesítését, különös tekintettel az alábbiakhoz való jogra:

1) a jelen törvény 7. és 8. szakasza szerinti elvek érvényesítését és célok elérését biztosító színvonalas oktató-nevelő munkához;

2) a személyiségének méltányolásához;

3) a személyisége sokoldalú fejlődésének támogatásához, a külön megnyilvánuló tehetségek támogatásához és érvényesüléséhez;

4) a hátrányos megkülönböztetéssel, erőszakkal, bántalmazással és elhanyagolással szembeni védelemhez;

5) az oktatás és nevelés tekintetében jelentős kérdésekről való kellő idejű és maradéktalan tájékoztatáshoz;

6) a jogairól és kötelezettségeiről való tájékoztatáshoz;

7) az iskola szervének munkájában való részvételhez, a jelen és a külön törvénnyel összhangban;

8) a különböző csoportokba, klubokba való társuláshoz és a diákparlament szabad megszervezéséhez;

9) az osztályzat nyilvánosságára és megindokolására, valamint az osztályzat és a vizsga elleni panasz benyújtásához;

10) az oktatási és nevelési folyamatban résztvevők felelőssége felülvizsgálatának kezdeményezéséhez, ha a 2. bekezdés 1)-9) pontjában foglalt jogok nem valósultak meg;

11) az intézmény részéről a gyermekek és a tanulók iránti védelemhez és a méltányos fellépéséhez;

12) az ösztöndíjhoz, kölcsönhöz, a diákotthonban való elhelyezéshez és étkezéshez, külön törvénnyel összhangban.

13) az oktatás és nevelés területéről való egyéb jogokhoz, a törvénnyel összhangban.

A tanuló, a szülő, illetve a gyermek és a tanuló más törvényi képviselője a 2. bekezdés szerinti jogok megsértése vagy a foglalkoztatottaknak a gyermekkel és a tanulóval szemben tanúsított példátlan magatartása esetén, az intézmény általános aktusával összhangban, a jogsértés tudomásul vételének napjától számított nyolc napon belül írásbeli feljelentést tehet az intézmény igazgatójánál.

Az intézmény munkavállalója köteles azonnal a tudomásul jutása után, de legkésőbb a következő munkanapon, írásbeli feljelentést tenni az igazgatónak, hogy megsértették a gyermek és a tanuló jogait.

Az igazgató köteles megvizsgálni a 3. és 4. bekezdésben foglalt feljelentést, és a tanulóval, a gyermek és a tanuló szülőjével, illetve a gyermek és a tanuló más törvényi képviselőjével, valamint a foglalkoztatottal folytatott konzultáció alapján a feljelentés átvételétől számított nyolc napos határidőn belül megfelelő intézkedéseket foganatosítani.

**A tanuló kötelezettségei**

 **80. szakasz**

A tanuló jogainak érvényesítése során nem veszélyeztethet másokat jogaik érvényesítésében.

A tanuló köteles:

1. rendszeresen látogatni a tanítást és teljesíteni iskolai kötelességeit;
2. betartani a magatartási szabályokat az iskolában, az igazgató és az iskola szerveinek döntéseit;
3. munkálkodni az iskolai programban megállapított ismeretek, készségek és állásfoglalások elsajátításán, figyelemmel kísérni saját előrehaladását és erről értesíteni tanárait és szüleit, illetve más törvényi képviselőit;
4. tartózkodni a tanítás zavarásától és az órának a tanár előzetes jóváhagyása nélküli elhagyásától;
5. tiszteletben tartani az iskola többi tanulójának, tanárainak és más foglalkoztatottjának személyiségét;
6. őrizni az iskola vagyonát, helyiségeinek tisztaságát és esztétikus küllemét;
7. gondoskodni a környezet megőrzéséről és az ökológiai etika szabályaival összhangban viselkedni.

**Bejelentés a Minisztériumnál a gyermek és a tanuló jogainak védelme céljából**

 **81. szakasz**

A tanuló, a szülő, illetve a gyermek és a tanuló más törvényi képviselője, amennyiben úgy ítéli meg, hogy a jelen törvényben vagy egyéb törvényben megállapított jogai sérültek, joga van a Minisztériumhoz feljelentést benyújtani, a következő esetekben:

1. amennyiben az intézmény szerve meghozza vagy nem hozza meg a határozatot a feljelentés, a panasz vagy fellebbezés kapcsán;
2. amennyiben megsértették a 110 – 113. szakaszokban foglalt tilalmat;
3. megsértették a gyermek és a tanuló 79. szakaszban foglalt jogait.

Az 1. bekezdésben foglalt feljelentést a tanuló, a szülő, illetve a gyermek és a tanuló más törvényi képviselője a feljelentést a jogai megsértésének tudomásul vétele napjától számított nyolc napon belül nyújthatja be.

Ha a Minisztérium úgy ítéli meg, hogy az 1. bekezdés szerinti feljelentés megalapozott, a feljelentés átvételétől számított nyolc napon belül figyelmezteti az intézményt az észlelt szabálytalanságokra és a figyelmeztetéstől számított három napos határidőt rendel el az észlelt szabálytalanságok kiküszöbölésére.

Ha az intézmény nem jár el a 3. bekezdés szerinti figyelmeztetés szerint, a Minisztérium megfelelő intézkedéseket foganatosít, a törvénnyel összhangban.

**Az osztályozásra, az osztályzatra és a vizsgára benyújtott kifogás**

 **82. szakasz**

Az általános és középiskolai oktatás és nevelés tanulójának, szülőjének, illetve más törvényi képviselőjének joga van kifogást emelni:

1) a tanév folyamán kapott a tantárgyi és magaviseleti osztályzatra;

2) az első és második félév végén lezárt tantárgyi és magaviseleti záró osztályzatra;

3) a vizsgán kapott osztályzatra.

A tantárgy és a magaviseleti osztályzat elleni kifogást az osztályzat közlésétől számított háromnapos határidőn belül az iskola igazgatójához kell benyújtani.

Az első és második félév végén lezárt tantárgyi és magaviseleti záró osztályzatra tett kifogást az értesítő könyv, illetve a bizonyítvány kézhezvételétől számított háromnapos határidőn belül az iskola igazgatójához kell benyújtani, kivéve a befejező osztályok tanulói esetébe a határidő 24 óra.

A vizsgára benyújtott kifogást a vizsgán kapott osztályzat közlésétől számított 24 órán belül az iskola igazgatójához kell benyújtani.

Az iskola igazgatója, a szakmunkatárssal és az osztályfőnökkel együttműködve, három napos határidőn belül dönt az 1. bekezdés 1) pontjában foglalt kifogásról, illetve 24 órás határidőn belül az 1. bekezdés 2) és 3) pontjában foglalt kifogásról, a tanár nyilatkozatának előző beszerzése mellett.

Az igazgató köteles, azon tantárgy tanárának, akinek osztályzatára kifogást emeltek, a határozat meghozatalának napjától számított három napon belül, megküldeni a határozatot.

Ha úgy méri fel, hogy a kifogás megalapozott és hogy az osztályzatot nem közölték nyilvánosan, nem indokolták meg, illetve hogy az osztályozás nincs összhangban a jogszabályokkal, az igazgató megsemmisíti az osztályzatot, megerősíti a tanárral való pedagógiai-instrukciós munkát az intézményben és határozatban különbizottságot alakít a tanuló tudásának ellenőrzésére, a tanuló írásbeli és egyéb munkájának megtekintésére és újbóli osztályozására. A különbizottságnak három tagja van, amelyből kettő a szaktantárgyakra, illetve a tantárgy területére.

Amennyiben megállapítást nyer, hogy a záróosztályzat nincs összhangban a jogszabályokkal, az igazgató megsemmisíti és visszaadja az osztályzatot az osztálytanácsnak megvitatásra és lezárásra.

A tanárt, akinek osztályzatát megsemmisítették, az osztályozás és a kommunikációs képességek területére szakmai továbbképzésre kell utalni.

Amennyiben a megerősített pedagógia-instrukciós munka az intézményben és a tanár szakmai továbbképzése nem adnak pozitív eredményt, az igazgató köteles a tanügyi tanácsostól szakmai pedagógiai felügyeletet kérni a tanár munkája felett.

Ha az igazgató a szakmunkatárssal és az osztályfőnökkel együttmködésben úgy méri fel, hogy a magatartási osztályzatra tett kifogás megalapozott és hogy az osztályozás nincs összhangban a jogszabályokkal, az osztálytanácshoz utalja megvitatásra és újbóli döntéshozatalra, szakmunkatársak részvételével.

Ha az igazgató megállapítja, hogy a tantárgyból lezárt osztályzat nincs összhangban a jogszabályokkal vagy a kifogás egyéb okoknál fogva megalapozott, határozatban megsemmisíti a lezárt osztályzatot és a tanulót vizsgatételre utalja.

Ha megállapítja, hogy az osztályzatot a vizsgán a jogszabályokkal ellentétben adták meg, megsemmisíti az osztályzatot és a tanulót újbóli vizsgatételre utalja. A vizsgát a kifogás benyújtásának napjától számított három napon belül kell megszervezni.

Amennyiben az iskolának nincs szükséges számú szakembere a megfelelő tantárgyhoz, másik iskolából kell alkalmazni szakembert.

A tanár, akinek az osztályzatát kétségbe vonták, vagy akinek a javaslatára a záró osztályzatot megállapították, nem lehet a különbizottság tagja.

Vizsga megsemmisítése esetén az igazgató új különbizottságot alakít, amelynek nem lehetnek tagjai a megsemmisített vizsga bizottsági tagjai.

A különbizottság által adott osztályzat végleges.

**A tanuló felelőssége**

 **83. szakasz**

Azzal a tanulóval szemben, aki megszegi a magatartási szabályokat az iskolában vagy nem tartja tiszteletben az igazgató és az iskola szerveinek határozatait, indokolatlanul öt órát kimarad a tanításról, illetve magatartásával veszélyezteti mások jogainak érvényesítését, az iskola tevékenységgel köteles a szülő, illetve más törvényi képviselő részvételével a nevelői munkát fokozni: az osztályközösség keretében, az osztályfőnök, pedagógus, pszichológus, külön csapatok szaktevékenysége révén, ha pedig elengedhetetlen, együtt kell működnie a megfelelő szociális, illetve egészségvédelmi intézményekkel a tanulónak nyújtandó támogatás definiálásának céljából a magatartásának megváltoztatásával kapcsolatban.

A tanuló kötelességeinek az iskola általános aktusában megállapított könnyebb megszegéséért felelhet, a súlyosabb kötelességszegésért pedig csak azoknak megszegéséért felelhet, amelyeket elkövetésük idején a jelen törvény írt elő, valamint a jelen törvény 110 - 112. szakaszai szerinti tilalom megszegéséért.

A tanuló súlyosabb kötelességsértései:

1) az iskola vagy más szervezet, illetve szerv által vezetett nyilvántartás adatainak megsemmisítése, megkárosítása, elrejtése, kivitele, átjavítása vagy hozzáírása;

2) az iskola vagy a szerv által kiadott közokirat, illetve más szervezet által kiadott okirat adatainak átjavítása vagy hozzáírása;

3) az iskola, gazdasági társaság, vállalkozó, tanuló vagy foglalkoztatott vagyonának megsemmisítése vagy ellopása;

4) a tanuló szeszes ital, dohány, kábítószer vagy pszichoaktív anyaggal való rendelkezése, a fogyasztására ösztönzése, ahhoz való hozzásegítése, más tanulónak való adása és fogyasztása;

5) az iskolába vagy más szervezetbe fegyver, pirotechnikai eszköz vagy más személyeket veszélyeztető vagy megsebesíthető egyéb tárgy bevitele;

6) a tanuló saját vagy az iskola más tanulóinak, tanárainak és foglalkoztatottjainak biztonságát veszélyeztető, az iskola által szervezett iskolai és az iskolán kívüli tevékenységekben, amelyek testi és pszichikai épségének megsértését eredményező magatartása;

7) mobil telefon, elektronikus berendezés és más eszközök használata mások jogait veszélyeztető célokra, vagy az osztályozás alkalmával csalás céljaira;

8) a tanításról és az oktató-nevelő munka más formáiról az év folyamán indokolatlanul 25 óra feletti kimaradás, melyből több mint 15 óra a szülőnek, illetve más törvényi képviselőjének az iskola részéről megtett írásbeli tájékoztatása után;

9) a kötelességek gyakori enyhébb megsértése a tanév folyamán, feltéve, ha az e szakasz 1) bekezdése szerint elengedhetetlen intézkedéseket megtették a tanulók magatartásának javítása érdekében.

A 8) és 9) pont szerinti megszegésekért kötelező az intézkedések fokozatos megtétele.

A tanuló részéről az iskolával szemben szándékosan vagy figyelmetlenségből elkövetett anyagi kárért a tanuló, illetve a szülő vagy más törvényi képviselő felel, a törvénnyel összhangban.

**A szülő felelőssége**

 **84. szakasz**

A gyermek szülője, illetve más törvényi képviselője felelős:

1) a gyermek iskoláskor előtti előkészítő programba való beiratásáért és az iskolába való beiratásáért;

2) a tanítás rendszeres látogatásáért;

3) az előkészítő tanítás rendszeres látogatásáért;

4) hogy azonnal, de legkésőbb a tanuló tanításon való részvétele akadályozottságának pillanatától számított 48 órán belül értesítse az iskolát;

5) hogy igazolja a tanuló tanításról való kimaradását, legkésőbb a tanuló akadályozottsága megszűnésének napjától számított nyolc napon belül, megfelelő orvosi igazolással vagy egyéb releváns dokumentációval;

6) hogy az iskola felszóllítására aktívan részt vegyen a tanulóval való nevelési munka valamennyi formájában;

7) a 110-112. szakaszokban foglalt a tanuló által elkövetett tilalmak megszegéséért;

8) a tanuló 83. szakaszban foglalt kötelezettségeinek súlyosabb megsértéséért;

9) az intézmény szabályainak tiszteletben tartásáért.

A szülő, illetve más törvényi képviselő köteles megtéríteni az anyagi kárt, amelyet a tanuló az iskolának okozott szándékosan vagy végső gondatalanságból, a törvénnyel összhangban.

Az iskola szabálysértési eljárás indítására kérelmet nyújt be, illetve büntető feljelentést tesz a szülő, illetve más törvényi képviselő felelősségének megállapítása céljából az 1. bekezdésben előírt okoknál fogva.

**Nevelői-fegyelmi eljárás**

 **85. szakasz**

A tanuló súlyosabb kötelességsértéséért és a jelen törvény 110 – 112. szakaszai szerinti tilalom megsértése miatt az iskola nevelői-fegyelmi eljárást folytat, amelyről értesítenie kell a tanuló szülőjét, illetve más törvényi képviselőjét.

Az igazgató, az 1. bekezdésben foglalt sértések elkövetésének napjától számított 30 napon belül, határozatban nevelői-fegyelmi eljárást indít, folytat és határozatban fejezi be, erről pedig azonnal, de legkésőbb a következő munkanapon értesíti a szülőket, illetve más törvényi képviselőt.

A nevelői-fegyelmi eljárásban meg kell hallgatni a tanulót a szülő, illetve más törvényi képviselő jelenlétében, valamint az összes többi részvevőt és tanút, akik írásbeli nyilatkozatot tesznek.

Amennyiben a szbályosan értesített szülő, illetve más törvényi képviselő, nem tesz eleget, hogy részt vegyen a nevelői-fegyelmi eljárásban, az iskola igazgatója azonnal, de legkésőbb a következő munkanapon kinevezi az intézmény pszichológusát, illetve pedagógusát, hogy ebben az eljárásban képviselje a tanuló érdekeit, amiről azonnal értesíti a szociális munkaközpontot.

A tanuló súlyosabb kötelességsértéséért folytatott nevelői-fegyelmi eljárást legkésőbb a tudomásra jutás napjától számított nyolc napon belül kell megindítani.

A 110 – 112. szakaszok szerinti tilalom megsértése elkövetéséért való nevelői-fegyelmi eljárást azonnal meg kell indítani, de legkésőbb a tudomásra jutás napjától számított két napon belül.

A nevelői-fegyelmi eljárást a tanulóval való megerősített nevelői munka lefolytatása után kell befejezni, az eljárás megindításának napjától számított 30 napon belül határozat meghozatalával.

A határozat meghozatal előtt, meg kell állapítani valamennyi tényezőt, amely jelentős a döntéshozatalban.

Amennyiben a nevelői-fegyelmi eljárás tartama alatt a tanuló kiiratkozik az iskolából, az iskola köteles a kijelentőlapon bejegyezni a megjegyzést, hogy az említett tanuló ellen nevelői-fegyelmi eljárást indítottak.

**Nevelői és nevelői-fegyelmi intézkedések és a tanulók jogvédelme**

 **86. szakasz**

A jelen törvényben előírt kötelességek, illetve tilalmak megszegése miatt intézkedések foganatosíthatók, mégpedig:

1) kötelességeinek könnyebb megszegéséért a tanulóval szemben osztályfőnöki figyelmeztetés, megrovás vagy osztálytanácsi megrovás, annak a tanárnak a nyilatkozata alapján, aki a tanuló osztályában tanít, az iskola általános aktusával összhangban;

2) kötelességeinek súlyosabb megszegéséért a tanulóval szemben igazgatói megrovás és osztálytanácsi megrovás, a középiskolai tanulókkal szemben pedig az iskolából, illetve az iskolai kollégiumból való kizárás nevelői-fegyelmi intézkedés;

3) a jelen törvény 110 - 112. szakaszai szerinti tilalom megszegéséért:

 (1) igazgatói vagy tantestületi tanácsi megrovás,

 (2) az ötödiktől nyolcadik osztályos tanuló másik iskolába való áthelyezése a tantestületi tanács döntése alapján, a szülő, illetve más törvényi képviselő értesítésével és az átvevő iskola jóváhagyásával,

 (3) a középiskolai tanulókkal szemben, a tanuló kizárása az iskolából, illetve az iskolai kollégiumból nevelői-fegyelmi intézkedés.

Az 1. bekezdés 1. pontja szerinti könnyebb kötelességsértésért a tanulóval szembeni nevelői intézkedést nevelői-fegyelmi eljárás lefolytatása nélkül szabják ki.

Az 1. bekezdés szerinti intézkedés akkor foganatosítható a tanulóval szemben, ha az iskola előzőleg megtette a jelen törvény 83. szakaszának 1. bekezdése szerinti elengedhetetlen tevékenységeket.

Ha a megtett elengedhetetlenül szükséges tevékenységek pozitív változást eredményeznek a tanulónál, az eljárást megszüntetik, kivéve, ha a 110 - 112. szakaszai szerinti tilalom megsértése súlyosan veszélyeztet~~i~~ másik személy integritását.

Az 1. bekezdés 2) és 3) pontja szerinti intézkedést a tanulóra a lefolytatott nevelői-fegyelmi eljárás és a felelősség megállapítása után szabják ki.

Az iskola, párhuzamosan az 1. bekezdésben foglalt nevelői, illetve nevelői-fegyelmi intézkedés kirovásával, a tanulónak társadalmilag hasznos, illetve emberbatári munka végzésének kötelességét is meghatározza, amelyet az iskola vagy az iskola helyiségein kívül kell végezni a tanár, illetve a szakmunkatárs felügyelete alaltt.

A 6. bekezdésben foglalt társadalmilag hasznos, illetve emberbatári munkát az iskola a tanulóra az elkövetett sértés súlyával összhangban rója ki, gondot viselve a tanuló pszichofizikai és egészségi képességéről, az életkoráról és méltóságáról, amiről köteles azonnal értesíteni a szülőket, illetve más törvényi képviselőt.

A nevelői-fegyelmi intézkedést abban a tanévben szabják ki, amelyikben a tanulói kötelességsértés történt.

Ha a kötelességsértést, illetve a jelen törvény 110 - 112. szakaszai szerinti tilalmat fiatalkorú tanuló követi el, az iskola azonnal, de legkésőbb a következő munkanapon értesíti a szülőt, illetve más törvényi képviselőt és bevonja a megfelelő eljárásba.

A tanuló középiskolából való kizárásának nevelői-fegyelmi intézkedéséről szóló döntést a tantestületi tanács, a tanulónak az iskolából való kizárásáról szóló határozatot pedig az igazgató hozza meg.

A tanulónak, a szülőnek, illetve más jogi képviselőjének joga van a tanuló súlyosabb kötelességsértése miatt kiszabott nevelői-fegyelmi intézkedés vagy a jelen törvény 110 - 112. szakaszai szerinti tilalom megszegése miatt a megállapított felelősségre és a kiszabott intézkedésre vonatkozó határozat megküldésétől számított nyolc napon belül arra panaszt benyújtani.

Az iskolaszék a 11. bekezdés szerint a tanuló, a szülő, illetve más jogi képviselő által benyújtott panaszról a kézhezvételétől számított 15 napon belül dönt.

 A panasz halasztó hatállyal van az igazgató határozatára.

A tanulónak a középiskolából vagy a középiskolai kollégiumból való kizárása kiszabott intézkedésre vonatkozó másodfokú határozat ellen a szülő, illetve más törvényi képviselő közigazgatási eljárásban bírósági védelemre jogosul.

A társadalmilag hasznos munka, illetve a 6. bekezdésben foglalt emberbaráti munka végzésének módjáról, tartalmáról, tartamáról, helyéről és végzésének idejéről, valamint e munka tekintetében jelentős egyéb kérdésekről szóló részletesebb feltételeket a miniszter írja elő.

**Osztályközösség**

 **87. szakasz**

Osztályközösséget egy osztály tanulói és az osztályfőnök alkotják.

Az osztályközösség munkamódját az iskola alapszabálya szabályozza részletesen.

**Diákparalament**

 **88. szakasz**

Az általános iskola utolsó két osztályában és a középiskolában megszervezik a diákparlamentet (a továbbiakban: parlament) az alábbi célokból, hogy:

1. véleményt mondjon és javaslatot tegyen a szakmai szervezeteknek, az iskolaszéknek, a szülői tanácsnak és az igazgatónak az iskolai magatartási szabályokról, a diákok biztonsága iránti intézkedésekről, az éves munkaprogramról, az iskolai fejlesztési tervről, az iskolai programról, az iskola térsége rendezésének módjáról, a tankönyvek kiválasztásáról, a szabad és oktatáson kívüli tevékenységekről, a sport- és egyéb versenyeken való részvételről, a tanulók iskolai és iskolán kívüli valamennyi rendezvényének megszervezéséről, továbbá az oktatásuk tekintetében jelentős egyéb kérdésekről;
2. megvitassa a tanulók és a tanárok, a nevelők vagy szakmunkatársak kapcsolatát és együttműködését;
3. tájékoztassa a tanulókat az iskoláztatásuk tekintetében külön jelentőséggel bíró kérdésekről és a diákparlament tevékenységéről;
4. tevékenyen részt vegyen az iskola fejlesztési folyamatában és az iskola önértékelésében;
5. a tanulók közül tagokat javasoljon a fejlesztéstervezési szaktestületbe és a korosztályon belüli erőszak megelőzésével foglalkozó csapatba.

A parlamentet az általános iskola minden hetedik és nyolcadik osztályos tagozatának, illetve a középiskola minden egyes osztályának két-két képviselője, a művészeti iskolában pedig minden osztály, illetve évfolyam három-három képviselője alkotja.

A parlamentet minden tanévben az osztályközösség tanulói választják meg. A parlament tagjai megválasztják elnöküket.

A parlament megválasztja a tanulók két képviselőjét, akik részt vesznek az iskolaszék, illetve a bővített iskolaszék munkájában, a jelen törvény 119. szakaszával összhangban.

A diákparlamentnek van ügyrendje a munkájáról.

A parlament munkaprogramja az iskola évi munkaprogramjának szerves része.

Az iskolák diákparlamentjei betársulhatnak a diákparlamentek közösségébe, valamint együttműködhetnek azokkal az egyesületekkel és szervezetekkel, amelyek a tanulók jogainak védelmével és előmozdításával foglalkoznak.

VI. AZ INTÉZMÉNYEK, AZ INTÉZMÉNYEK MÁS SZERVEZETEI ÉS SZERVEI

1. INTÉZMÉNYEK ÉS MÁS SZERVEZETEK

**Az intézmény tevékenysége**

 **89. szakasz**

Oktatási és nevelési tevékenységet folytatnak:

1) iskoláskor előtti nevelést és oktatást – az iskoláskor előtti intézmény;

2) általános oktatást és nevelést – az általános iskola, felnőttoktatási általános iskola, alapfokú zeneiskola, illetve balettiskola, általános iskola a felnőttek oktatására és a fejlődési zavarokkal küszködő és rokkant tanulókat oktató általános iskola;

3) középfokú oktatást és nevelést – a gimnázium, szakiskola, művészeti középiskola, vegyes iskola és a fejlődési zavarokkal küszködő és rokkant tanulókat oktató középiskola.

4) az oktató-nevelő központ olyan intézmény, amely az oktatás és nevelés különböző szintjén vagy több különféle munkaterületen több programot valósít meg.

Az általános iskola előkészítő iskoláskor előtti programot valósíthat meg.

Az iskola biztosíthatja a tanulók számára az elszállásolást és étkezést (a továbbiakban: iskola kollégiummal).

A fejlődési zavarokkal küszködő tanulókat és felnőtteket oktató iskola, valamint az az intézmény, amelybe fejlődési zavarokkal küszködő gyermekek és tanulók tanulnak, köteles a rendelkezésére álló kapacitásokkal pótlólagos támogatást nyújtani a fejlődési zavarokkal küszködő és rokkant gyermekek, tanulók és felnőttek oktatásához a nevelői csoportban, illetve más iskolában és családban, a miniszter által előírt kritériumokkal és szabványokkal összhangban.

A Szerb Köztársaság tekintetében kiemelkedő érdekű intézmény, a jelen törvény értelmében az az intézmény, amely a Szerb Köztársaság tekintetében kiemelt érdekű művelődési, oktatási vagy történelmi jelentőségű.

A Szerb Köztársaság tekintetében kiemelt jelentőségű intézményeket a Kormány határozza meg.

**Az intézmény alapítása**

 **90. szakasz**

Az intézményt megalapíthatja a Szerb Köztársaság, az autonóm tartomány, helyi önkormányzat, nemzeti kisebbség nemzeti tanácsa, más jogi vagy természetes személy.

Az alapító szerint az intézmény lehet közhasznú intézmény vagy magánintézmény.

A Szerb Köztársaság, az autonóm tartomány vagy a helyi önkormányzati egység a közhasznú intézmények alapítója.

A magánintézmény alapítója lehet másik hazai és külföldi magánszemély vagy természetes személy.

Amennyiben több magánintézményi alapító van, az egymás közötti jogaikat és kötelességeiket szerződésben kell szabályozni.

Az intézményt az oktatás és nevelés területén nyilvános-magán partnerségi modell szerint lehet megalapítani, a nyilvános-magán parnerséget és a köztulajdont szabályozó törvénnyel összhangban.

Az intézmény megkezdheti a munkáját és a tevékenység folytatását, amikor megállapítást nyer, hogy eleget tesz a tevékenység megalapításához, kezdetéhez és folytatásához szükséges feltételeknek, megkapja a hitelesítésről szóló határozatot és elvégzi az illetékes szerv nyilvántartásába való bejegyzését.

A szülő, illetve a gyermek és a tanuló más törvényi képviselője választhatja a magánintézménybe való beiratkozást, az oktatási és nevelési költségek biztosítása mellett.

**Az intézmény megalapításának feltételei**

 **91. szakasz**

Az intézményt megalapíthatja a Szerb Köztársaság, az autonóm tartomány és a helyi önkormányzat, ha,

1) meghatározott területen szükség van a gyermekek nevelésére és oktatására, a tanulók oktatására és nevelésére vagy a felnőttoktatásra;

2) rendelkezik oktatási és nevelési programmal;

3) az alapításához és működéséhez biztosítottak az eszközök.

Másik jogi vagy természetes személy az 1. bekezdés 2) és 3) pontja szerinti feltételeken túl akkor alapíthat intézményt, ha rendelkezik üzleti banki garanciával arról, hogy biztosítottak az eszközök az iskoláskor előtti intézmény egy évi működéséhez, az általános oktatási és nevelési ciklushoz vagy a középiskolai program időtartamához szükséges terjedelemben.

Intézményalapító nem lehet olyan természetes személy, akit jogerős ítélettel családon belüli erőszakért, kiskorú személy elrablásáért, kiskorú személy elhanyagolása és bántalmazása vagy vérfertőzés bűncselekményért, csúszópénz elfogadása vagy adása bűncselekményért; a nemi szabadság, jogforgalom és az emberiesség, valamint a nemzetköz joggal védett más javak ellen elkövetett bűncselekmény miatt ítéltek el, tekintet nélkül a kiszabott büntetőszankcióra, akiről a törvénnyel összhangban hátrányosan megkülönböztető magatartás tanúsítását állapították meg; az élet és a test elleni, a Szerb Köztársaság alakotmányos berendezése ellen és egyéb bűncselekmény elkövetése miatt, amelyet a gyermek kárára követett el, valamint olyan bűncselekményt, amelyre legalább három hónapig terjedő feltétel nélküli börtönbüntetést mondtak ki.

**Az intézmény működése megkezdésének és tevékenysége folytatásának feltételei**

 **92. szakasz**

Az intézmény akkor kezdheti meg működését és oktatási és nevelési tevékenységének folytatását, ha eleget tesz az alapítás alapvető feltételeinek és rendelkezik:

1) az előírásos helyiségekkel, felszereléssel és tanítási, illetve didaktikai eszközökkel;

2) munkaviszonyban levő tanárokkal, nevelőkkel és szakmunkatársakkal, illetve a tanárok, nevelők és szakmunkatársak jóváhagyási nyilatkozataival, hogy legkésőbb az intézmény munkája megkezdésének napján munkaviszonyt létesítsenek;

3) beiratkozott gyermekekkel, illetve rendes tanulókkal;

4) biztosítottak az egészségügyi és műszaki követelmények (szanitárius és tűzvédelmi) a szóban forgó területet szabályozó jogszabályokkal összhangban.

**Intézményi kihelyezett tagozat**

 **93. szakasz**

Az intézmény tevékenységét a székhelyén folytatja.

Az intézmény a székhelyén kívül, illetve másik létesítményben is folytathatja a tevékenységét kihelyezett tagozat megszervezésével, ha eleget tesz a jelen törvény 92. szakasza szerinti feltételeknek a Minisztérium jóváhagyásával.

A kihelyezett tagozat nem rendelkezik jogi személyiséggel.

A kihelyezett tagozat megszervezésére és működésére a jelen és külön törvény rendelkezéseit kell alkalmazni.

**Az intézmény hitelesítése**

 **94. szakasz**

Az intézmény akkor kezdheti meg munkáját, ha megállapítást nyer, hogy eleget tesz az alapításához és a működésének megkezdéséhez és tevékenységének végzéséhez szükséges feltételeknek, és megszerzi a hitelesítéséhez szükséges határozatot.

A hitelesítés iránti kérelmet akkor is be kell nyújtani, ha az intézményben jogállásbeli változás történik, megváltoztatja székhelyét, illetve létesítményét, működését kihelyezett tagozaton szervezi meg, új oktatási profilt vezet be vagy új oktatási és nevelési programot teljesít.

A hitelesítés iránti kérelem tartalmazza: az intézmény elnevezését, székhelyét és fajtáját, az oktatási és nevelési programot, az oktató-nevelő munka folytatásának nyelvét, az alapítás indítékait és indokoltságát, valamint az alapító által a munka megkezdéséhez és folytatásához biztosított feltételeket. A kérelemhez mellékelni kell az intézmény alapító okiratát és a jelen törvény 91. és 92. szakasza szerinti feltételek meglétére vonatkozó bizonyítékokat.

Az általános iskola hitelesítése iránti kérelmet legkésőbb a folyó tanév február 28-ig kell benyújtani a következő tanévre vonatkozóan, a középiskola számára pedig legkésőbb december 31-ig a következő tanévre vonatkozóan.

Az intézmény hitelesítése iránti kérelemről a Minisztérium a szabályos kérelem benyújtásától számított legfeljebb hat hónapon belül dönt.

Az intézmény hitelesítése iránti kérelemre vonatkozó határozat a közigazgatási eljárásban végleges.

**Státusbeli változások**

 **95. szakasz**

Az intézmény megváltoztathatja jogállását, nevét vagy székhelyét.

Az intézmény jogállásbeli változásáról az alapító jóváhagyásával az igazgatási szerv hozza meg a határozatot.

A közintézmény név- vagy székhelyváltoztatásáról szóló határozatot az igazgatási szerv a Minisztérium jóváhagyásával hozza meg.

A közintézmény névváltoztatására vonatkozó jóváhagyást a Minisztérium legkésőbb a folyó tanév, illetve az iskoláskor előtti intézmény munkaévének december 31-ig nyújtja be.

A magánintézmény névváltoztatásáról szóló határozatot az alapító jóváhagyásával az igazgatási szerv hozza meg, amely arról értesíti a Minisztériumot.

A magánintázmény székhelyének módosításáról szóló határozatot a Minisztérium jóváhagyásával az igazgatási szerv hozza meg, amelynek az intézmény új székhelyen való tevékenységének végzéséhez szükséges feltételek megállapítására vonatkozó kérelmet meg kell küldeni.

A nyilvános-parnerségi modell szerint megalapított intézmény elnevezésének vagy székhelyének módosításáról szóló határozatot, a Minisztérium és az alapító jóváhagyásával az igazgatási szerv hozza meg.

Az iskola a tanév folyamán nem változtathatja meg jogállását, nevét vagy székhelyét.

Kivételesen, amennyiben olyan körülmények lépnek fel, amelyek megakadályozzák a tanítás zavartalan folytatását, a székhely státusbeli változását el lehet végezni a tanév folyamán, a Minisztérium jóváhagyásával.

**Külföldi intézmény**

 **96. szakasz**

A külföldi intézmény olyan intézmény, amely külföldön meghozott és akkreditált programot valósít meg, amelyet pedig külföldi vagy hazai jogi vagy természetes személy alapíthat.

 A külföldi intézménynek teljesítenie kell az intézmény megalapításának, működése kezdetének és tevékenysége folytatásának feltételeit, illetve meg kell kapnia a Minisztériumtól az intézet hitelesítéséről szóló határozatot és el kell végeznie az illetékes szerv nyilvántartásába való bejegyzését.

Az 1. bekezdés szerinti intézmény által kiadott okmányt külön törvénnyel előírt feltételekkel és eljárással kell elismerni.

A Minisztérium nyilvántartást vezet a külföldi intézményekről.

**Másik szervezet**

 **97. szakasz**

Másik szervezet, illetve jogi vagy természetes személy az iskoláskor előtti oktatás és nevelés területén külön programokat is megvalósíthat, ha eleget tesz az iskoláskor előtti oktatás és nevelés területén külön programok megvalósításához szükséges feltételek szabványainak.

Másik szervezet szakmai továbbképzési és kiképzési külön programokat valósíthat meg, valamint a felnőttek egyéb oktatási tevékenységeit, illetve megszerezheti a felnőttek oktatási tevékenységének nyilvánosan elismert szervezői státusát, a külön törvénnyel összhangban.

Az 1. és 2. bekezdésben foglalt kérelemről, a Minisztérium határozatban dönt.

**Az intézmény kibővített tevékenysége**

 **98. szakasz**

A hitelesítésről szóló határozattal rendelkező intézmény az oktatást és nevelést fellendítő és minőségesebb és ésszerűbb végzéséhez hozzájáruló más tevékenységet (a továbbiakban: kibővített tevékenység) is elláthat azzal a feltétellel, hogy vele nem akadályozza az oktatási és nevelési tevékenység folytatását.

Az intézmény kibővített tevékenysége lehet szolgáltatásnyújtás, termelés, eladás és egyéb tevékenység, összhangban a tevékenységek besorolását szabályozó jogszabályokkal.

Nem engedélyezett, hogy az iskola pénzbeli térítés ellenében az ezen iskolába való beiratkozás céljából előkészítő tanítást szervezzen.

Az iskola képzési, szakmai továbbképzési és a felnőttek egyéb oktatási tevékenységi programokat valósíthat meg, amennyiben megszerzi a felnőttek oktatási tevékenységének nyilvánosan elismert szervezői státusát, a jelen és a külön törvénnyel összhangban.

Az intézmény kibővített tevékenységének megvalósítását éves munkatervben kell megtervezni.

A tevékenység kibővítéséről az intézmény igazgatási szerve a Minisztérium jóváhagyásával hoz határozatot.

A közintézmény kibővített tevékenységéről szóló határozat tartalmazza a szóbanforgó tevékenység ellátásának bevételi és kiadási tervét, a tanulók, a felnőttek és a foglalkoztatottak alkalamzásának módját, és a megtermelt eszközökkel való rendelkezés módját és felhasználásának tervét, a költségvetési rendszert szabályozó jogszabályokkal összhangban.

A kibővített tevékenységről szóló határozat szerves része a következők: a tevékenység jelszáma, a tevékenység megvalósításáról szóló elaborátum, az illetékes szervektől megszerzett a tevékenység folytatásához szükséges külön feltételek meglétéről szóló bizonyítékok, a szülői tanács és az intézmény megfelelő szakmai szervének véleménye.

A kibővíett tevékenység jóváhagyásának kiadására irányuló kérelmet az intézmény a Minisztériumhoz nyújtja be. A kérelemhez mellékelni kell a 6. bekezdésben foglalt határozatot és az alaptevékenység hitelesítéséről szóló határozatot.

 Az intézet munkavállalóit lehet alkalamzni a kibővített tevékenység megvalósításán és a tanulókkal való munka egyéb formáinak keretében, ha az alkalmazásukkal nem zavarják az oktató-nevelő munka megvalósítását.

Az iskola, a munkavállalókon kívül, más munkatársakat is alkalmazhat a kibővített tevékenység végézése céljából, amelyet az iskolának saját bevételeiből kell finanszíroznia, a törvénnyel összhangban.

A tanulók csak a tanítás, a tanításon kívüli tevékenység és az oktató-nevelő folyamat keretében alkalmazhatók a munka iránti pozitív viszonyulásuk serkentése céljából, a pályaválasztás, a vállalt kötelezettségek iránti felelősségről szóló tudat fejlesztése, a vállalkozói szellem fejlesztése és a vállalkozás felé irányultság, a környezethez való felelősségteljes viszonyulás, valamint a csapatmunka iránti pozitív viszony fejlesztése, az Alkotmánnyal összhangban, a nemzetközi egyezményekkel, alapokmányokkal, megegyezésekkel és törvénnyel megerősítve.

A 15 évesnél fiatalabb tanulók nem vonhatók be az intézmény kibővített tevékenységébe, a 15. életévüket betöltött, de 18 évnél fiatalabb tanulók alkalmazhatóak a munka területét szabályozó jogszabályokkal összhangban.

**Az intézmény autonómiája**

 **99. szakasz**

Az intézmény autonómiáján, a jelen törvény értelmében, az egyes tartalmak, a megvalósítás módjának, a munkatársaknak a szükségeletekkel, lehetőségekkel, érdeklődésekkel, a rendelkezésre álló erőforrásokkal, a helyi közösség jellegzetességeivel összhangban való kiválasztását jelenti a következő alkalmakkor:

1) az intézmény alapszabályának, fejlesztési tervének, programjának, eves munkatervének, az intézményben érvényes viselkedési szabályoknak, a gyermekek és tanulók védelmének és biztonságának intézkedései, módja és eljárása, valamint az intézmény egyéb általános aktusainak a meghozatalához;

2) a tanárok, a nevelők és a szakmunkatársak szakmai továbbképzési és hivatásbeli fejlesztési tervének meghozatalához;

3) a hátrányos megkülönböztetéstől, erőszaktól, bántalmazástól és elhanyagolástól való védelem programjának meghozatalához;

4) az intézmény munkájának önértékeléséhez a kiválasztott terület keretében éves szinten az oktató-nevelő munka fellendítése céljából;

Az intézmény autonómiája, a jelen törvény értelmében, a következőket jelenti:

1. az iskola pedagógiai autonómiáját: a jogot, hogy definiálja az iskolai program egy részét a helyi körülményektől függően; hogy a kötelező általános program realizálásában a maximálisan használják a helyi erőforrásokat; a jogot, hogy az iskolai naptárt részben a helyi körülményekhez alkalmazzák; az iskolai programok megvalósítási ütemében történő változásokra az éves munkatervet tiszteletben tartva; a tanításnak az interdiszciplináris témáknál a rokontantárgyak blokkokban és közös órákon való tanításának megszerveződét; a fejlesztési tervek és a többéves iskolai programok kidolgozásakor a helyi sajátosságok teljes mértékű tiszteletben tartását összhangban a helyi lakosság jellegzetességeivel; a tanárok szakmai továbbképzési rendszerének magában az iskolában való fejlesztése az iskola reális szükségleteinek alapján;
2. a tanárok autonómiáját, mint pedagógiai szakember és a tantárgy szakembere, a tanár jogát, hogy mint professzionalista önállóan megfogalmazza a tanítás és a tanulás folyamatát, a tanulási eredményekért vállalt teljes felelősség mellett;
3. a tankönyvek kiválasztásáról szóló határozat meghozatalában;
4. az oktatás és nevelés, az egészségügy, a szociális és gyermekvédelem területéről való intézményekkel, közvállalatokkal, gazdasági társaságokkal és más szervekkel, szolgálatokkal és szervezetekkel való együttműködés megvalósításának módjában a gyermekek, a tanulók és a foglalkoztatottak jogainak érvényesítése céljából.

Az intézmény az általános és más aktusait az oktatás és nevelés azon általános elveinek és céljainak tiszteletben tartásával hozza meg, amelyekkel a legcélszerűbb módon biztosítható az oktatás általános kimenetelének megvalósítása és eközben bevonja a szülőket, illetve más törvényi képviselőiket, az egyesületeiket és a helyi közösségeket.

**Az intézmény alapszabálya**

 **100. szakasz**

Az intézménynek van alapszabálya.

Az alapszabály az intézmény alapvető általános aktusa, mely részletesen szabályozza az intézmény szervezeti felépítését, munkamódszerét, irányítását és vezetését, az intézmény szerveinek eljárását a gyermekek és a tanulók joga és kötelezettségei érvényesítésének, a szülők, illetve más törvényi képviselő jogai és kötelezettségei érvényesítésének, a gyermekek, a tanulók és a foglalkoztatottak védelmének és biztonságának, valamint a jelen törvényben megállapított tilalmak megsértését gátló intézkedések biztosítása érdekében, továbbá az általános aktusok közzétételének és minden érdekelt félnek a szervek döntéseiről és egyéb kérdésekről való tájékoztatási módját, a törvénnyel összhangban.

**Az intézmény eszközei**

 **101. szakasz**

A Szerb Köztársaság, az autonóm tartomány, illetve helyi önkormányzat~~i egység~~ által alapított intézmények által szerzett, illetve szerzendő telkek, épületek és más eszközök köztulajdonban vannak, és a jelen törvényben megállapított tevékenység ellátására használandók.

**Az intézmény és a munkavállalók összekapcsolódása**

 **102. szakasz**

Az intézmények, egymás között, intézmények közösségébe szerveződhetnek, az oktató-nevelő munka szervezetének, tervezésének, progaramozásának, valamint fellendítésére jelentős egyéb kérdések és tevékenysége folytatásának területén való együttműködés megvalósítása céljából.

Az intézmények az oktatás és nevelés fellendítése és tapasztalatcsere céljából kapcsolatot teremthetnek és együttműködhetnek megfelelő külföldi intézményekkel.

A nevelők, a tanárok, a szakmunkatársak és egyéb foglalkoztatottak egymás között szakmai társaságokba tömörülhetnek.

A szakmai társaságok az oktató-nevelő munka fejlesztésével foglalkoznak és a különbizottságokban és csapatokban képviselőik lehetnek, akik oktatással és neveléssel foglalkoznak.

Az 1. bekezdésben foglalt intézmények közösségének és a 4. bekezdésben foglalt szakmai társaságok alapítására, megszervezésére, cégbejegyzésére és működésére a társulásokra vonatkozó jogszabályok értelemszerűen alkalmazandók.

**Diákszövetkezetek**

 **103. szakasz**

Az iskola a tanításon kívüli tevékenységek és a tanulók vállalkozási szellemének fejlesztése céljából diákszövetkezetet alapíthat.

A diákszövetkezet működését külön törvény szabályozza.

**Közintézmények hálózata**

 **104. szakasz**

A közintézmények számát és területi megoszlását, fajtájuk és szerkezetük szerint, az intézményhálózatról szóló aktussal kell tervezni.

Az 1. bekezdés szerinti intézményt a közintézményhálózatról szóló aktussal összhangban kell megalapítani.

Az iskoláskor előtti közintézményekről szóló aktust és az általános iskolai közintézmény hálózatáról szóló aktust a helyi önkormányzat képviselő-testülete a Kormány által megállapított kritériumok alapján hozza meg.

Abban a helyi önkormányzatban, amelyben a nemzeti kisebbség nyelve és írása hivatalos használatban van, illetve amelyben az oktatási és nevelési tevékenység a nemzeti kisebbség nyelvén és írásával folyik, az iskoláskor előtti közintézmények és az általános iskolai közintézmények hálózatáról szóló aktust annak a nemzeti kisebbségi nemzeti tanácsnak az előzetes véleménynyilvánítása alapján hozzák meg, amelynek a nyelve és írása a helyi önkormányzatban hivatalos használatban van, illetve amelynek a nyelvét és írását az oktatási és nevelési tevékenységben használják.

Az általános iskolai közintézmény hálózatáról szóló aktust a Minisztérium hagyja jóvá.

Ha a Minisztérium megállapítja, hogy a helyi önkormányzat illetékes szerve nem hozta meg az általános iskolai hálózatról szóló aktust, vagy a hálózatról olyan aktust hozott meg, amely nincs összhangban a 3. bekezdésben foglalt kritériumokkal, határidőt jelöl ki a meghozatalára, amely nem lehet 30 napnál hosszabb.

Ha a helyi önkormányzat illetékes szerve nem hozza meg az aktust a 6. bekezdése szerinti határidőben, a megfelelő aktust 30 napos határidőben a Minisztérium hozza meg.

A Kormány megállapítja azokat a kritériumokat, amelyek alapján meghozza a középiskolai közintézmények hálózatáról szóló aktust.

A középiskolai közintézmények hálózatáról szóló aktust, a 8. bekezdés szerinti kritériumok alapján a Kormány hozza meg.

A Vajdaság Autonóm Tartomány területén a középiskolai közintézmények hálózatáról szóló aktust az illetékes autonóm tartományi szerv hozza meg a 8. bekezdés szerinti kritériumok alkamazása mellett.

**Az oktató-nevelő munka megszakítása**

 **105. szakasz**

Az oktató-nevelő munka megszakítására sor kerül erőhatalom esetén és egyéb esetekben, amelyekben veszélybe kerülnek a gyermekek, a tanulók és a foglalkoztatottak biztonsága és egészsége.

Az oktató-nevelő munka megszakításáról szóló határozatot az illetékes helyi önkormányzati szerv hozza meg azonnal, illetve az 1. bekezdés szerinti körülmény bekövetkeztének napját követő napon.

Ha az illetékes helyi önkormányzati szerv nem hozza meg az oktató-nevelő munka mgszakításáról szóló határozatot a 2. bekezdés szerinti határidőben, a határozatot a miniszter hozza meg.

Az oktató-nevelő munka megszakítása okainak megszűnése után, az iskola bepótolja az elmulasztott munkát, a miniszter jóváhagyása után az iskola által elrendelt módon.

A közvetlen háborús veszély, hadiállapot, rendkívüli állapot vagy egyéb rendkívüli körülmények esetén, a miniszter előírja a külön oktató-nevelő programot, az intézmény szervezetéről és munkájáról szóló utasítást és meghatározza azokat az intézményeket, amelyek folytatják a munkát.

**Az intézmény működésének betiltása**

 **106. szakasz**

Ha a felügyelőségi, illetve a szakmai-pedagógiai felügyeleti teendők ellátásában illetékes szerv megállapítja, hogy az intézmény nem tesz eleget a működéséhez előírt feltételeknek, vagy tevékenységét nem előírásos módon végzi, valamint a törvénnyel ellentétben szervezett munkabeszüntetés vagy sztrájk esetén, a Minisztérium a következő intézkedések egyikét foganatosítja:

1) határidőt szab számára a feltételek teljesítésére, illetve a tevékenység folytatásában tapasztalt szabálytalanságok elhárítására, és erről értesíti az alapítót;

2) felmenti az igazgatási szervet és ideiglenes igazgatási szervet nevez ki;

3) felmenti az igazgatót és megbízott igazgatót nevez ki;

4) felmenti az igazgatási szervet és az igazgatót és ideiglenes igazgatási szervet és megbízott igazgatót nevez ki.

A 2. bekezdés 2) és 4) pontja szerinti ideiglenes igazgatási szervnek öt tagja van és az igazgatási szerv hatáskörébe tartozó teendőket látja el.

Ha az 1. bekezdés 2) pontja szerinti ideiglenes intézkedés tartama alatt lejár az intézmény igazgatójának vagy az intézmény megbízott igazgatójának megbízatása, a miniszter az ideiglenes intézkedés megszűntéig és az igazgató megválasztásáig megbízott igazgatót nevez ki.

Ha az 1. bekezdés 3) pontja szerinti ideiglenes intézkedés tartama alatt lejár az intézmény igazgatási szervének megbízatása, a miniszter az ideiglenes intézkedés megszűntéig és az igazgatási szerv kinevezéséig ideiglenes igazgatási szervet nevez ki.

Az intézmény megbízott igazgatója és az ideiglenes igazgatási szerv addig látják el kötelességüket, míg a Minisztérium meg nem állapítja, hogy az 1. bekezdés szerinti feltételek teljesültek, a szabálytalanságokat pedig kiküszöbölték, és megteremtődtek a feltételek az ideiglenes intézkedések megszüntetésére, de legfeljebb hat hónapig.

Az ideiglenes intézkedések tartama alatt nem írható ki pályázat az intézmény igazgatójának megválasztására.

Az ideiglenes intézkedések tartama alatt az intézmény meghatalmazott előterjesztője nem terjesztehti elő a saját képviselőit az új igazgatási szervbe.

Ha az intézmény megbízott igazgatója és ideiglenes igazgatási szerve nem küszöböli ki a megállapított szabálytalanságokat, a Minisztérium betiltja az intézmény működését.

Ha másik jogi vagy természetes személy által alapított intézmény a kijelölt határidőben nem jár el az 1. bekezdés szerinti szerv meghagyása alapján, illetve ha az igazgatási szerv nem látja el a hatáskörébe tartozó teendőket, az alapító pedig a szabálytalanságok kiküszöbölésére előírt határidő után sem teszi meg a törvénnyel összhangban levő intézkedéseket, a Minisztérium betiltja az intézmény működését.

Az alapító azonnal a határozat visszautasítása után, amelyben megtiltják az intézmény munkáját, elrendeli azt az intézményt, amelyben a gyermekeknek, illetve a tanulóknak joguk van folytatni a megkezdett oktató-nevelő munkát.

Amennyiben az alapító nem jár el a 10. bekezdés szerinti renelkezésekkel összhangban, az intézményt a Minisztérium rendeli el.

**Az intézmény megszűnése**

 **107. szakasz**

Az intézmény a törvénnyel összhangban szűnik meg.

A gyermekeknek, akik az intézményben előkészítő iskoláskor előtti programot látogatnak és azon iskola tanulói, amely megszűnik, joguk van folytatni a megkezdett oktatást és nevelést az alapító által meghatározott másik intézményben.

Amennyiben az alapító nem jár el a 2. bekezdéssel összhangban, az intézményt a Minisztérium rendeli el.

**Az intézmény felelőssége a gyermekek és a tanulók biztonságáért**

 **108. szakasz**

Az intézmény meghozza azt az aktust, amely előírja a gyermekek és a tanulók védelmére és biztonságára vonatkozó intézkedéseket az intézményben tartózkodásuk és az intézmény által szervezett minden tevékenység teljesítésének idején, az illetékes helyi önkormányzati egység illetékes szervével együttműködve, amely köteles végrehajtani.

Az 1. bekezdésben foglalt aktus kidolgozásának utasítását a miniszter hozza meg.

**Viselkedési szabályok az intézményben**

 **109. szakasz**

Az intézmény ápolja a gyermekek, a tanulók, a felnőttek, a foglalkoztatottak és a szülők, illetve más törvényi képviselő kölcsönös megértésén és személyiségük tiszteletben tartásán alapuló viszonyokat.

A foglalkoztatottak kötelesek munkájukkal és egész magatartásukkal hozzájárulni az intézmény pozitív légkörének kialakításához.

Az intézmény köteles aktusban szabályozni a gyermekek, a tanulók, a szülők, illetve más törvényi képviselő és az intézmény foglalkoztatottai magatartását és egymás közötti viszonyát az intézményben.

**A hátrányos megkülönböztetés tilalma**

 **110. szakasz**

Az intézményben tilos a hátrányos megkülönböztetés és a diszkriminációs eljárás, amellyel közvetlen vagy közvetett módon, nyíltan vagy burkoltan, indokolatklanul különbséget tesznek vagy egyenenetlenül járnak el, illetve mulasztás történik (kizárás, korlátozás vagy elsőbbség megadása), személyekkel vagy személycsoportokkal szemben, valamint a családtagjaik vagy hozzájuk közel álló személyek iránt nyílt vagy burkolt módon, amely pedig a fajon, a bőr színén, az elődökön, az állampolgárságon, a bevándorlók, illetve a kitelepített személyek státusán, a nemzeti hovatartozás vagy etnikai származás, a nyelv, a vallási vagy politikai meggyőződés, a nemi hovatartozás, a nemi identitás, a nemi orientáció, a vagyoni helyzetről, a szociális és kulturális eredetről, a születésről, genetikai tulajdonságok, egészségi állapot, fejlődési zavarok és rokkantság, házastársi és családi állapot, az elítéltség, a korosztály, a kinézet, a politikai, szakszervezeti és egyéb szervezetekben való tagság, és egyéb tényleges vagy feltételezett személyes sajátosságok, valamint egyéb alapokon, amelyeket a hátrányos megkülönböztetés tilalmát előíró törvény állapítja meg.

Nem tekintendők hátrányos megkülönböztetésnek az egyenlőtlen helyzetben levő egyének, illetve egyének csoportjai teljes egyenjogúságának, védelmének és fejlődésének céljából bevezetett külön intézkedések.

Az intézmény köteles a jelen törvényben előírt valamennyi intézkedést foganatosítani, amikor gyanú merül fel vagy megállapításra kerül a hátrányos megkülönböztető magatartás az intézményben.

Az intézmény foglalkoztatottjai, a gyermek, a tanuló, a felnőtt, a szülő, illetve más törvényi képviselő vagy harmadik személy részéről tanúsított hátrányos megkülönböztetés formái felismerésének részletes kritériumait a miniszter és az emberi és kisebbségi jogokban illetékes miniszter együttesen írják elő.

Az intézmény eljárását, amikor gyanú merül fel vagy megállapítják a diszkriminatív magatartást, a megelőző és beavatkozási tevékenységek végrehajtásának módjait, az intézményben foglalkoztatott, a gyermek, a tanuló, a felnőtt, a szülő, illetve más törvényi képviselő, harmadik személy kötelezettségeit és felelősségét, az intézmény szervét és testületét és a hátrányos megkülönböztetéstől való védelemre jelentős egyéb kérdéseket a miniszter írja elő.

**Erőszak, bántalmazás és elhanyagolás tilalma**

 **111. szakasz**

Az intézményben tilos a testi, lelki, szociális, nemi, digitális és valamennyi egyéb erőszak; a foglalkoztatottak, a gyermekek, a tanulók, a felnőttek, a szülők, illetve más törvényi képviselő vagy harmadik személy bántalmazása és elhanyagolása.

Az 1. bekezdésben foglalt tilalom megsértését, amelyet a foglalkoztatott elkövet az intézmény másik foglalkoztatottja iránt, törvény állapítja meg.

Erőszakon és bántalmazáson értendő minden egyszeri vagy megismétlődő verbális vagy nem verbális magatartás, amelynek következménye a gyermek, a tanuló vagy felnőtt egészségének, fejlődésének és méltóságának tényleges vagy potenciális veszélyeztetése.

Az elhanyagolás és a hanyag eljárás az intézmény vagy a foglalkoztatott mulasztását jelenti, hogy feltételeket biztosítson a gyermek, a tanuló és felnőtt helyes fejlődéséhez.

Az intézmény köteles azonnal bejelentést tenni az illetékes szervnek, ha a gyermeken, a tanulón vagy felnőttön erőszak, bántalmazás vagy elhanyagolás jeleit veszi észre.

A jelen törvény értelmében testi erőszaknak tekintendő: a gyermeknek, a tanulónak vagy a felnőttnek a foglalkoztatottak, a szülő, illetve más törvényi képviselő vagy az intézmény harmadik személyei részéről történő testi fenyítése; minden olyan magatartás, mely a gyermek, a tanuló, a felnőtt vagy a foglalkoztatott tényleges vagy potenciális testi sérüléséhez vezethet; a foglalkoztatottnak a gyermekekkel, a tanulókkal vagy a felnőttel, valamint a tanulónak és felnőtteknek másik tanulókkal vagy felnőttekkel szembeni erőszakos magatartása.

A jelen törvény értelmében lelki erőszakon értendő olyan magatartás, amely a lelki és érzelmi egészség és méltóság pillanatnyi vagy tartós veszélyeztetéséhez vezet.

A jelen törvény értelmében szociális erőszakon értendő a gyermek, a tanuló és a felnőtt kizárása kortársainak csoportjából és az intézmény szociális tevékenységének különféle formáiból.

A jelen törvény értelmében nemi erőszakon és bántalmazáson értendő az olyan magatartás, amellyel a gyermeket és a tanulót nemi értelemben zaklatják, a nemi tevékenységekben való részvételre vezetik vagy kényszerítik, amelyet nem akar, nem fogja fel vagy amelyre nem eléggé fejlett vagy prostitúcióra, pornográfiára és a nemi kizsákmányolás egyéb formáira használja.

A jelen törvény értelmében digitális erőszakon és bántalmazáson értendő az információs kommunikációs technológiával való visszaélés, amelynek következménye lehet más személyiség megsértése és a méltóságának veszélyeztetése és amit üzenetek, sms-ek elektronikus postán való küldésével, veb-oldal (web site) útján, csetteléssel, fórumokra, szociális hálózatokra való bekapcsolódás és a digitális kommunikáció egyéb formái által valósítanak meg.

Az intézmény köteles az illetékes szervnél bejelenteni az erőszak, a bántalmazás és az elhanyagolás valamennyi formáját az intézményben, amelyet a szülők, illetve más törvényi képviselők vagy harmadik személyek az intézményben követnek el.

Az intézményben az erőszakra és bántalmazásra való reagálás eljárásának a protokollját, a megelőző és beavatkozó tevékenységek végrehajtásának tartalmát és módját, a kockázat felmérésének feltételeit és módját, az erőszakkal, a bántalmazással és az elhanyagolással szembeni védelem módját a miniszter írja elő.

A gyermekekkel és a tanulókkal szemben a foglalkoztatott részéről a gondoskodás, a pihenés és a rekreáció, valamint az oktatási és nevelési tevékenység idején elkövetett nem verbális bántalmazás felismerése módjának részletes feltételeit a miniszter írja elő.

**A tekintélyt, becsületet vagy méltóságot sértő magatartás tilalma**

 **112. szakasz**

Tilos a foglalkoztatott minden olyan magatartása a gyermek, a tanuló és a felnőtt iránt, a gyermek, a tanuló és a felnőtt foglalkoztatott iránti, a szülő, illetve más törvényi képviselő vagy harmadik személyek foglalkoztatott iránti, a foglalkoztatott szülő, illetve más törvényi képviselő iránti, a gyermek, a tanuló és a felnőtt másik gyermek, tanuló vagy felnőtt iránti magatartása, amely sérti a tekintélyt, a becsületet vagy a méltóságot.

Az intézmény igazgatója köteles az 1. bekezdés szerinti sértés tilalma tudomásul szerzésének napjától számított három napon belül az intézmény illetékességének keretében megfelelő tevékenységeket és intézkedéseket foganatosítani.

Az intézményben a tekintélyt, a becsületet vagy a méltóságot sértő magatartás felsmerésének módjáról szóló részletesebb feltételeket, a miniszter és az emberi és kisebbségi jogokban illetékes miniszter közösen írja elő.

 Az intézmény eljárása, amikor gyanú merül fel vagy megállapítják a tekintély, a becsület vagy a méltóság megsértését, a megelőző és beavatkozási tevékenységek végrehajtásának módját, a kockázat felmérésének feltételeit és módját, a védelem módját és a védelem tekintetében jelentős egyéb kérdést a miniszter írja elő.

**Pártszervezkedés és tevékenység tilalma**

 **113. szakasz**

Az intézményben tilos a pártszervezkedés és – tevékenység, sem az intézmény helyiségeinek e célra való használata.

2. AZ INTÉZMÉNY SZERVEI

 **114. szakasz**

Az intézménynek igazgatási, irányító, szakmai és tanácsadó szervei vannak a jelen törvénnyel, az alapító okirattal és az általános aktussal összhangban.

A magánintézmény igazgatási szervének és szakmai szerveinek összetételét és kinevezését általános aktus szabályozza. A magánintézmény biztosítja a szülők egyenjogú képviseletét az igazgatási szervekben.

3. A KÖZINTÉZMÉNYEK SZERVEI

**Igazgatási szervek**

 **115. szakasz**

Az iskoláskor előtti intézmény igazgatási szerve az igazgatóbizottság.

Az iskola igazgatási szerve az iskolaszék.

Az igazgatási szerv elnöke és tagjai a hatáskörükbe tartozó teendőket térítés nélkül látják el.

**Az igazgatási szerv összetétele és kinevezése**

 **116. szakasz**

Az igazgatási szervnek az elnökkel együtt kilenc tagja van.

Az igazgatási szerv tagjait a foglalkoztatottak, a szülők, illetve más törvényi képviselők sorából három-három képviselő, és a helyi önkormányzati egység képviselőinek javaslatára három képviselő alkotja.

A felnőttoktatási általános iskola iskolaszékének az elnökkel együtt hét tagja van, közülük négy a foglalkoztatottak közül és három képviselő a helyi önkormányzati egység javaslatára.

A szakközépiskola iskolaszékébe a helyi önkormányzati egység képviselő-testülete három képviselőt nevezi ki: a gazdasági kamarából, az iparosok közül, a munkáltatók egyesületéből, a nemzeti foglalkoztatási hivatal, a szakszervezet és az iskola működésében más érdekeltek (a továbbiakban: szociális partnerek) soraiból.

Az intézmény igazgatási szervének tagjait a helyi önkormányzat képviselő-testülete nevezi ki és menti fel, az elnököt pedig az igazgatási szerv tagjai összlétszáma szavazatainak többségével választják meg.

Az igazgatási szervnek a foglalkoztatottakat képviselő tagjait az oktatási-nevelési, illetve a tantestületi tanács, a kollégiummal rendelkező iskoláét pedig a tanári-pedagógiai tanácsa együttes ülésén, a szülőket képviselő tagjait pedig a szülők tanácsa titkos szavazással javasolja.

Abban az intézményben, amelyben az oktató-nevelő munka a nemzeti kisebbség nyelvén is folyik, az igazgatási szervnek a helyi önkormányzatot képviselő tagjait az adott nemzeti kisebbség nemzeti tanácsa véleményének kikérésével nevezik ki. Ha az adott nemzeti kisebbség nemzeti tanácsa a vélemény iránti kérelem kézhezvételétől számított 30 napon belül nem küldi meg véleményét, úgy tekintendő, hogy megadta a véleményét.

Abban az intézményben, amelyben az oktató-nevelő munka valamennyi tagozatban vagy a tagozatok többségében a nemzeti kisebbségek nyelvén folyik, a nemzeti kisebbség nemzeti tanácsa az igazgatási szervbe a helyi önkormányzati egység három képviselőjét javasolja.

Az igazgatási szerv tagjának se nem javasolható, se nem nevezhető ki olyan személy:

1) akit jogerős ítélettel olyan bűncselekményért ítéltek el, amelyért legalább három hónapig terjedő börtönbüntetést szabnak ki, vagy akit családon belüli erőszak, fiatalkorú személy elhelyezésének megváltoztatása, fiatalkorú személy elhanyagolása vagy bántalmazása vagy vérfertőzés bűncselekménye, csúszópénz elfogadásának vagy adásának bűncselekménye, a nemi szabadság, a jogforgalom és az emberiesség, valamint a nemzetközi joggal védett javak elleni bűncselekmények csoportjába tartozó bűncselekményért ítéltek el, tekintet nélkül a kiszabott büntetőszankcióra, sem olyan személy, akiről a törvénnyel összhangban diszkrimináló magatartást állapítanak meg;

2) aki több struktúra érdekeit is képviselné (szülők, illetve más törvényi képviselő, az intézmény foglalkoztatottjai, a helyi önkormyányzati egység), kivéve a szakszervezeti tagokat;

3) olyan személy, akinek tevékenysége, hivatala vagy tisztsége összeférhetetlen az igazgatási szervben folytatott tevékenységével, a köztisztségek betöltésekor az összeférhetetlenség megakadályozását szabályozó törvénnyel összhangban;

4) olyan személy, akit már kineveztek más intézmény igazgatási szervének tagjává;

5) olyan személy, akit már kineveztek más intézmény igazgatójának;

6) olyan személy, aki az intézmény titkári vagy segédtitkári teendőit látja el;

7) a törvényben megállapított egyéb esetekben.

Ha a felhatalmazott előterjesztő az eljárást nem a jelen törvénnyel összhangban folytatja le, vagy a törvény rendelkezéseivel ellentétben javasol jelöltet, a helyi önkormányzatképviselő-testülete határidőt jelöl ki a jelen törvénnyel való összehangolására.

Ha a felhatalmazott előterjesztő a kijelölt határidőben sem jár el a jelen törvénnyel összhangban, a helyi önkormányzatképviselő-testülete az igazgatási szerv tagjait a felhatalmazott előterjesztő javaslata nélkül nevezi ki.

Amennyiben az igazgatási szervbe az intézmény és a szülők soraiból jelölt tag meghatalmazott előterjesztőinek javaslata a törvénnyel összhangban történt, a helyi önkormányzati egység köteles elfogadni a javaslatukat.

A helyi önkormányzati egység közgyűlése határozatot hoz az igazgatási szerv kinevezéséről.

Kivételesen, az igazgatási szerv, amelynek letelt a mandátuma, az ideiglenes igazgatási szerv kinevezéséig folytatja a munkáját.

A kinevezésről, illetve a felmentésről szóló határozat – a közigazgatási eljárásban végleges.

**Az igazgatási szerv megbízatása**

 **117. szakasz**

Az igazgatási szerv megbízatása négyéves időtartamra szól.

Az igazgatási szerv tagjai kinevezésének eljárását legkésőbb három hónappal az előzőleg kinevezett igazgatási szerv tagjai megbízatásának lejárta előtt meg kell indítani, a meghatalmazott előterjesztők javaslatát pedig meg kell küldeni a helyi önkormányzati egység közgyűlésének legkésőbb egy hónappal az előzőleg kinevezett tagok megbízatási idejének letelte előtt.

A helyi önkormányzat képviselő-testülete az egyes tagokat, beleértve az elnököt vagy az intézmény igazgatási szervét, személyes kérésükre felmenti megbízatásuk lejárta előtt, valamint ha:

1) az igazgatási szerv törvénytelen határozatokat hoz, vagy nem hozza meg a határozatokat, amelyeket a törvény és az alapszabály alapján köteles meghozni;

2) az igazgatási szerv tagja indokolatlan távolmaradásával vagy felelőtlen munkavégzésével ellehetetleníti az igazgatási szerv munkáját;

3) a kinevezésről szóló aktus felülvizsgálata során szabálytalanságot állapít meg;

4) a felhatalmazott előterjesztő javaslatára kezdeményezést indít az igazgatási szerv tagjának felmentésére, illetve ha megszűnik az igazgatási szervbe való kinevezésének alapja;

5) bekövetkezik a jelen törvény 116. szakaszának 9. bekezdése szerinti körülmény.

A 3. bekezdés 1)-3) és 5) pontjában foglalt feltételek meglétét a tanfelügyelő állapítja meg, amiről értesíti a helyi önkormányzati egység illetékes szervét.

Az igazgatási szerv egyes újonnan kinevezett tagjának megválasztási időtartama az igazgatási szerv megbízatásának lejártáig tart.

Ha a Minisztérium az igazgatási szerv kinevezésének, illetve felmentésének eljárásában szabálytalanságokat állapít meg, a helyi önkormányzat~~i egység~~ képviselő-testülete köteles azonnal, de legkésőbb az intézkedést javasoló aktus kézhezvételétől számított 15 napon belül, kiküszöbölni a megállapított szabálytalanságokat.

Ha a helyi önkormányzat képviselő-testülete nem indít eljárást az igazgatási szerv kinevezéséről, illetve felmentéséről szóló aktus felülbírálására és nem hangolja össze a jelen törvénnyel, az 6. bekezdés szerinti határidőben, a miniszter felmenti az igazgatási szervet és helyette ideiglenes igazgatási szervet nevez ki, legkésőbb 15 napon belül.

**Ideiglenes igazgatási szerv**

 **118. szakasz**

Ha a helyi önkormányzati egység az előzőleg kinevezett igazgatási szerv tagjai mandátumának lejártáig nem nevezi ki az intézmény ideiglenes igazgatási szervét, az ideiglenes igazgatási szervet a miniszter nevezi ki.

Az intézmény ideiglenes igazgatási szervének megbízatása az új igazgatási szerv helyi önkormányzati egység általi kinevezéséig tart.

**Az igazgatási szerv hatásköre**

 **119. szakasz**

Az intézmény igazgatási szerve:

1) meghozza az intézmény alapszabályát, viselkedési szabályait és a többi általános aktusát, valamint jóváhagyja a teendők szervezetéről és rendszeresítéséről szóló aktust;

2) meghozza az iskoláskor előtti, iskolai, illetve nevelési programot (a továbbiakban: oktatási és nevelési program), a fejlesztési tervet, az éves munkaprogramot és elfogadja a teljesítésükre, értékelésükre és önértékelésükre vonatkozó jelentéseket;

3) megállapítja a Szerb Köztársaság költségvetésének előkészítéséhez szükséges pénzügyi tervjavaslatot;

4) meghozza az intézmény pénzügyi tervét, a törvénnyel összhangban;

5) elfogadja a gazdálkodásról szóló jelentést, az évi elszámolást, valamint a tanulmányi kirándulások, illetve a természeti iskolák lebonyolításáról szóló évi jelentést;

6) pályázatot ír ki az intézmény igazgatójának megválasztására;

7) véleményt mond és javasolja a miniszternek az intézmény igazgatójának a kinevezését;

8) az intézmény igazgatójával megköti a 124. szakasz 1. bekezdésében foglalt szerződést;

9) dönt az intézmény igazgatójának jogairól és kötelezettségeiről;

10) határozatot hoz az intézmény tevékenységének kibővítéséről;

11) megvitatja az általános elvek tiszteletben tartását, az oktatási és nevelési célok és az eredmények szabványainak megvalósítását és intézkedéseket tesz a munkafeltételek javítása és az oktató-nevelő munka teljesítése céljából;

12) meghozza a foglalkoztatottak szakmai továbbképzésének tervét és elfogadja a teljesítésére vonatkozó jelentést;

13) dönt az igazgatói határozatok ellen benyújtott panaszokról, illetve kifogásokról;

14) egyéb teendőket is ellát a törvénnyel, az alapító okirattal és az alapszabállyal összhangban.

Az igazgatási szerv határozatait tagjai összlétszáma többségének szavazatával hozza meg.

Az igazgatási szerv ülésein jelen van és munkájában szavazati jog nélkül vesz részt az intézményi szakszervezet elnöke.

Az iskolaszék ülésein jelen van és munkájában szavazati jog nélkül vesz részt a diákparlament két képviselője.

Az igazgatási szerv a hatáskörébe tartozó teendők ellátásáért az őt kinevező szervnek és az alapítónak tartozik felelősséggel.

**A szülők tanácsa**

 **120. szakasz**

Az intézményben - kivéve a felnőttoktatási iskolát - megalakul a szülők tanácsa.

A szülők tanácsában minden egyes tagozatot, illetve ha az iskola előkészítő iskoláskor előtti programot teljesít, nevelői csoportot képviselő egy-egy szülőt, illetve más törvényi képviselőt választanak.

Abban az intézményben, amelyben a nemzeti kisebbségek tagjai részesülnek oktatásban, a szülői tanácsban arányosan képviselve vannak a nemzeti kisebbségekhez tartozó gyermekek, illetve tanulók szülői, illetve más törvényi képviselői.

Abban az intézményben, amelyben a fejlődési zavarokkal küszködő és rokkant gyermekek és tanulók részesülnek oktatásban, a szülők tanácsának tagja a fejlődési zavarokkal küszködő és rokkant gyermekek, illetve tanulók szüleinek, illetve más törvényi képviselők képviselője is.

A szülői tanács képviselőit minden tanévben meg kell választani.

A szülők tanácsa:

1) javasolja a gyermekek, illetve a tanulók szüleinek, illetve más törvényi képviselőinek képviselőit az igazgatási szervbe;

2) saját képviselőt javasol az intézmény valamennyi kötelező csapatába;

3) részt vesz a választható tartalmak javaslásának és a tankönyvek kiválasztásának eljárásában;

4) megvitatja az iskolai program, a fejlesztési terv, az éves munkaterv javaslatát;

5) megvitatja az oktatási és nevelési programok, a fejlesztési tervek és az éves iskolai tervek érvényesítéséről, a külső értékelésről, az önértékelésről, a záróvizsgáról, a nemzeti és nemzetközi tesztelési eredményekről és az oktató-nevelő munka minőségének biztosítására és előmozdítására irányuló intézkedések végrehajtásáról szóló jelentéseket;

6) megvitatja az adományokból és az intézmény kibővített tevékenységéből megtermtelt eszközök felhasználásának rendeltetését;

7) az igazgatási szervnek javasolja a diákszövetkezet munkájával és a szülőktől, illetve más törvényi képviselőtől begyűjtött eszközök felhasználásának rendeltetését;

8) megvitatja és figyelemmel kíséri az intézmény működési feltételeit, a gyermekek és a tanulók felnövésének és tanulásának, biztonságának és védelmének feltételeit;

9) részt vesz a jelen törvény 108. szakasza szerinti intézkedések előírásának eljárásában;

10) jóváhagyja a tanulmányi kirándulások programjait és megszervezésüket, illetve a természeti iskolai programokat, továbbá megvitatja a megvalósításukra vonatkozó jelentést;

11) elnököt és helyettest javasol a községi szülői tanácsba;

12) megvitatja az alapszabályban megállapított egyéb kérdéseket is.

A szülők tanácsa javaslatait, kérdéseit és álláspontjait megküldi az intézmény igazgatási szervének, igazgatójának, a szakmai szerveknek és a diákparlamentnek.

Az intézményben a szülők tanácsa megválasztásának módját az intézmény alapszabálya, munkáját pedig a tanács ügyrendje szabályozza.

**Községi szülői tanács**

 **121. szakasz**

A községi szülői tanácsot a szülők, a község területéről való valamennyi intézmény, illetve városi községek (a továbbiakban: község) képviselői alkotják. A szülői tanács képviselőit minden tanévben választják.

A községi szülői tanács:

1) véleményt mond, akciókat kezdeményez és intézkedéseket javasol a gyermekek jogainak érvényesítésére, a község gyermekei, illetve a község tanulói oktatásának, nevelésének és biztonságának előmozdítására;

2) részt vesz a gyermekek oktatásának, nevelésének és biztonságának érvényesítésére jelentős községi tervek és programok megállapításában;

3) figyelemmel kíséri és megtárgyalja a gyermekeknek, illetve a tanulóknak az oktatáshoz és neveléshez való egyenlő hozzáférés, hozzáférhetőség és lehetőség előmozdítására vonatkozó lehetőségeket, a község területéről a veszélyeztett és érzékeny csoportokból való gyermekek, illetve tanulók szociális kizárhatóságának megakadályozását;

4) támogatást nyújt a község valamennyi intézménye szülői tanácsának a hatáskörébe tartozó kérdésekkel kapcsolatban;

5) képviseli a gyermekek és tanulók érdekeit azokban az esetekben, amelyek jelentősek az oktatásuk, a nevelésük, a biztonságuk és jólétük fejlesztésére a község területén;

6) együttműködik azokkal a szervezetekkel, amelyek az oktatás és nevelés, az egészségvédelem, a szociális védelem, a kultúra, a gyermekek jogainak és az emberi jogok védelmének és előmozdításának területén;

7) a község területén az oktatással és neveléssel kapcsolatos egyéb teendőket is ellát.

A községi szülői tanács munkamódjával kapcsolatos részletesebb feltételeket a miniszter és a helyi önkormányzati teendőkben illetékes miniszter együtt írja elő.

**Az intézmény igazgatója**

 **122. szakasz**

Az intézmény munkáját az igazgató irányítja.

Az intézmény igazgatója olyan személy lehet, aki eleget tesz a jelen törvény 139. szakaszában és 140. szakaszának 1. és 2. bekezdésében előírt feltételeknek.

Iskoláskor előtti intézmény igazgatói tisztségét a jelen törvény 140. szakaszának 1. és 2. bekezdése szerinti nevelői vagy szakmunkatársi képzettséggel, tanári, nevelői és szakmunkatársi munkaengedéllyel, intézményigazgatói képzettséggel és vizsgával és az elvégzett megfelelő tanulmányokat követően legalább nyolc évi iskoláskor előtti intézményi nevelési és oktatási teendőkön eltöltött szolgálati idővel rendelkező személy láthatja el.

Iskoláskor előtti intézmény igazgatói tisztségét a jelen törvény 140. szakaszának 3. bekezdése szerinti nevelői képzettséggel, tanári, nevelői és szakmunkatársi munkaengedéllyel, intézményigazgatói képzettséggel és vizsgával és az elvégzett megfelelő tanulmányokat követően iskoláskor előtti intézményben legalább tíz évi nevelési és oktatási tevékenységgel eltöltött szolgálati idővel rendelkező személy láthatja el.

Iskola igazgatói tisztségét a jelen törvény 140. szakaszának 1. és 2. bekezdése szerinti, az adott iskola fajtájának és munkaterületének megfelelő tanári, pedagógusi és pszichológusi képzettséggel, tanári, nevelői és szakmunkatársi munkaengedéllyel, intézményigazgatói képzettséggel és vizsgával és az elvégzett megfelelő tanulmányokat követően legalább nyolc évi oktatási és nevelési teendőkön ellátott intézményi szolgálati idővel rendelkező személy láthatja el.

Kivételesen általános iskolai igazgatói tisztséget a jelen törvény 140. szakaszának 1. és 2) bekezdése szerint, az adott iskola fajtájának megfelelő tanári képzettséggel, tanári, nevelői és szakmunkatársi munkaengedéllyel, intézményigazgatói képzettséggel és vizsgával és az elvégzett megfelelő tanulmányokat követően oktatási és nevelési teendőkön szerzett legalább tíz évi nevelési és oktatási tevékenységgel eltöltött szolgálati idővel rendelkező személy is elláthatja, ha a pályázatra a jelen törvény 140. szakaszának 3. bekezdése szerinti megfelelő képzettségű egyetlen jelölt sem jelentkezik.

Az intézményigazgatói vizsgát leteheti olyan személy is, aki eleget tesz az intézményigazgatói feltételeknek és bizonyítéka van az előírt képzési program látogatásáról.

Az a személy, aki leteszi az igazgatói vizsgát, igazgatói munkaengedélyt kap (a továbbiakban: igazgatói licencia).

A megválasztott igazgató, aki nem tett igazgatói vizsgát, köteles a hivatalába lépésétől számított két éven belül igazgatói vizsgát tenni.

Ha az igazgató a hivatalba lépésétől számított két éven belül nem teszi le az igazgatói vizsgát, megszűnik igazgatói tisztsége.

Elveszíti igazgatói licenciáját az az igazgató, akit jogerős ítélettel a jelen törvény 110 – 113. szakaszokban foglalt tilalom megsértéséért, bűncselekményért vagy hivatali kötelességének végzése során elkövetett gazdasági vétségért ítéltek el.

Az intézményigazgatót négyéves időszakra választják meg.

Az igazgató megbízatása hivatalba lépésének napjától kezdődik.

Megválasztásának első időszakában az intézményigazgató munkaviszonya szünetel abban a munkakörben, amelyből megválasztották.

Az intézményigazgató munkaviszonya megszűnik, ha megbízatásának ideje alatt megállapítást nyer, hogy nem tesz eleget a 2. bekezdésben említett feltételeknek, vagy visszautasítja, hogy az igazgatási szerv kérésére orvosi vizsgálatnak vesse alá magát.

Az igazgató jogairól, kötelezettségeiről és felelősségéről az igazgatási szerv dönt.

Az igazgatói kompetencia szabványaival összhangban levő kiképzési programot, a vizsga programját, a vizsgázás módját és eljárását, a minisztériumi, illetve az illetékes autonóm tartományi szerv igazgatói vizsgabizottságának összetételét és munkamódszerét, az igazgatói licencia formanyomtatványának tartalmát és külalakját, a kiadott igazgatói licenciák regiszterének tartalmát és vezetésének módját, a vizsgabizottság tagjainak járó térítést és az igazgatói vizsgával és az igazgatói licencia megszerzésével kapcsolatos egyéb követelményeket a miniszter írja elő.

**Az intézmény igazgatójának megválasztása**

 **123. szakasz**

Az intézmény igazgatóját a miniszter nevezi ki, négyéves időszakra.

A Vajdaság Autonóm Tartomány területén székhellyel rendelkező intézmény igazgatóját, az autonóm tartomány illetékes szervének előzetesen megszerzett jóváhagyásával, a miniszter nevezi ki.

Amennyiben az autonóm tartomány illetékes szerve a kérelem kézhez vételének napjától számított 15 napon belül nem küldi meg a jóváhagyást, úgy kell tekinteni, hogy a jóváhagyást megadták.

Az intézmény igazgatóját pályázaton kell megválasztani.

Az igazgató megválasztására vonatkozó pályázatot az intézmény igazgatási szerve írja ki.

Az igazgató megválasztására a pályázatot legkorábban az igazgató mandátumának lejárta előtt hat hónappal, és legkésőbb négy hónappal ki kell írni.

Az igazgató megválasztására vonatkozó pályázati jelentkezést, a szükséges dokumentációval együtt, az intézménynek kell elküldeni.

Abban az intézményben, amelyben az oktató-nevelő munka a nemzeti kisebbség nyelvén is folyik, az igazgatási szerv az igazgatót a megfelelő nemzeti kisebbség nemzeti tanácsa véleményének kikérésével választja meg.

Ha a nemzeti kisebbség nemzeti tanácsa a kérelem kézhezvételétől számított 15 napon belül nem küldi el véleményét, úgy tekintendő, hogy véleményét megadta.

Az igazgatási szerv külön bizottságot alapít az igazgató megválasztására (a továbbiakban: Különbizottság), amelynek páratlan számú tagja van és lefolytatja az igazgató megválasztásának eljárását, éspedig: feldolgozza a pályázati dokumentációt, megállapítja az igazgató megválasztásához törvényben előírt feltételek meglétét, elvégzi a jelöltekkel az interjút és megszerzi az oktató-nevelő, a tanügyi, illetve tanügyi és pedagógia tanács véleményét a bejelentkezett jelöltekről.

A Különbizottság kötelező tagjait az osztálytanító tanárok, a tantárgyat tanító tanárok és a tanügyi személyzet soraiból való egy-egy képviselő képezi.

A 10. bekezdés szerinti véleményt külön ülésen alakítják ki, amelyen jelen van az összes foglalkoztatott, akik minden egyes jelöltről titkos véleménynyilvánítással nyilatkoznak.

A Különbizottság tagjainak számáról, összetételéről és megalakításának módjáról szóló részletesebb feltételeket az intézmény általános aktusa szabályozza.

Az igazgató megválasztásához szükséges feltételek meglétének megállapításán kívül a Különbizottság mérlegeli a jelölt munkájáról szóló szakmai-pedagógiai eredményeiről szóló bizonyítékot is (a tanügyi tanácsos jelentése).

Amennyiben a pályázatra olyan személy jelentkezett, amely előzőleg végezte az intézmény igazgatói tisztségét, köteles megküldeni az intézmény szakmai-pedagógia felügyeleti eredményt és a külső értékelés felmérését.

A Különbizottság jelentést készít az igazgató lefolytatott megválasztási eljárásáról, amely tartalmazza a jelölt megküldött dokumentációját és a szükséges véleményeket, amelyeket megküld az igazgatási szervnek, az eljárás befejezésének napjától számított nyolc napon belül.

Az igazgatási szerv, a jelentések alapján, elkészíti a feltételeknek eleget tevő valamennyi jelölt megindokolt listáját és az igazgató megválasztásának javaslatát, amelyet a Különbizottság jelentésével együtt, a Különbizottság jelentése megküldésének napjától számított nyolc napon belül, a miniszter elé terjeszti.

A miniszter a 17. bekezdésben foglalt dokumentáció kézhezvételének napjától számított 30 napon belül, elvégzi az intézmény igazgatójának megválasztását és határozatot hoz a kinevezéséről, amelyről az intézmény értesíti a pályázatra jelentkező személyeket.

Amennyiben a miniszter megállapítja, hogy az igazgató megválasztására vonatkozó pályázati eljárást nem a törvénnyel összhangban folytatták le, illetve, hogy a 17. bekezdésben foglalt lista bármelyik jelöltjének megválasztása kérdésessé tehette az intézmény tevékenységének zavartalan végzését, nyolc napon belül határozatot hoz az igazgató megválasztására vonatkozó pályázat újbóli kiírásáról.

A miniszternek az igazgató kinevezéséről szóló határozata végleges a közigazgatási eljárásban.

A pályázat részvevőjének joga van bírósági védelemre a közigazgatási eljárásban.

A magánintézményben az igazgató megválasztását az intézmény általános aktusa szabályozza.

**Az igazgató státusa**

 **124. szakasz**

Az igazgató jogait, kötelességeit és felelősségét az egymás közötti jogokról és kötelességekől szóló külön szerződésben kell megállapítani, munkaviszony létesítése nélkül.

Az intézmény igazgatójának szünetel a munkaviszonya a két megbízatási idejének tartama alatt és joga van visszatérnie azokra a teendőkre, amelyeket a kinevezése előtt végzett.

Amennyiben az intézmény igazgatójának, akinek szünetel a munkaviszonya, a mandátumának letelte miatt vagy személyes kérelmére megszűnik a tisztsége a harmadik és minden következő mandátum folyamán, olyan teendőkre kell beosztani, amelyek megfelelnek az oktatása fokának és fajtájának.

Ha nincs megfelelő teendő, a 3. bekezdésben foglalt személy olyan munkavállaló jogait érvényesíti, akinek munkája iránt megszűnt a szükség, a törvénnyel összhangban.

**Megbízott igazgató**

 **125. szakasz**

A megbízott igazgatót a miniszter nevezi ki, az új igazgató megválasztásáig a megbízott igazgató kinevezésére vonakozó okok bekövetkeztének napjától számított nyolc napon belül.

A Vajdaság Autonóm Tartomány területén székhellyel rendelkező intézmény megbízott igazgatóját az autonóm tartomány illetékes szerve nevezi ki.

Az intézmény megbízott igazgatójának kinevezhető az a személy, aki eleget tesz az intézmény igazgatójára előírt feltételeknek, kivéve az intézmény igazgatói vizsgáját, éspedig az igazgató megválasztásáig, de legtovább hat hónapig.

A tisztség megszűnése után, a megbízott igazgatónak joga van visszatérnie azokra a teendőkre, amelyeket a kinevezése előtt végzett.

Az intézmény igazgatójának jogai, kötelezettségei és felelőssége a megbízott igazgatóra is érvényesek.

**Az intézmény igazgatójának hatásköre és felelőssége**

 **126. szakasz**

Az igazgató felelősséggel tartozik az intézmény törvényes működéséért és tevékenységének sikeres ellátásáért.

Az igazgató munkájáért a miniszternek és az igazgatási szervnek tartozik felelősséggel.

A Vajdaság Autonóm Tartomány területén székhellyel rendelkező intézmény igazgatója a munkájáért a miniszternek, az autonóm tartomány illetékes szervének és az igazgatási szervnek felel.

A törvényben és az intézmény alapszabályában megállapított teendőkön kívül az igazgató:

1. tervezi és megszervezi az intézmény oktatási és nevelési programjának és valamennyi tevékenységének teljesítését;
2. felelős az oktatói-nevelői munka minőségének biztosításáért, az önértékelésért, a külső értékelés végrehajtására vonatkozó feltételek megteremtéséért, a vívmányok szabványainak teljesítéséért és a minőség fellendítéséért;
3. felelős az intézmény fejlesztési tervének teljesítéséért;
4. dönt a pénzügyi tervben megállapított eszközök felhasználásáról és felel ezeknek az eszközöknek a jóváhagyásáért és rendeltetésszerű felhasználásáért a törvénnyel összhangban;
5. együttműködik a helyi önkormányzat szerveivel, a szervezetekkel és egyesületekkel;
6. támogatást nyújt a tanulók vállalkozási képzéséhez és vállalkozói tevékenységének érvényesítéséhez szükséges környezet kialakításához;
7. megszervezi és elvégzi a pedagógiai-utasítási szemlét és figyelemmel kíséri az oktató-nevelő munka és a pedagógiai gyakorlat színvonalát, továbbá intézkedéseket tesz a tanárok, nevelők és szakmunkatársak munkájának fellendítése és tökéletesítése céljából;
8. megtervezi és figyelemmel kíséri a foglalkoztatottak szakmai továbbképzését, és lefolytatja a tanári, nevelői és szakmunkatársi cím megszerzésének eljárását;
9. felelős az intézményben való valamennyi vizsga szabályos lefolytatásáért, a jogszabályokkal összhangban;
10. intézkedéseket tesz a jelen törvény 110 – 113. szakaszai szerinti tilalom megsértésének eseteiben;
11. intézkedéseket tesz a tanfelügyelő meghagyásainak és a tanügyi tanácsos javaslatainak, valamint más felügyeleti szervek meghagyásainak teljesítése céljából;
12. felelős az intézményre vonatkozó adatbázis kellő idejű és pontos feltöltéséért és karbantartásáért az egységes tanügyi információs rendszer keretében;
13. köteles időben tájékoztatni a foglalkoztatottakat, a gyermekeket, a tanulókat és a szülőket, illetve más törvényi képviselőket, a szakmai szerveket és igazgatási szerveket az intézmény teljes munkájának érdekeit szolgáló valamennyi kérdésről;
14. összehívja és döntéshozatali jog nélkül elnököl az oktatási és nevelési, a tantestületi, illetve a pedagógiai tanács ülésein;
15. szakmai testületeket és csapatokat alakít, irányítja és összehangolja az intézmény szakmai szerveinek munkáját;
16. együttműködik az intézet gyermekeinek és tanulóinak szüleivel, illetve más törvényi képviselőivel és a szülői tanáccsal;
17. munkájáról és az intézmény munkájáról évente legalább kétszer jelentést terjeszt az igazgatási szerv elé.
18. dönt a tanulók és a foglalkoztatottak jogairól, kötelességeiről és felelősségéről, a jelen és más törvényekkel összhangban;
19. általános aktust hoz a teendők szervezetéről és rendszeresítéséről, a törvénnyel összhangban;
20. feltéteket teremt a gyermekek jogainak érvényesítéséhez és a tanulók és a foglalkoztatottak jogainak, kötelességének és felelőségének érvényesítéséhez, összhangban a jelen és más törvénnyel;
21. együttműködik a tanulókkal és a diákparlamenttel;
22. dönt a munkaviszonyba pályázaton felvevendő jelöltek megválasztására alakított különbizottság meghozott határozatára beérkező fellebbezésekről;
23. a törvénnyel és az alapszabállyal összhangban egyéb teendőket is ellát.

Az igazgató ideiglenes távolléte vagy tisztsége ellátásának akadályoztatottsága esetén az igazgató, illetve az igazgatási szerv felhatalmazása alapján az intézmény tanára, nevelője és szakmunkatársa helyettesíti, a törvénnyel összhangban.

 **127. szakasz**

Kivételesen, az igazgató elláthatja a tanár, a nevelő és szakmunkatárs teendőit is, a miniszter határozatával összhangban.

Az 1. bekezdésben foglalt teendőket végző igazgató munkájába való instrukciós-pedagógiai betekintést a tanácsos – külső munkatárs végzi.

**Az igazgató tisztségének megszűnése**

 **128. szakasz**

Az intézmény igazgatójának tisztsége megszűnik: megbízatásának lejártával, személyes kérésére, 65. életévének betöltésével és felmentésével.

Az igazgató tisztségének megszűnéséről a miniszter hozza meg a határozatot.

A Vajdaság Autonóm Tartomány területén székhellyel rendelkező intézmény igazgatója tisztségének megszűnéséről szóló határozatot az autonóm tartomány illetékes szervének előzőleg megszerzett jóváhagyásával a miniszter hozza meg.

Amennyiben az autonóm tartomány illetékes szerve a jóváhagyást nem küldi meg a kérelem kézhezvételénak napjától számított 15 napon belül, úgy kell tekinteni, hogy a jóváhagyást megkapta.

Az intézményben, amelyben az oktató-nevelő munka nemzeti kisebbségi nyelven is folyik, a miniszter beszerzi a megfelelő nemzeti kisebbség nemzeti tanácsának véleményét is.

Amennyiben a nemzeti kisebbség nemzeti tanácsa a kérelem kézhezvételének napjától számított nyolc napon belül nem küldi meg a véleményét, úgy kell tekinteni, hogy a véleményt megadta.

A miniszter felmenti az intézmény igazgatóját, ha megállapítást nyer, hogy:

1. nem tesz eleget a 139. szakaszban foglalt feltételeknek;
2. visszautasítja az igazgatási szerv vagy a miniszter kérelmére végzendő orvosi vizsgálatot;
3. az intézmény nem hozta meg kellő időben az oktatási programot, illetve nem teljesíti az oktatási és nevelési programot, vagy nem tesz intézkedéseket az elvek, a célok és az eredmények szabványainak megvalósítása érdekében;
4. az intézmény nem hajtja végre a gyermekek és a tanulók biztonságát és védelmét szolgáló intézkedéseket;
5. az igazgató nem tesz vagy nem kellő időben tesz megfelelő intézkedéseket a jelen törvény 110 - 113. szakaszai szerinti tilalmak megsértésének és a foglalkoztatottak részéről a munkaköri kötelességek súlyosabb megsértésének eseteiben;
6. az intézmény nem biztosítja az előírt nyilvántartás és dokumentumok őrzését;
7. az intézményben a jelen törvénnyel és a külön törvénnyel ellentétes nyilvántartást vezetnek és közokiratokat adnak ki;
8. nem tesz eleget a jelen törvény 122. szakasza szerinti feltételeknek;
9. a megállapított hiányosságok és szabálytalanságok kiküszöbölésében nem jár el az illetékes szerv ajánlása, meghagyása, illetve mércéje alapján;
10. nem biztosította a felügyeleti, a szakamai-pedagógiai felügyelet és a külső értékelés feltételeit;
11. a megbízatási idejének tartama alatt az iskolát kétszer egymásután legalacsonyabb osztályzattal osztályozták a munka minőségéért;
12. zavarja az igazgatási szervek és a foglalkoztatottak munkáját törvénytelen határozatok javaslásával, hiányos, nem kellő idejű és pontatlan tájékoztatással, illetve más olyan tevlkenységek foganatosításával, amellyel hat az igazgatási szerv és a foglalkoztatottak törvényes eljárására;
13. nem biztosította, hogy az egységes tanügyi információs rendszer keretében elvégezzék az intézmény adatbázisának kellő idejű és pontos feltöltését és karbantartását, valamint a feltöltött adatok ellenőrzését;
14. a törvénnyel, a külön kollektív szerződéssel és általános aktussal ellentétben vett fel személyt munkaviszonyba vagy alkalmazott a munkaviszonyon kívül;
15. szándékosan vagy végső figyelmetlenségből mulasztást követett el a fegyelmi eljárásról szóló határozat meghozatala alkalmával, melyet jogerős bírósági határozattal törvénytelenként megsemmisítettek és ha az intézmény köteles kártérítést fizetni.
16. felelős a jelen vagy más törvényben foglalt szabálysértésért, gazdaségi vétségért vagy bűncselekményért a tisztségének betöltésekor, valamint egyéb esetekben a törvénnyel összhangban;
17. és egyéb esetekben, ha törvénytelen eljárást állapítanak meg.

Az igazgató felel az intézménynek szándékosan vagy végső figyelmetlenségből okozott kárért, a törvénnyel összhangban.

A miniszter határozatban felmenti az igazgatót, a tudomására jutásának napjától számított 15 napon belül, de legkésőbb a 7. bekezdésben foglalt feltételek bekövetkeztétől számított egy éven belül.

A miniszter határozata, amelyben felmenti az igazgatót, végleges a közigazgatási eljárásban.

**Igazgatóhelyettes**

 **129. szakasz**

Az intézménynek lehet igazgatóhelyettese - az intézmény finanszírozásának mércéit és szabványait megállapító szabályzattal összhangban.

Az igazgató minden tanévben, illetve munkaévben az igazgatóhelyettesi teendőkre az intézményben hivatásbeli tekintéllyel és tapasztalattal rendelkező tanárt, nevelőt vagy szakmunkatársat határozattal osztja be.

Az igazgatóhelyettes megszervezi és irányítja az intézmény pedagógiai tevékenységét és felel érte, koordinálja szaktestületeinek és egyéb szakmai szerveinek munkáját és az intézmény alapszabályával összhangban egyéb teendőket is ellát.

Tisztségének megszűnése után, az igazgatóhelyettesnek joga van visszatérni azokra a teendőkre, amelyeket a kinevezése előtt végzett.

Az igazgatóhelyettes az igazgató határozatával összhangban tanári, nevelői vagy szakmunkatársi teendőket is elláthat.

**Az intézmény szakmai szervei, csapatai és pedagógiai kollégiuma**

 **130. szakasz**

Az iskoláskor előtti intézmény szakmai szervezetei a nevelési és oktatási tanács és a nevelők és ápolónő - nevelők szaktestületei, a fejlesztéstervezési testület és más szaktestületek és csapatok, az alapszabállyal összhangban.

Az iskola szakmai szervezetei: a tantestületi tanács, az osztálytanács, az osztálytanítói szaktanács, a tantárgyi szaktanács, a fejlesztéstervezési és iskolai programfejlesztési szaktestületek és egyéb szaktestületek és csapatok, az alapszabállyal összhangban.

A középiskola szakmai szervezetei: a tantestületi tanács, az osztálytanács, a tantárgyi szaktanács, a fejlesztéstervezési és iskolai programfejlesztési szaktestületek és egyéb szaktestületek és csapatok, az alapszabállyal összhangban.

A kollégiummal rendelkező iskoláknak pedagógiai tanácsuk is van.

A nevelési és oktatási tanácsot az iskoláskor előtti intézményben a nevelők és a szakmunkatársak alkotják.

A tantestületi tanácsot a tanárok és szakmunkatársak alkotják, valamint a szakközépiskolában a gyakorlati tanítás koordinátorai. Az előkészítő iskoláskor előtti programot megvalósító iskolában, a tantestületi tanács munkájában a nevelők is részt vesznek.

A pedagógiai tanácsot a kollégiummal rendelkező iskolában nevelői tevékenységet folytató nevelők és szakmunkatársak alkotják.

Az osztálytanácsot az iskolában a meghatározott tagozaton tanító tanárok és az osztályfőnök alkotják, amikor tanít is abban az osztályban.

Az osztálytanítói szaktanácsot az oktatás és nevelés első ciklusában tanító tanárok alkotják. A tanár, aki a nappali tartózkodási oktató-nevelő munkában vesz részt, az osztálytanítói szaktanács munkájában is részt vesz, döntéshozatalban való részvételi jog nélkül.

A pedagógiai, illetve andragógiai asszisztensek a 3-7. bekezdés szerinti tanácsok munkájában döntéshozatali jog nélkül vesznek rész.

A tantárgyi szaktanácsot a rokontantárgyak csoportját tanító tanárok alkotják.

A fejlesztéstervezési szaktestületet a tanárok, a nevelők és a szakmunkatársak, a helyi önkormányzat, a diákparlament és a szülők tanácsának képviselői alkotják. A fejlesztéstervezési szaktestület tagjait az igazgatási szerv nevezi ki.

Az iskolai programfejlesztési szaktestületet a tanárok és a szakmunkatársak képviselői alkotják. A iskolai programfejlesztési szaktestület tagjait a tantestületi tanács nevezi ki.

Az intézmény igazgatója a következő csapatokat alakítja meg:

1. a felzárkóztatási oktatás csapat,
2. a hátrányos meglülönböztetéstől, az erőszaktól, a bántalmazástól és az elhanyagolástól való védelemmel foglalkozó csapat,
3. önértékelési csapat,
4. az intézmény minőségét és fejlesztését biztosító csapat,
5. a tantárgyközi kompetenciák és vállalkozásfejlesztési csapat,
6. professzionális fejlesztési csapat,
7. meghatározott feladatok, programok vagy projektumok érvényesítésére alapított egyéb csapat.

 Az iskoláskor előtti intézmény nem köteles megalapítani a 14. bekezdés 5) pontja szerinti csapatokat.

A csapatot a foglalkoztatottak, a szülők, illetve más törvényi képviselő, a diákparlament, a helyi önkormányzati egység, illetve az egyes kérdésekben szakemberek alkotják.

A pedagógiai kollégiumot a szaktanácsok és szaktestületek elnökei, a szakmai csapatok koordinátorai és szakmunkatársak alkotják.

A pedagógiai kollégium megvitatja a jelen törvény 126. szakasza 4. bekezdésének 1)-3) és 5)-7) pontja szerinti igazgatói teendőkkel kapcsolatos kérdéseket és állást foglal róluk.

A tantestületen és a pedagógiai kollégiumon az igazgató, illetve az igazgatóhelyettes, az osztálytanács ülésén pedig az osztályfőnök elnököl és irányítja munkáját.

A szakmai szervezetek ülésein a diákparlament képviselői szavazati jog nélkül vehetnek részt.

**A szakmai szervek, csapatok és pedagógiai kollégiumok hatásköre**

 **131. szakasz**

A szakmai szervek, a csapatok és pedagógiai kollégiumok gondoskodnak az intézmény oktató-nevelő munkája minőségének biztosításáról és fellendítéséről; figyelemmel kísérik az iskolai program teljesítését; gondoskodnak az oktatás és nevelés céljainak és eredményei szabványainak teljesítéséről; a kompetenciák fejlesztéséről; értékelik a tanárok, a nevelők és a szakmunkatársak munkájának eredményét; figyelemmel kísérik és megállapítják a gyermekek, a tanulók és a felnőttek munkájának eredményeit; intézkedéseket foganatosítanak a gyermekekkel, a tanulókkal és a felnőttekkel az oktatási és nevelési folyamatban való egységes és összehangolt munka folytatására és megoldják az oktató-nevelő munka egyéb szakmai kérdéseit.

Az osztályfőnöknek az osztály tanulóival való munkában, amelyben az osztályfőnöknek szervezeti-vezetői és pedagógiai-instrukciós szerepe van, a szüleikkel, illetve más képviselőivel együttműködve vezeti az előírt nyilvántartást és a pedagógiai dokumentációt.

A szakmai szervek, a csapatok és a pedagógia kollégium hatáskörét, munkamódját és felelősségét az intézmény alapszabálya szabályozza.

**Az intézmény titkára**

 **132. szakasz**

Az intézmény jogi teendőit a titkár végzi.

A titkárnak a jogtudományi képzettséggel kell rendelkeznie a jelen törvény 140. szakaszának 1. bekezdésével összhangban és a titkári munkára vonatkozó engedéllyel (a továbbiakban: titkári licencia).

A titkár önálló munkába való bevezetése és arra való képesítése a munkába bevezető program elsajátításával és a titkári vizsga letételével történik. A titkárgyakornok mellé az igazgató a tanügyi hatóság által megállapított titkári jegyzékről mentort jelöl ki.

A titkár köteles a munkaviszonyának létesítésétől számított két éven belül letenni a titkári szakvizsgát.

A 4. bekezdés szerinti vizsga költségeit az intézmény viseli.

A titkári licenciát a Minisztérium adja ki.

A titkárnak, aki a 4. bekezdés szerinti határidőben nem teszi le a titkári licencia megszerzéséhez szükséges vizsgát, megszűnik a munkaviszonya.

A titkár, aki letette a titkári szakvizsgát, az igazságügyi vizsgát vagy az államigazgatási szervekben foglalkoztatottakra előírt szakvizsgát vagy az állami szakvizsgát, úgy kell tekinteni, hogy rendelkezik a titkári licenciával.

A munkába való bevezetés módját és programját, a titkári licencia vizsgájának programját, tartalmát, módját és határidejét, a szakvizsgáztató minisztériumi, illetve az autonóm tartományi szerv vizsgabizottságának összetételét és munkamódját, a titkári licenciáról kiadott bizonylat tartalmát és formanyomtatványát, a vizsgabizottság tagjainak járó térítést és az intézményi titkári licencia szakvizsgával kapcsolatos egyéb kérdéseket a miniszter írja elő.

**Titkári teendők**

 **133. szakasz**

Az intézmény titkára a következő teendőket látja el:

1) gondot visel az intézmény törvényes működéséről, rámutat az igazgatónak és az igazgatási szervnek az intézmény működésében észlelt szabálytalanságokra;

2) igazgatási teendőket lát el az intézményben;

3) kidolgozza az intézmény általános és egyedi aktusait;

4) jogi és egyéb teendőket lát el az intézmény számára;

5) kidolgozza az intézmény által megkötött szerzödéseket;

6) ellátja a jogi teendőket az intézmény státusbeli módosításaival kapcsolatban;

7) jogi teendőket lát el a gyermekek, a tanulók és a felnőttek iratkozásával kapcsolatban;

8) jogi teendőket lát el a közbeszerzésekkel kapcsolatban az intézmény pénzügyi szolgálatával együttműködésben;

9) szakmai segítséget nyújt az intézmény igazgatási szervének megválasztásával kapcsolatban;

10) szakmai támogatást nyújt és koordinálja az intézmény igazgatója megválasztásával foglalkozó különbizottság munkáját;

11) figyelemmel kíséri a jogszabályokat és erről tájékoztatja a munkavállalókat;

12) egyéb jogi teendőt lát el az igazgató meghagyása szerint.

Az intézmény köteles biztosítani a titkár számára a jogszabályok egységes információs bázisához való hozzáférését.

**Közös szakszolgálat**

 **134. szakasz**

A helyi önkormányzati egység területén több intézmény, a munkavállalók sorából, közös szakszolgálatot szervezhet, az intézmény igazgatási szervének határozatával és a Minisztérium jóváhagyásával összhangban.

Az 1. bekezdésben foglalt közös szakszolgálat elláthatja a pénzügyi-számviteli, az adminisztratív, jogi, segéd-tehnikai és karbantartási teendőket.

Az 1. bekezdésben foglalt közös szakszolgálat rendelkezhet logopédussal, gyógypedagógussal és szociális gondozóval, aki szakteendőket lát el több intézmény számára.

VII. AZ INTÉZMÉNY MUNKAVÁLLALÓI

**Tanárok, nevelők és szakmunkatársak**

**135. szakasz**

Az iskoláskor előtti intézményben a nevelő-oktató munkát nevelők végzik, külön törvénnyel összhangban.

Az iskolában a tanítást és az oktató-nevelő munka egyéb formáit tanárok végzik.

A fejlődési zavarokkal küszködő és a rokkant tanulók oktatásával foglalkozó iskolában a tanítást és az oktató-nevelő munka egyéb formáit gyógypedagógusok végezhetik.

Az iskolai kollégiumban a tanulókkal kapcsolatos nevelői teendőket nevelők látják el.

Az iskolai kollégiumban a fejlődési zavarokkal küszködő és a rokkant tanulók oktatásával kapcsolatos nevelői teendőket a gyógypedagógus nevelő végzi.

Az iskoláskor előtti intézményben az oktató-nevelő munka fejlesztésén végzett szakmai teendőket a pedagógus és a pszichológus, valamint más szakmunkatársak látják el, külön törvénnyel összhangban.

A szakteendőket az iskolában a következő szakmunkatársak látják el: pszichológus, pedagógus és könyvtáros.

Az iskola szükségleteitől és a teljesítendő programtól függően a szakmai teendőket elláthatja szociális gondozó, gyógypedagógus, logopédus és andragógus.

A szakmai teendőket a fejlődési zavarokkal küszködő és a rokkant tanulók oktatásával kapcsolatban a következő szakmunkatársak: pszichológus, szociális gondozó, gyógypedagógus, logopédus, könyvtáros és médiakönyvtáros látják el.

A szakteendőket a zeneiskolában a: pszichológus, pedagógus, nótatéka kezelő és a media könyvtáros szakmunkatárs látja el.

A szakteendőket a felnőttek oktatásával foglalkozó iskolában az: andragógus, a szociális gondozó, pszichológus és könyvtáros szakmunkatárs látja el.

**Munkatárs, pedagógiai és andragógiai asszisztens, személyi kísérő és segédtanár**

 **136. szakasz**

A tevékenység folytatásában az iskoláskor előtti intézménynek lehet nutricionista, szociális gondozó, egészségügyi dolgozó munkatársa, de rendelkezhet más munkatárssal is, külön törvénnyel összhangban.

A fejlődési zavarokkal küszködő és rokkant tanulók számára fenntartott iskola rendelkezhet a szenzorikus-motorikus zavarokkal küszködő gyermekek számára didaktikai eszközök és segédeszközök kidolgozását és használatát végző munkatárssal.

 A pedagógiai asszisztens segítséget és pótlólagos támogatást nyújt a gyermekek és tanulók csoportjának az intézményben, a szükségleteikkel összhangban, továbbá segít a munkavállalóknak a munkájuk fejlesztése céljából.

A pedagógiai asszisztens a munkájában együttműködést valósít meg a szülőkkel, illetve más törvényi képviselőkkel, a helyi önkormányzati egység szerveivel, az illetékes intézményekkel, szervezetekkel és egyesületekkel.

Kivételesen, az oktató-nevelő munkában jelen lehet a gyermek, illetve a tanuló személyes kísérője is, a fejlődési zavarokkal küszködő és rokkant gyermeknek, illetve tanulónak segítség nyújtás céljából, összhangban a törvénnyel.

A személyes kísérő hozzáférhető a fejlődési zavarokkal küszködő és rokkant gyermekek számára, akiknek a mindennapi életben a mozgás, a személyi higiénia fenntartásának, az étkezés, az öltözködés és a másokkal való kommunikáció területén jelentkező alapvető szükségleteik kielégítésében támogatásra van szükségük, azzal a feltétellel, hogy a személyes kísérő az intézmény keretében működik, a rendes iskoláztatásuk végéig, beszámítva a középiskola befejezését is.

Az andragógiai asszisztens támogatást nyújt a felnőtteknek az oktatási rendszerbe való bekapcsolódásukhoz és segítséget nyújt az oktatási program megvalósításában.

 Az andragógiai asszisztens a munkája során együttműködést valósít meg a helyi önkormányzati egység szerveivel, az illetékes intézményekkel, szervezetekkel és egysületekkel.

A tanárnak a tanításban, illetve az oktató-nevelő munkában nyújtandó póttámogatás céljából a helyi önkormányzat területén szakcsapatok alakíthatók.

A laboratóriumi gyakorlatok előkészítését, az eljárások lefolytatását és bemutatását, a műszaki és technológiai előkészületeket, a gyakorlati oktatási rész lefolytatását és egyéb teendőket a tanár közvetlen irányításával a segédtanár látja el.

A pedagógia asszisztens és az andragógiai asszisztens munkájának részletesebb feltételeit a miniszter szabályozza.

**A tanár és a nevelő feladati**

 **137. szakasz**

A tanár feladata, hogy kompetenciáival biztosítsa az oktatási és nevelési célok elérését és az eredmények szabványait, tiszteletben tartva az oktatás és nevelés elveit, a tanulók és felnőttek előtudását, szükségleteit, érdeklődését és különös lehetőségeit.

Az iskoláskor előtti intézmény nevelőjének feladata, hogy kompetenciáival biztosítsa az oktatási és nevelési célok figyelembe vételét, az oktatási és nevelési célok megvalósítását és a gyermekekkel folytatott oktató-nevelő munka fellendítését.

A gyógypedagógus nevelő, illetve a gyógypedagógus tanár feladata az iskoláskor előtti intézményben és a fejlődési zavarokkal küszködő és rokkant tanulók oktatásával foglalkozó iskolában, hogy kompetenciáival biztosítsa az oktatási és nevelési célok elérését és a vívmányok szabványait, összhangban az IOP-al és az oktatási és nevelési programmal.

A tanár és a nevelő a kompetenciák megállapított szabványai alapján valósítja meg a feladatait.

**A szakmunkatárs feladatai**

 **138. szakasz**

A szakmunkatárs feladata, hogy a hatáskörének kereteiben, dolgozzon:

1) az intézmény oktató-nevelő munkájának fellendítésén;

2) a gyermek és a tanuló teljes fejlődédének figyelemmel kísérésén, serkentésén és támogatás nyújtásán a fizikai, az értelmi, érzelmi és szociális kapacitásának hatáskörében, valamint a gyermek fejlődésének és jólétének érdekében intézkedéseket javasoljon;

3) a szakmai támogatás nyújtásán a nevelőknek, a tanároknak és az igazgatónak:

(1) a tanuláshoz szükséges serkentő környezet létrehozásában a korszerű tudományosan megalapozott ismeretek alkalmazásával;

(2) a tanárok, nevelők és szakmunkatársak kompetenciáinak és professzionális fejlődésének megszilárdításán;

(3) az oktatás és nevelés céljainak és általános eredményeinek megvalósítására irányuló kompetenciák fejelsztésén;

4) az intézmény felzárkoztató jellegének fejlesztésén;

5) a gyermekek és tanulók biztonságos fejlődési környezetének létrehozására és az erőszaktól való védelemre irányuló szakteendőkön, a gyermekek, illetve a tanulók hátrányos megkülönböztetéstől és szociális kizárásától való védelem szakteendőin;

6) az oktató-nevelő munka figyelemmel kísérésén és értékelésén és az oktató-nevelő munka minőségének növelésére vonatkozó intézkedések előterjesztésén;

7) a gyermekekkel és a tanulókkal, a szülőkkel, illetve más törvényi képviselőkkel, valamint az intézmény más munkavállalóival való együttműködés megvalósításán;

8) az illetékes intézményekkel, szakmai egyesületekkel és más szervekkel és szervezetekkel való együttműködés megvalósításán;

9) az intézmény szülői tanácsának és a községi szülői tanács együttműködésének koordinálásán és határozatai alkalmazásának biztosításán;

10) a Minisztérium stratégiai határozatainak végrehajtásán az intézményben, összhangban a saját munkaköri leírásával.

A szakmunkatárs a szakmunkatársak kompetenciái szabványainak alapján valósítja meg a feladatait.

A szakmunkatársak minden munkaformájának programját a miniszter hozza meg.

**Munkaviszony létesítésének követelményei**

 **139. szakasz**

Az intézményben munkaviszony a törvényben előírt feltételekkel létesíthető, ha a személy:

1) megfelelő képzettséggel rendelkezik;

2) a gyermekekkel és a tanulókkal folytatott munkához szükséges pszichikai, testi és egészségügyi alkalmassággal rendelkezik;

3) nem ítélték el jogerős ítélettel olyan bűncselekményért, amelyért legalább három hónapi feltétel nélküli börtönbüntetés jár, vagy családon belüli erőszak bűncselekménye, kiskorú személy elrablása, kiskorú személy elhanyagolása és bántalmazása vagy vérfertőzés bűncselekménye miatt; csúszópénz elfogadásának vagy adásának bűncselekménye; a nemi szabadság, jogforgalom és az emberiesség, valamint a nemzetközi joggal védett más javak ellen elkövetett bűncselekmény miatt, tekintet nélkül a kiszabott büntetőszankcióra, sem olyan személy, akiről a törvénnyel összhangban hátrányosan megkülönböztető magatartás tanúsítását állapították meg;

4) a Szerb Köztársaság állampolgára,

5) tudja a szerb nyelvet és az oktató-nevelő munka nyelvét.

Az 1. bekezdés szerinti követelmények meglétéről a bizonyítékokat a munkaviszonyba való felvétel alkalmával kell benyújtani, és azokat a munka folyamán ellenőrizni kell.

Az 1. bekezdés 1), 3) és 5) pontja szerinti követelmények meglétére vonatkozó bizonyíték a pályázati jelentkezés szerves részét képezi, az 1. bekezdés 2) pontja szerinti bizonyítékot pedig a munkaszerződés megkötését megelőzően kell benyújtani.

**A tanárok, a nevelők és a szakmunkatársak képzettsége**

 **140. szakasz**

A tanár, a nevelő és a szakmunkatárs az a személy, aki megfelelő felsőfokú képzettséget szerzett:

1. a másodfokú tanulmányokon (akadémiai mesterfokozatú tanulmányok, mesterfokozatú szaktanulmányok, szakosított akadémiai tanulmányok), éspedig:
2. másodfokú tanulmányok a megfelelő tantárgy, illetve tantárgycsoport tudományos, illetve szakterületén;
3. másodfokú tanulmányok a pedagógiai tudományok vagy másodfokú interdiszciplináris, multidiszciplináris, transzdiszciplináris tanulmányok, amelyek kombinálják az egészeket és a megfelelő tudományos, illetve szakmai területeket vagy a pedagógia tudományok területét;
4. az alapozó tanulmányokon legalább négy év tartamban, a felsőfokú oktatást 2005. szeptember 10-ig szabályozó jogszabályok szerint.

Az 1. bekezdés 1) pontjának (2) alpontjában foglalt személynek rendelkeznie kell a befejezett első fokú tanulmányokkal a megfelelő tantárgy, illetve tantárgycsoport tudományos, illetve szakmai területéről.

Kivételesen, a tanár és a nevelő az a személy, aki rendelkezik a megfelelő felsőfokú oktatással az elsőfokú tanulmányokon (alapozó akadémiai, illetve szakágazati és szakosított szakágazati tanulmányok), három év tartamú tanulmányokkal vagy főiskolai oktatással.

**141. szakasz**

Az iskoláskor előtti intézményben a nevelői teendőket a megfelelő első fokozatú egyetemi tanulmányokon, második fokozatú egyetemi tanulmányokon, hároméves időtartamú egyetemi tanulmányokon egyetemi végzettséget szerzett, főiskolai, illetve megfelelő középiskolai végzettségű személy láthatja el, külön törvénnyel összhangban.

A kollégiummal rendelkező iskolában a tanári, a nevelői és a szakmunkatársi teendőket a jelen törvény 140. szakaszának 1. és 2. bekezdése szerinti megfelelő végzettségű személy, az egészségügyi szaktantárgy tanításának tanári teendőit pedig megfelelő egészségügyi szakosítású személy is elláthatja.

Kivételesen, a zeneiskolában a művészeti és szaktantárgyak és meghatározott szakiskolai szaktantárgyak tanítását, amelyekre a jelen törvény 140. szakaszának 1. és 2. bekezdése szerinti képzettségnek megfelelő tanárokat nem képeznek, elláthatja a jelen törvény 140. szakaszának 3. bekezdése szerinti megfelelő képzettséggel illetve középfokú képzettséggel rendelkező személy is.

A szakiskolai gyakorlati oktatás feladatait elláthatja a jelen törvény 140. szakaszának 3. bekezdése szerinti megfelelő képzettséggel rendelkező, vagy specialista, illetve mestervizsgával és a specialista, illetve mestervizsga után ötévi gyakorlattal rendelkező személy is.

Balettiskolai tánctantárgyak tanári teendőit legalább középfokú balettiskolát végzett és tíz évi táncos gyakorlattal, illetve pedagógia tevékenységgel rendelkező személy láthatja el.

Az iskoláskor előtti intézmény nevelői és az osztálytanító tanári teendőket, kivéve a roma nyelvet, a megvalósuló munka nyelvén megfelelő képzettséget szerzett személy vagy a megfelelő felsőoktatási intézmény programja szerint nyelv és metodikavizsgát tett személy láthatja el.

A tanár és a szakmunkatárs teendőit, az oktató-nevelő munka nyelvén középiskolai, főiskolai vagy egyetemi végzettséget szerzett személy, vagy a megfelelő felsőoktatási intézmény programja szerint nyelvvizsgát tett személy láthatja el.

A roma nyelv ismeretéről szóló bizonyítványt a felsőfokú intézmény vagy a nemzeti kisebbség roma nemzeti tanácsa adja ki a Minisztérium által kidolgozott szabványosított teszt alapján.

A különféle programokat megvalósító iskoláskor előtti intézmény tanárának, nevelőjének, szakmunkatársának és munkatársának, a pedagógiai és andragógiai asszisztensének és segédtanárának, a felnőttekkel való munkára tanárokat, szakmunkatársakat és andragógiai asszisztenst képező program oktatási szintje és fajtája tekintetében a részletesebb követelményeket, valamint a pedagógiai asszisztens kiképzési programját a miniszter írja elő.

Az iskoláskor előtti intézmény azon munkatársának, aki nem oktató-nevelő munkát lát el, képzettségi szintjét és fajtáját, egyetértésben a miniszter és az egészségügyben és a szociálpolitikában illetékes miniszterek írják elő.

Az iskolai hitoktató tanár képzettségi fokát és fajtáját az egyházakkal és vallásközösségekkel fenntartott kapcsolatokban illetékes szerv javaslatára a hagyományos egyházaktól és vallási közösségektől beszerzett vélemény alapján a miniszter írja elő.

**A tanárok, nevelők és szakmunkatársak pszichológiai, pedagógiai és metodikai szakképzése**

**142. szakasz**

A 140. szakaszban foglalt személy kötelező oktatása a tanulmányok során vagy az oklevél megszerzése után felsőfokú intézményben pszichológiai, pedagógiai és metodikai szakból szerzett képzést jelent legalább 30 pontot, amelyből legalább hat-hat pont pszichológiai, pedagógiai és metodikai szakból és hat pont az intézményben végzett gyakorlati oktatásból, összhangban az európai pontátviteli rendszerrel.

Az 1. bekezdésben foglalt oktatást, a tanár, a nevelő és a szakmunkatárs kötelező megszerezni egy, de legfeljebb két év alatt a munkaviszony létesítésének napjától számítva, mint a licencia megszerzéséhez szükséges vizsga feltétele.

Az 1. bekezdésben foglalt oktatás megszerzéséhez szükséges programot felsőfokú intézmény valósítja meg akkreditált tanulmányi program vagy az egész életen át tartó oktatási program keretében, összhangban a felsőfokú oktatást szabályozó jogszabályokkal.

A tanár, a nevelő és a szakmunkatárs, aki a tanulmányok folyamán pedagógiából és pszichológiából letette a vizsgákat vagy letette a szakvizsgát, illetve a licenciához szükséges vizsgát, úgy kell tekinteni, hogy rendelkezik az 1. bekezdésben foglalt oktatással.

Az 1. bekezdésben foglalt oktatás nem kötelező a következő középfokú oktatással rendelkező személy számára: egészségügyi nővér – nevelő, tantantárgyakat oktató tanár és a gyakorlati oktatási tanár.

**A megszerzett tanári, nevelői és szakmunkatársi képesítés megerősítése**

**143. szakasz**

Aki képesítését az egykori JSZSZK valamely köztársaságában 1992. április 27-éig, vagy Montenegróban 2006. június 16-áig vagy a Boszniai Szerb Köztársaságban szerezte meg, de képesítése nem felel meg a jelen törvény 140. szakaszával összhangban előírt képesítésnek, a megfelelő felsőoktatási intézmény előzetesen megszerzett véleménye alapján a miniszter határozatban megállapítja, hogy a képesítés fajtája alkalmas-e a tanári, nevelői, illetve szakmunkatársi teendők ellátására.

A katonai iskoláztatási rendszerben megszerzett képesítés esetében a tanári, nevelői, illetve szakmunkatársi teendők ellátásához szerzett képesítés feltételeinek teljesülését a megfelelő felsőoktatási intézmény előzetesen megszerzett véleménye alapján a miniszter határozatban állapítja meg.

A külföldön szerzett képesítés tekintetében a tanári, nevelői, illetve szakmunkatársi teendők ellátásához szerzett képesítés feltételeinek teljesülését a külföldi felsőoktatási okmány elismeréséről szóló aktus és a megfelelő felsőoktatási intézmény véleménye alapján a miniszter határozatban állapítja meg.

**A tanár, a nevelő és a szakmunkatárs munkavégzéséhez szükséges követelmények**

 **144. szakasz**

A tanári, a nevelői és a szakmunkatársi teendőket munkaengedéllyel (a továbbiakban: licencia) rendelkező személy láthatja el.

A tanári, a nevelői és a szakmunkatársi teendőket licencia nélkül láthatja el:

1) a gyakornok;

2) a tanár, a nevelő vagy a szakmunkatárs iránt támasztott követelményeknek eleget tevő személy, aki az intézményen kívül szerzett szolgálati időt, a gyakornokokra vonatkozóan megállapított követelményekkel és módon;

3) a távol levő foglalkoztatott helyettesítése céljából meghatározott időtartamra munkaviszonyt létesített személy;

4) az iskoláskor előtti intézmény munkatársa;

5) a pedagógiai asszisztens és a segédtanár.

A 2. bekezdés 1) - 3) pontja szerinti személy licencia nélkül a tanári, nevelői vagy szakmunkatársi teendőket az intézményi munkaviszonyának létesítésétől számított legfeljebb két évig láthatja el.

Az iskoláskor előtti intézmény munkatársa az oktató-nevelő munkát akkor láthatja el, ha a jelen törvény 140. szakasza szerinti képzettséggel rendelkezik.

**Gyakornok**

 **145. szakasz**

A jelen törvény értelmében gyakornoknak tekintendő az a személy, aki az intézményben tanári, nevelői, szakmunkatársi, illetve titkári minősítésben először létesít munkaviszonyt, teljes vagy részmunkaidővel és a munkába való bevezetésre vonatkozó program elsajátításával és a licenciára jogosító vizsga letételével, illetve az intézmény titkári szakvizsga letételével önálló tanári munkára szerez képesítést.

A gyakornoki időtartam legfeljebb két évig tart.

A gyakornoki időtartam alatt a tanári, nevelői és szakmunkatársi munkába való bevezetés programjának elsajátítása céljából az intézmény a gyakornok mellé mentort jelöl ki.

A gyakornoki időtartam első három hónapjában a gyakornok tanár, illetve nevelő a licenciával rendelkező és a mentor által kijelölt tanár vagy nevelő közvetlen felügyelete alatt dolgozik.

A gyakornoki időtartamának első három hónapjában a szakmunkatárs a licenciával rendelkező és a mentor által kijelölt megfelelő szakmunkatárs közvetlen felügyelete alatt dolgozik.

Kivételesen, ha az intézménynek nincs mentora, illetve licenciával rendelkező megfelelő tanára, nevelője és szakmunkatársa, másik intézményből alkalmaz licenciával rendelkező tanárt, nevelőt és szakmunkatársat.

A jelen törvény 140. szakasza szerinti képzettséggel rendelkező gyakornok szakmunkatárs, aki egyetemi tanulmányai alapján az intézményben való gyakorlaton legalább 10 pontot szerzett az európai pontátviteli rendszerrel összhangban, munkáját az e szakasz 5. bekezdése szerinti licenciával rendelkező szakmunkatárs közvetlen felügyelete nélkül végezheti.

A gyakornoknak, aki elsajátítja a tanári, nevelői és szakmunkatársi munkába való bevezetésre vonatkozó programot, egy évi munka leteltével joga van vizsgát tenni a licencia megszerzéséhez.

A gyakornoknak megszűnik a gyakornoki ideje, ha leteszi a licencia megszerzéséhez szükséges vizsgát.

Amennyiben az illetékes szerv nem szervezi meg a licencia megszerzéséhez szükséges vizsgatételt a gyakornok számára, aki a törvényben előírt határidőben bejelentkezett a licencia megszerzéséhez szükséges vizsgatételre, ennek a gyakornoknak meghosszabbítják a licencia megszerzéséhez szükséges vizsgatétel határidejét, a vizsga megszervezéséig.

A 8. bekezdésben foglalt vizsgatétel költségeit az intézmény viseli.

A határozatlan időre munkaviszonyt létesített gyakornoknak, aki a munkaviszonyának létesítésétől számított két éven belül nem teszi le a licencia megszerzéséhez szükséges vizsgát, megszűnik a munkaviszonya. A határozott időre munkaviszonyt létesített gyakornoknak, gyakornoki minősítése a licenciára jogosító vizsga letétele után megszűnik, munkaviszonya pedig annak az időtartamnak a leteltével, amelyre felvették.

A mentori kiképző programot, a tanári, nevelői és szakmunkatársi teendőkbe való bevezetési programot, amely magában foglalja a fejlődési zavarokkal küszködő és rokkant gyermekekkel és tanulókkal való munkára felkészítő programot, e program elsajátítása ellenőrzésének módját és eljárását, a licencia és a licencia újbóli megszerzéséhez szükséges vizsga programját, letételének módját és a vizsga nyelvét, a vizsga költségeit, a minisztériumi, illetve az illetékes autonóm tartományi szerv licencia különbizottságának összetételét és munkamódját a miniszter írja elő.

**Gyakorlati időn levő gyakornok**

 **146. szakasz**

A tanári, nevelői és szakmunkatársi feladatokat elláthatja gyakorlati időn levő gyakornok.

A gyakorlati időn levő gyakornok a licenciával rendelkező tanár, nevelő és szakmunkatárs közvetlen felügyelet alatt tölti le a gyakornoki idejét, sajátítja el a munkába való bevezetésre és a licencia vizsga letételére vonatkozó programot.

Az intézmény és a gyakorlaton levő gyakornok szerződést köt a legalább egy évig és legfeljebb két évig tartó szakmai továbbképzésről.

Az 3. bekezdése szerinti szerződéssel nem létesül munkaviszony.

A gyakorlati időn levő gyakornoknak joga van a szakmai szervezetek munkájában részt venni döntéshozatali jog nélkül és nem osztályozhatja az iskola tanulóit.

Az 2. bekezdése szerinti jogok érvényesítésére értelemszerűen alkalmazandók a jelen törvénynek a gyakornokokra vonatkozó rendelkezései.

**A tanár, a nevelő és a szakmunkatársak licenciája**

 **147. szakasz**

A licencia közokirat.

A licenciát a Minisztérium adja ki.

 Az intézmény köteles a Minisztériumnak a tanárok, nevelők és szakmunkatársak licenciájával kapcsolatos valamennyi adatot kellő időben megküldeni.

A licencia tartalmát és formanyomtatványát a miniszter írja elő.

**Licencia kiadása a tanárnak, a nevelőnek és szakmunkatársnak**

 **148. szakasz**

A licenciát azoknak a tanároknak, nevelőknek és szakmunkatársaknak adják ki, akik letették a licencia vizsgát.

**A tanár, a nevelő és a szakmunkatárs licenciájának felfüggesztése**

 **149. szakasz**

Érvényességi ideje alatt a licencia felfüggeszthető.

A tanár, a nevelő és a szakmunkatárs licenciáját felfüggesztik, ha:

1. a tanügyi tanácsos jelentése szerint nem valósítja meg az oktatási és nevelési munkát azon a módon és eljárás szerint, amely lehetővé teszi az előírt elvek, célok és vívmányok szabványainak az elérését, az oktatási és nevelési programot és a tanulási eredmények értékelését, akinek esetében a tanügyi tanácsos megállapítja, hogy nem küszöbölte ki a munkájában a fogyatékosságokat, még a szakmai megjegyzések, javaslatok és figyelmeztetések után sem, aminek alapján kétszer negatív osztályzatot kapott a különböző tanügyi tanácsosok által.
2. a tanügyi tanácsos jelentése szerint nem végezte el a szakmai továbbképzést, a tanügyi tanácsos pedig a jelentésében megállapítja, hogy ennek oka nem indokolt.

Az intézmény köteles a tanár, a nevelő és a szakmunkatárs licenciája felfüggesztésének okaira vonatkozó adatokat a 2. bekezdésben foglalt jelentés kézhezvételétől számított legfeljebb három napon belül a Minisztériumnak megküldeni.

A tanárnak, nevelőnek vagy szakmunkatársnak a tanügyi tanácsos 2. bekezdése szerinti jelentésének kézhezvételétől számított 8 napon belül joga van kifogást emelni a miniszterhez.

A miniszter határozatban dönt a licencia felfüggesztéséről a kifogás benyújtására kiszabott határidő leteltétől számított nyolc napon belül.

A felfüggesztésről szóló miniszteri határozat a közigazgatási eljárásban végleges.

A licencia felfüggesztése legtovább hat hónapig tart.

Annak a tanárnak, nevelőnek vagy szakmunkatársnak, akinek a 2. bekezdés 1) pontja szerinti okokból függesztették fel a licenciáját, licenciájának felfüggesztése megszűntethető, ha a miniszteri határozat kézhezvételétől számított legalább hat hónapon belül újból leteszi a licencia megszerzéséhez szükséges vizsgát, ha pedig nem teszi le, megszűnik a munkaviszonya.

Amíg a licenciájának felfüggesztése tart, a tanár és a nevelő jelen van az igazgató által kijelölt más tanárok és nevelők tanításán, illetve tevékenységein, a szakmunkatárs pedig az igazgató által kijelölt másik intézmény szakmunkatársainak munkáján.

Ha a tanár, nevelő vagy szakmunkatárs, akinek a licenciáját a 2. bekezdés 2) pont alapján függesztették fel, ha a felfüggesztéstől számított hat hónapos határidőn belül megfelelő szakmai továbbképzésről bizonyítékokat nyújt be, felfüggesztése megszűnik.

A tanár, nevelő vagy szakmunkatárs a licencia felfüggesztésének tartama folyamán azon fizetése 65%-ának összegében fizetéstérítés illeti meg, amelyet a licencia felfüggesztését megelőző hónapban folyósítottak.

**A tanár, a nevelő és a szakmunkatárs licenciájának megvonása**

 **150. szakasz**

Megvonják a licenciát attól a tanártól, nevelőtől vagy szakmunkatárstól:

1) akit jogerős ítélettel családon belüli erőszak, kiskorú személy elrablása, elhanyagolása, bántalmazása vagy vérfertőzés, csúszópénz elfogadása vagy adása miatt, nemi szabadság, jogforgalom és emberiesség és nemzetközi joggal védett más javak elleni bűncselekményért ítéltek el, tekintet nélkül a kiszabott büntetésre;

2) a jelen törvény 110., 111. és 113. szakasza szerinti tilalom megsértése következtében a megmunkaviszonyának megszűnéséről szóló határozat törvényességét megállapító jogerős bírósági határozat alapján, illetve a bírósági védelem határidejének letelte után;

3) a jelen törvény 112. szakasza szerinti tilalom másodszori megsértése következtében a megmunkaviszonyának megszűnéséről szóló határozat törvényességét megállapító jogerős bírósági határozat alapján, illetve a bírósági védelem határidejének letelte után;

4) a jelen törvény 164. szakaszának 1)-6) pontjai szerinti munkakötelesség megsértése miatt a megmunkaviszonyának megszűnéséről szóló határozat törvényességét megállapító jogerős bírósági határozat alapján, illetve a bírósági védelem határidejének letelte után;

5) ha visszautasítja a munka külső értékelését vagy szakmai-pedagógiai felügyeletét;

6) akinek felfüggesztették a licenciáját a jelen törvény 149. szakaszával összhangban, és megteremtődtek a feltételek újabb felfüggesztésre.

A licenciát öt éves időszakra kell megvonni.

Az a személy, akitől a licenciáját megvonták, nincs joga az oktatás és nevelés területén dolgozni.

Kivételesen, a 2) bekezdéstől eltérően, az a személy, akitől megvonták a licenciáját az 1) bekezdés 1) pontjában előírt okoknál fogva, nem jogosul annak újbóli kiadására, sem az intézményben való munkára.

A miniszternek a licencia megvonásáról szóló határozata a közigazgatási eljárásban végleges.

A megvont licenciát az intézmény révén, amelyben a személy foglalkoztatott, vissza kell juttatni a Minisztériumhoz.

A személy, akitől öt éves időszakra megvonták a licenciát, e határidő letelte után a Minisztériumhoz kérelmet nyújthat be újbóli vizsgatételre a licencia megszerzése céljából.

A személy, akitől öt éves időszakra megvonták a licenciát, jogosult a Minisztériumhoz kérelem benyújtására a licencia újbóli kiadása céljából, a 7) bekezdésben foglalt vizsgáról szóló bizonyíték mellékelésével.

**A tanár, a nevelő és a szakmunkatárs szakmai továbbképzése és hivatásbeli fejlődése**

 **151. szakasz**

A tanár, a nevelő és a szakmunkatárs, akár rendelkezik, akár nem rendelkezik licenciával, köteles az oktató-nevelő munka sikeresebb teljesítése és fellendítése, valamint a munkához szükséges kompetenciák megszerzése, illetve fejlesztése végett szüntelenül szakmailag továbbképezni magát, az általános elvekkel összhangban és az oktatás céljaira és eredményeire vonatkozó szabványok elérése céljából.

A tanár, a nevelő és a szakmunkatárs a szakmai továbbképzés során pedagógiai tanácsos, független pedagógiai tanácsos, pedagógiai főtanácsos és pedagógiai legfelső tanácsos rangba léphet elő.

A tanár, a nevelő és a szakmunkatárs a megszerzett címért megnövelt fizetésre jogosul.

A tanárnak, a nevelőnek és a szakmunkatársnak évente három munkanap időtartamban joga van távol maradni az intézményből szakmai továbbképzésen jóváhagyott formában, módon és tartalommal történő részvétele végett. A tanár, a nevelő és a szakmunkatárs szakmai továbbképzés miatti távolmaradásának beosztását a pedagógiai kollégium tervezi.

A szakmai továbbképzés tervét az intézmény elsőbbségeivel összhangban az oktatás és nevelés céljaira és az eredményeire vonatkozó szabványok megvalósítása végett, a Minisztérium elsőbbségeivel összhangban az intézmény igazgatási szerve hozza meg.

A tanár, a nevelő és a szakmunkatárs, a professzionális fejlődéséről szóló adatokat a professzionális fejlődés mappájában (a továbbiakban: portfolio) őrzi.

A hároméves időtartamban elsőbbséget élvező területeket, a szakmai továbbképzés formáit, az állandó szakmai továbbképzés megszervezésének programjait és módját, követelményeit, a cím megszerzéséről, a szakmai előrehaladás eljárásáról döntő szervet, a tanár, a nevelő és a szakmunkatárs továbbképzése során a cím megszerzését és a program elsajátításáról szóló bizonyítvány formanyomtatványát és a portfolio tartalmát, továbbá a szakmai továbbképzés tekintetében jelentős egyéb kérdéseket a miniszter írja elő.

**Munkaviszony létesítése az intézményben**

 **152. szakasz**

A Szerb Köztársaság, az autonóm tartomány vagy a helyi önkormányzati egység által alapított intézményben a munkaviszonyba való felvétel a munkavállalónak azon listáról való átvétele alapján történik, akiknek a munkája iránt teljes mértékben vagy részben megszűnt a szükség, valamint olyan munkavállalók, akik nem teljes munkaidővel létesítettek munkaviszonyt (a továbbiakban: listáról való átvétel), továbbá átvétel vagy pályázat alapján, ha nem lehetett elvégezni a listáról való átvételt.

A határozatlan idejű és teljes munkaidőre szóló munkaviszonyban levő munkavállaló átvehető, annak ellenére hogy nem helyezték az 1. bekezdésben foglalt listára, amennyiben ezen a listán nincs megfelelő képzettségű személy, a munkavállaló és az intézmény igazgatója, valamint az 153. szakasz 7. bekezdésében foglalt munkaalcsoport jóváhagyásával.

Az intézmények, bizonyos teendőkre, a munkavállalók határozatlan idejű egymás közötti átvételét is végezhetik, a munkavállalók előzetes jóváhagyásával az egymás közötti átvételről szóló aláírt egyezmény alapján, ha a munka-alkalmazásuk százalékban kifejezett különbsége 20%-ig terjed.

Amennyiben nem teljesültek az 1-3. bekezdés feltételei, az intézményben munkaviszony létesíthető határozatlan időre és határozott időre szóló pályázat alapján, összhangban a törvénnyel vagy egyéb közszolgálatból való átvétellel, a közszolgálatokban való munkaviszonyt szabályozó törvényben előírt módon.

**A foglalkoztatottak átirányítása**

 **153. szakasz**

A foglalkoztatott, akinek munkaviszonya az intézményben határozatlan időre szól, de akinek munkája iránt teljes egészében megszűnt a szükség, beosztás nélküli munkavállalónak tekintendő és az átirányításra kerülő foglalkoztatottak jegyzékére való felvétellel érvényesíti átirányítási jogát.

Az 1. bekezdés szerinti munkavállaló a beosztás nélküli maradás hónapját megelőző hónapban kézhez vett fizetés 65%-ának összegében fizetéstérítésre jogosult, a listáról való átirányításig, de legkésőbb a következő tanév szeptember 15-éig.

Az 1. bekezdés szerinti munkavállalónak, akit a 2. bekezdés szerinti határidőben nem vettek át a listáról, megszűnik a munkaviszonya és a törvénnyel összhangban végkielégítésre jogosult.

Az 1. bekezdés szerinti munkavállalónak, aki indokolt okok nélkül visszautasítja a listáról való átirányítást, megszűnik a munkaviszonya a végkielégítésre való jog nélkül.

A munkavállaló, akinek munkája iránt részben megszűnt a szükség és a munkavállaló, aki nem teljes munkaidővel munkaviszonyt létesít, az átirányítási listára való helyezésével érvényesíti a listáról való átirányítás jogát és nem érvényesíti azokat az egyéb jogait, amelyekre azon munkavállaló jogosult, akinek a munkája iránt teljes mértékben megszűnt a szükség.

A miniszter által alakított külön munkacsoport figyelemmel kíséri és ellenőrzi a listáról való átirányítást és véleményt ad a 4. bekezdés szerinti listáról való átirányítás visszautasítására irányuló okok indokoltságáról.

Valamennyi iskolaszéknél a miniszter munkaalcsoportot alakít, amely megállapítja a feltételek meglétét és jóváhagyja a pályázat kiírását.

Az 1. bekezdés szerinti jegyzéket minden egyes soron következő tanévre a tárgyév augusztus 15-éig kell megállapítani a helyi önkormányzatonkénti tanügyi hatóság keretében, mégpedig az intézménynek az átirányításra jogosult foglalkoztatottakra vonatkozó bejelentése alapján. Az átirányításhoz való jog a foglalkoztatott egyetértésével megállapodás alapján történik.

Az intézmény köteles a Minisztériumnak megküldeni a munkavállalók alkalmazása iránti szükségről szóló adatokat, a pályázat kiírásáról szóló határozatot, valamint a munkavállalóknak a listáról való átirányításáról szóló határozatot, a Minisztérium hivatalos honlapján való közzététel céljából.

A 6. és 7. bekezdés szerinti munkacsoport és munkaalcsoportok részeletesebb működési feltételeit a miniszter írja alá.

**Határozatlan idejű munkaviszony**

 **154. szakasz**

Határozatlan idejű munkaviszony létesítése az igazgató által kiírt pályázat alapján történik.

Az igazgató hozza meg a pályázat kiírásáról szóló határozatot. A jelöltek kitöltik a Minisztérium hivatalos honlapjáról letöltött formanyomtatványt, a szükséges dokumentációt pedig a lenyomtatott jelentkezési formanyomtatvánnyal együtt megküldik az intézménynek.

A pályázatot az igazgató által kinevezett pályázati bizottság hajtja végre. A bizottság kötelező tagja az intézmény titkára. A bizottságnak legalább három tagja van.

A bizottság megállapítja a jelöltnek a 139. szakasz szerinti munkaviszony létesítése iránti feltételeinek meglétét, a jelentkezések átvételi határideje leteltének napjától számított nyolc napon belül.

A 4. bekezdés szerinti jelöltek, akiket beválasztottak a szűkebb körbe, nyolc napon belül a gyermekekkel és a tanulókkal való munka munkaképességének pszichológiai felmérésére utalják, amelyet a foglalkoztatási teendőkben illetékes szolgálat szabványosított eljárások alkalmazásával végzi.

A pályázati bizottság elkészíti a jelöltek listáját, akik teljesítik a munkaviszony létesítésének feltételeit, a gyermekekkel és a tanulókkal való munka munkaképességének pszichológiai felmérési eredmény átvételének napjától számított nyolv napon belül.

A pályázati bizottság lefolytatja a beszélgetést a 6. bekezdés szerinti listáról való jelöltekkel és meghozza a jelöltek kiválasztásáról szóló határozatot a jelöltekkel végzett beszélgetés napjától számított nyolc napon belül.

A határozatban kiválasztott jelölttel elégedetlen jelölt fellebbezhet az igazgatónál, a 7. bekezdés szerinti határozat közzétételének napjától számított nyolc napon belül.

Az igazgató a fellebbezésről a benyújtás napjától számított nyolc napon belül dönt.

A választási eljárásban résztvevő jelöltnek joga van, a közszolgálat meghatalmazott személyénak felügyelete alatt, átnézni a pályázati dokumentációt, a törvénnyel összhangban.

Ha a pályázat szerint nem választottak ki egy jelöltet sem, nyolc napon belül új pályázatot kell kiírni.

A 7. bekezdés szerinti határozatot, amikor véglegessé válik, a Minisztérium hivatalos honlapján közzé kell tenni.

**Határozott idejű munkaviszony**

 **155. szakasz**

Határozott idejű munkaviszony az intézményben a határozott idejű munkaviszony létesítésére előírt módon lefolytatott pályázat alapján létesíthető.

Az intézmény munkaviszonyba határozott időre felveheti a személyt:

1. a legfeljebb 60 napig távol levő foglalkoztatott helyettesítésére;
2. a pedagógiai asszisztensi, illetve andragógiai asszisztensi teendők ellátására.

Kivételesen az intézmény pályázat nélkül határozott idejű munkaviszonyba felveheti a személyt:

1. a legfeljebb 60 napig távol levő foglalkoztatott helyettesítésére;
2. a jelölt kiválasztásáig - ha a határozott idejű munkaviszony létesítésére kiírt pályázatra egyetlen jelölt sem jelentkezett, vagy a jelentkezett jelöltek egyike sem tesz eleget a követelményeknek, legkésőbb a folyó tanév augusztus 31-ig;
3. a foglalkoztatott átvételéig, illetve a határozott idejű munkaviszony létesítésére kiírt pályázat szerinti jelölt megválasztásáról szóló határozat véglegességéig, de legkésőbb a folyó tanév augusztus 31-ig;
4. hitoktatásra.

A hagyományos egyházak vagy vallásközösségek hitoktatót a megállapított jegyzékről utalnak az iskolába minden egyes tanévben.

A hitoktató minden tanévben a hitoktatásról 12 hónapra szóló munkavállalási szerződést köt azzal az iskolával, amelybe utalják.

A pedagógiai asszisztens, illetve az andragógiai asszisztens megválasztása alkalmával be kell szerezni az illetékes helyi önkormányzat illetékes szervének véleményét.

A pedagógiai asszisztensi, illetve andragógiai asszisztensi teendők ellátására az intézmény minden egyes tanévre szerződést köt 12 hónapos időtartamú munkavégzésről.

A Szerb Köztársaság tekintetében különös jelentőségű intézménybe a megfelelő felsőoktatási intézmény tanára vagy tanársegédje, vagy a tudományos intézet megfelelő címmel rendelkező foglalkoztatottja minden egyes tanévre határozott időre alkalmazható, a teljes munkaidő legfeljebb 30%-ára, a miniszter jóváhagyásával.

A határozott időtartamú munkaviszony határozatlan időtartamú munkaviszonnyá alakulhat át.

**Próbaidő**

 **156. szakasz**

Az intézmény általános aktusban előírhatja a próbaidő szerződtetésének kötelességét a licenciával rendelkező, határozatlan időre szóló munkaviszonyba felvett tanárral, nevelővel és a szakmunkatárssal.

Az 1. bekezdéstől eltérően a próbaidőben megállapodhatnak határozott időre szóló munkaviszonyba felvett személy esetében is.

A próbaidőt a munkát szabályozó törvénnyel összhangban kell ellátni.

**Tanárok külföldi munkavállalása**

 **157. szakasz**

Külföldön oktató-nevelő munkát szerb nyelven a következő követelményeknek eleget tevő tanár folytathat:

1. a Szerb Köztársaság egy iskolájában határozatlan idejű munkaviszonyban van;
2. rendelkezik licenciával;
3. az általános iskolai oktatásban és nevelésben legalább öt év munkatapasztalata van.

A tanár pályázat alapján történő külföldi munkára utalásáról a miniszter hoz döntést.

A tanárt külföldi munkára egyéves időtartamra utalják, meghosszabbítási lehetőséggel, de a leghosszabb periódus négy év.

A tanár munkaviszonya szünetel a munkahelyén, ahonnan külföldi munkára utalták.

**Szerződés a tanítás végzéséről**

 **158. szakasz**

Az iskolaigazgató a jelen törvény 155. szakaszának 3. bekezdésében említett esetekben más intézményben vagy másik munkavállalónál foglalkoztatott személlyel a teljes munkaidő legfeljebb 30 százalékáig köthet szerződést tanításról vagy vizsgáztatásról.

Az iskolaigazgató a tanításról szóló szerződés megkötése előtt megszerzi másik intézmény egyetértését.

Az 1. bekezdés szerinti szerződés alapján alkalmazott személy az iskolában nem létesít munkaviszonyt.

A munkavégzésért járó térítéshez való jogot pedig az elvégzett munkáról szóló jelentés alapján szerzi meg.

Az 1. bekezdésében említett személy az iskola szakmai szerveinek munkájában - az osztálytanács kivételével - döntéshozatali jog nélkül vesz részt, a törvénnyel összhangban.

**A foglalkoztatott munkaideje az intézményben**

 **159. szakasz**

A foglalkoztatott teljes munkaideje az intézményben heti 40 óra.

A foglalkoztatott nem teljes munkaideje az intézményben, a jelen törvény értelmében, a teljes munkaidőnél rövidebb munkaidő.

A tanár, a nevelő és a szakmunkatárs esetében minden tanévben az igazgató határozatban állapítja meg a státust a teljes vagy a nem teljes munkaidejű munka tekintetében, az oktatási és nevelési program, az éves munkaterv és az óráknak a kötelező tantárgyak tanítása és a választható programok és tevékenységek közötti felosztása alapján, összhangban a tanítási tervvel és a tanulási programmal.

**A tanár, a nevelő és a szakmunkatárs közvetlen munkájának pedagógiai normája**

 **160. szakasz**

A munkahét folyamán a teljes munkaidő keretében, a tanár közvetlen munkájának normája:

1) 24 tanítási óra (a továbbiakban: óra) a tanulókkal való közvetlen munkában, amiből a 20 óra a kötelező tantárgyak, a választható programok és tevékenységek tanítása, azzal, hogy a közvetlen munkát 24 óráig terjedően egyéb tevékenységekkel kell kipótolni (pótóra, emelt szintű oktatás, személyre szabott munka, előkészítő és más munkaformákkal), a tantervvel összhangban;

2) a tanulók 26 óra tanítása a gyakorlati oktatást végző tanárok esetében;

3) 20 óra munkaidő a fejlődési zavarokkal küszködő tanulókat oktató iskolában dolgozó tanár esetében, aki a tanulókkal a tanítást és a közvetlen munka egyénre szabott formáit alkalmazza;

4) 20 óra munkaidő az osztálytanító tanár esetében a felnötteket oktató iskolában, aki a tanulókkal/hallgatókkal a tanítást és a közvetlen munka egyénre szabott formáit alkalmazza.

A munkahét folyamán a teljes munkaidő keretében, a nevelő közvetlen munkájának normája:

1) 20 óra közvetlen nevelő-oktató munka az iskoláskor előtti intézményben az iskoláskor előtti korosztályú gyermekekkel;

2) 20 óra közvetlen nevelő-oktató munka az előkészítő iskoláskor előtti programot elsajátító gyermekekkel, az iskoláskor előtti intézményben, illetve az általános iskolában félnapos tartamban;

3) 20 óra közvetlen nevelő-oktató munka a gyermekekkel a különféle programok és formák megvalósításán, az iskoláskor előtti intézményben félnapos tartamban;

A nevelő a kollégiummal rendelkező iskolában a gyermekekkel való közvetlen nevelő-oktató munkában 30 órát valósít meg a munkahét folyamán a teljes munkaidő keretében.

A szakmunkatárs a intézményben a munkahét folyamán a teljes munkaidő keretében 30 órában a gyermekekkel, a tanulókkal, a tanárokkal, a nevelőkkel, a pedagógiai asszisztensekkel, a gyermekek és a tanulók szüleivel, illetve a más törvényi képviselőivel és más munkatársakkal való közvetlen munka valamennyi munkaformáját megvalósítja meg.

A tanár, a nevelő és a szakmunkatárs kötelezettségeinek struktúráját és beosztását a munkahét keretében az intézmény éves munkaprogramja állapítja meg.

A tanár kötelezettségeinek struktúrája és beosztása a tanulókkal folytatott közvetlen munka minden formája tekintetében megállapítható úgy is, hogy a munkahét keretében különböző legyen.

A tanár, a nevelő és a szakmunkatárs a gyermekekkel és tanulókkal folytatott közvetlen munkája minden formájának normáját a munkahéten teljes munkaidő keretében és éves szinten, valamint a kiegészítőként más végrehajtókra leosztható oktató-nevelő munkával eltöltött munkaórák számát a miniszter írja elő.

Ha az iskola egy adott tantárgyból legfeljebb heti hat tanítási órára nem tud szakembert biztosítani, ezeket az órákat legfeljebb a tanév végéig feloszthatja az adott tantárgyat oktató tanárok között, és ez a munka a teljes norma óraszámon felüli munkának minősül.

A tanár esetében, akinek nincs teljes normaórája, a 8. bekezdés szerinti órabeosztás normapótlásnak tekintendő.

**Szabadságok és távollétek**

 **161. szakasz**

Az intézmény foglalkoztatottja a munkát szabályozó törvénnyel, az általános aktussal, illetve a munkavállalási szerződéssel összhangban jogosul szabadságokra és távolmaradásokra.

Az iskola foglalkoztatottja – szabály szerint - az iskolai szünet idején megy évi szabadságra.

**A foglalkoztatott felelőssége**

 **162. szakasz**

A foglalkoztatott felel:

1) az intézmény általános aktusában és a törvényben megállapított munkakötelességének könnyebb megszegéséért;

2) a jelen törvényben előírt munkakötelességének súlyosabb megszegéséért;

3) a jelen törvény110 – 113. szakaszaiban előírt tilalom megszegéséért;

4) az intézménynek szándékosan vagy figyelmetlenségből okozott anyagi kárért, a törvénnyel összhangban.

**A munkáról való eltávolítás**

 **163. szakasz**

A foglalkoztatottat a jelen törvény 164. szakaszának 1) -4), 6), 9) és 17) bekezdése, valamint a 110 – 113. szakaszok szerinti munkakötelezettség súlyos megsértése miatt a fegyelmi eljárás befejezéséig ideiglenesen eltávolítják a munkahelyéről, a jelen törvénnyel és a munkát szabályozó törvénnyel összhangban.

**Súlyos munkakötelesség-szegés**

 **164. szakasz**

Az intézmény foglalkoztatottja súlyos munkakötelesség szegésének minősül:

1) a munkahelyi vagy a munkával kapcsolatban elkövetett bűncselekmény;

2) a gyermek és tanulók szeszesital-fogyasztásra ösztökélése, vagy annak lehetővé tétele, kínálása vagy beszerzése és fogyasztása bejelentésének elmulasztása;

3) a tanulók kábítószer vagy pszichoaktív anyagok fogyasztására való ösztökélése, vagy annak lehetővé tétele, kínálása, vagy beszerzése és fogyasztása bejelentésének elmulasztása;

4) fegyverviselés az intézményben;

5) az előkészítés megfizettetése az iskola tanulójától, amelyben a tanár munkaviszonyban van, éspedig az osztályozás, illetve a vizsgatétel céljából;

6) a munkahelyen ittas vagy részeg állapotban való megjelenés, szeszesital vagy más kábítószerek fogyasztása;

7) a munkahelyről való három egymást követő napon való igazolatlan távolmaradás;

8) a nyilvántartás, illetve a közokiratok adatainak jogosulatlan megváltoztatása;

9) a gyermekek, a tanulók és a foglalkoztatottak biztonságára vonatkozó intézkedések megtételének elmulasztása;

10) a nyilvántartásnak, illetve a közokiratok formanyomtatványának vagy a közokiratnak a megsemmisítése, megrongálása, rejtegetése vagy elvitele;

11) a tanulók, a szülők, illetve más törvényi képviselő részére az írásbeli tudásfelmérőbe való betekintés visszautasítása;

12) az intézmény munkája felett felügyeletet gyakorló személy, szülő, illetve más törvényi képviselő fogadásának és a nyilvántartásba való betekintés nyújtásának visszautasítása;

13) mások adatainak jogosulatlan eltulajdonítása, felhasználása és felmutatása;

14) a gyermek, a tanuló vagy más foglalkoztatott jogainak érvényesítését akadályozó vagy ellehetetlenítő törvénytelen munka, vagy olyan cselekmények megtételének az elmulasztása, amelyek megakadályozzák e jogok érvényesítését;

15) a teendők vagy az igazgató meghagyása teljesítésének elmulasztása, vagy lelkiismeretlen, késve történő vagy gondatlan teljesítése a munka folyamán;

16) a munkaviszonyból eredő jogokkal való visszaélés;

17) az intézmény eszközeivel, iskolai helyiségeivel, felszerelésével és vagyonával való törvénytelen rendelkezés;

18) a munkakötelesség egyéb megszegése, a törvénnyel összhangban.

**Fegyelmi eljárás**

 **165. szakasz**

Fegyelmi eljárást kell indítani és lefolytatni a 164. szakaszban foglalt munkakötelesség súlyos megszegése miatt és a 110 – 113. szakaszokban foglalt tilalom megszegéséért.

A foglalkoztatott elleni fegyelmi eljárást az intézmény igazgatója indítja meg, folytatja le, hozza meg a döntést és foganatosítja az intézkedést.

A fegyelmi eljárást írásos határozattal kell megindítani, amely tartalmazza a foglalkoztatottra vonatkozó adatokat, a tilalom, illetve a munkakötelesség megszegésének leírását, helyszínét, időpontját és elkövetésének módját, valamint az elkövetésre utaló bizonyítékokat.

A foglalkoztatott köteles írásban nyilatkozni a 3. bekezdés szerinti állításokról a határozat kézhezvételének napjától számított nyolc napon belül.

A foglalkoztatottat meg kell hallgatni, joga van védelmének szóbeli kifejtéséhez, maga vagy meghatalmazottja révén, és ügyének megtárgyalására írásbeli védelmet is benyújthat.

Kivételesen a tárgyalás a foglalkoztatott jelenléte nélkül is lefolytatható, azzal a feltétellel, hogy a foglalkoztatottat a tárgyalásra szabályosan beidézték.

A fegyelmi eljárás nyilvános, kivéve a törvényben előírt esetekben.

Az eljárás lefolytatásának befejeztével határozatot kell hozni, amelyben a foglalkoztatottal szemben fegyelmi eljárást foganatosítanak, amelyben felmentik a felelősség alól, vagy az eljárást megszüntetik.

A fegyelmi eljárás megindítása a munkakötelesség megszegéséről és az elkövetőről való tudomás szerzéstől eltelt három hónap, illetve az elkövetéstől eltelt hat hónap elteltével elévül, kivéve a jelen törvény 110 - 113. szakasza szerinti tilalom megszegésének esetét, amikor is a fegyelmi eljárás megindítása a tilalom megszegésétől eltelt két év elteltével évül el.

A fegyelmi eljárás a fegyelmi eljárás megindításától eltelt hat hónap elteltével évül el.

A fegyelmi eljárás elévülése nincs folyamatban, ha nem indítható meg, vagy folytatható le a foglalkoztatott távolléte vagy egyéb indokolt okok miatt a törvénnyel összhangban.

A jelen törvényben a munkakötelesség enyhéb megszegését, valamint a fegyelmi intézkedések megindításának módját és eljárását a munkakötelesség enyhébb megszegéséért, az intézmény általános aktusban állapítja meg.

**Fegyelmi intézkedések**

 **166. szakasz**

A 164. szakaszban foglalt munkakötelesség súlyosabb megszegése és a 110 – 113. szakasz szerinti tilalom megszegése miatti intézkedés pénzbüntetés, a munkából való eltávolítás és a munkaviszony megszűntetése.

A munkakötelesség enyhébb megszegése miatti intézkedés az írásos figyelmeztetés és az azon hónapra kifizetett fizetés 20%-ának összegét kitevő pénzbüntetés, amelyben a határozatot meghozták, éspedig három hónapig terjedő tartamban.

A munkakötelesség súlyosabb megszegése miatt kirótt pénzbüntetés az azon hónapra kifizetett fizetés 20% - 35%-ának összege, amelyben a határozatot meghozták, éspedig hat hónapig terjedő tartamban.

A foglalkoztatottnak, aki a jelen törvény 112. szakasza szerinti tilalmat megszegi egyszer, pénzbüntetést kell kiróni vagy ideiglenesen három hónap tartamban eltávolítják a munkából.

A foglalkoztatottnak, aki a jelen törvény 110., 111. és 113. szakasza szerinti tilalmat megszegi, illetve másodszor elköveti a jelen törvény 112. szakasza szerinti tilalmat és a foglalkoztatottnak, aki elköveti a 164. szakasz 1) – 7) pontja szerinti munkakötelesség megszegését, a munkaviszony megszűnésének intézkedését kell meghozni.

A foglalkoztatottnak megszűnik a munkaviszonya az igazgató végleges határozatának kézhezvételének napjától.

A jelen törvény 164. szakasza 8)-18) pontja szerinti munkakötelesség megszegéséért pénzbüntetést vagy a munkaviszony három hónapos időtartamra való felfüggesztése intézkedését kell kiróni, a munkaviszony megszűnésének intézkedését pedig, amennyiben a feltüntetett megszegések tudatos gondatlanságból, szándékosan vagy jogtalan vagyoni haszon szerzésének céljából történt önmaga vagy más részére.

**A munkaviszony megszűnése**

 **167. szakasz**

A foglalkoztatott munkaviszonya az intézményben a 65. életévének betöltésével és ha legalább 15 év biztosítási idővel rendelkezik, szűnik meg.

A foglalkoztatott munkaviszonya megszűnik, ha a munkaviszony folyamán megállapítást nyer, hogy nem teljesíti a 139. szakasz 1. bekezdésében foglalt feltételeket vagy ha az igazgató kérelmére visszautasjtja az orvosi vizsgálatot az illetékes egészségügyi intézményben.

 A foglalkoztatott, akinek a munkaviszonya a 139. szakasz 1. bekezdésének 2) pontjában megállapított okokból szűnik meg, végkielégítésre jogosult.

**A munkavállalók jogvédelme**

 **168. szakasz**

A foglalkoztatottnak joga van a jogainak, kötelességeinek és felelősségének érvényesítéséről szóló határozattal kapcsolatban, az igazgató határozatának kézbesítésétől számított 15 napon belül az igazgatási szervnél fellebbezni.

Az igazgatási szerv köteles a fellebbezésről a fellebbezés benyújtásától számított 15 napos határidőn belül dönteni.

Az igazgatási szerv az elkésett, nem megengedett vagy nem jogosult személy részéről benyújtott fellebbezést határozatban elveti.

Az igazgatási szerv határozatban elutasítja a fellebbezést, ha megállapítja, hogy a határozat meghozatalának eljárását szabályosan folytatták le, és a határozat törvényen alapszik, a fellebbezés pedig alaptalan.

Ha az igazgatási szerv megállapítja, hogy az első fokú eljárás során a döntő tényeket hiányosan vagy tévesen állapították meg, és az eljárásban nem voltak figyelemmel az eljárási szabályokra, vagy a megtámadott határozat rendelkező része nem egyértelmű vagy ellentmond az indoklásnak, az első fokú határozatot megsemmisíti és az ügyet az eljárás megismétlése végett visszarendelik az igazgatóhoz.

A foglalkoztatottnak joga van panaszt benyújtani az igazgató új határozata ellen.

Ha az igazgatási szerv a kijelölt határidőben nem dönt a panaszról, vagy ha a foglalkoztatott elégedetlen a másodfokú döntéssel, a határozat meghozatalától, illetve kézbesítésétől számított 30 napos határidőn belül az illetékes bírósághoz fordulhat.

A munkaügyi perben a foglalkoztatottnak, aki cáfolja a végleges határozatot, a fellebbezésben fel kell ölelnie az elsőfokú és a másodfokú határozatot is.

VIII. FELÜGYELET

**Felügyelőségi felügyelet**

 **169. szakasz**

Az intézmények és intézetek munkája feletti felügyelőségi felügyeletet, a jelen törvény és a külön törvény, valamint az azok alapján meghozott jogszabályok végrehajtásában, a törvénnyel összhangban a Minisztérium látja el.

**Szakmai-pedagógiai felügyelet**

 **170. szakasz**

A szakmai-pedagógiai felügyeletet a tanügyi tanácsos látja el.

A tanügyi tanácsos:

1) értékeli az intézmény, illetve a kollégium munkájának színvonalát a megállapított szabványok alapján, a fejlesztési terv és az oktatási és nevelési program teljesítését;

2) segítséget és támogatást nyújt az intézmény önértékeléséhez;

3) figyelemmel kíséri az oktatás és nevelés általános elveinek tiszteletben tartását és céljainak teljesítését;

4) tanácsot ad és szakmai segítséget nyújt a tanárnak, a nevelőnek, a szakmunkatársnak és az igazgatónak munkájuk és az intézmény munkája színvonalának javítása, valamint az eredmények szabványainak teljesítése végett;

5) tanácsot ad és szakmai segítséget nyújt az intézmény, illetve a kollégium számára a gyermekeknek, a tanulóknak és foglalkoztatottaknak az intézményben a hátrányos megkülönböztetéssel, erőszakkal, bántalmazással és elhanyagolással szembeni védelmének biztosítására;

6) közvetlen betekintést szerez az intézmény, illetve a kollégium, a tanár, a nevelő, a szakmunkatárs és az igazgató munkájába;

7) jelen van a tanítás, a vizsgák és az oktató-nevelő munka egyéb formáinak megvalósításán;

8) figyelemmel kíséri a kísérletek megvalósítását;

9) értékeli a címekhez szükséges követelmények teljesítését;

10) figyelemmel kíséri és értékeli a tanácsos – külmunkatárs munkájának színvonalát;

11) az intézménynek, a miniszternek és az illetékes szerveknek javasolja az oktató-nevelő, a szakmai, illetve a nevelő munka ellátása során előforduló hiányosságok kiküszöböléséhez és fellendítéséhez szükséges intézkedéseket, és amennyiben szabálytalanságokat állapít meg a munkában a felügyelőségi felügyelet eljárásának indítását kezdeményezi, a felügyelőségi felügyeletet szabályozó törvénnyel és az oktatás és nevelés területén gyakorolt felügyelőségi felügyeletet szabályozó törvénnyel összhangban.

**A tanügyi tanácsos iránti követelmények**

 **171. szakasz**

A tanügyi tanácsosi teendőket láthat el az a személy, akinek:

1) a jelen törvény 140. és 142. szakasza szerinti megfelelő képesítése van;

2) tanári, nevelői vagy szakmunkatársi licenciával rendelkezik;

3) nyolc év szolgálati ideje van az oktatás és nevelés területén;

4) az oktatás fellendítése területén eredményeket mutatott fel és szakmai tekintélyt szerzett;

5) nemzetközi vagy hazai folyóiratokban vagy gyűjteményekben szakdolgozatot jelentetett meg recenzióval, illetve elfogadott tankönyve, kézikönyve vagy más tanítási eszköze van.

Az 1. bekezdés szerinti személy akkor láthat el tanügyi tanácsosi teendőket, ha letette az állami szakvizsgát és a tanügyi tanácsosi vizsgát.

Annak a tanügyi tanácsosnak, aki a 2. bekezdés szerinti vizsgákat az előírt határidőben nem teszi le, megszűnik a munkaviszonya.

A tanügyi tanácsos – szakmai-pedagógiai felügyeletének eredményesebb megvalósítása és fejlesztése végett - köteles magát szakmailag állandóan továbbképezni.

A tanügyi tanácsosi vizsga programját, letételének módját és határidejét, valamint a minisztériumi tanügyi tanácsosi vizsgáztató különbizottság összetételét és munkamódját, a letett vizsgáról szóló bizonyítvány formanyomtatványát, a különbizottság tagjai munkájának díjazását, a tanügyi tanácsos szakmai továbbképzésének programját és formáit és a szakmai továbbképzéssel kapcsolatos egyéb kérdéseket a miniszter írja elő.

**Tanácsos - külmunkatárs**

 **172. szakasz**

A tanár, a nevelő és a szakmunkatárs oktató-nevelő munkája színvonalasabb ellátása végett, tanácsadás és szakmai segítségnyújtás céljából, a Minisztérium jegyzéket állít össze a tanácsosokról – külső munkatársakról (a továbbiakban: tanácsosok) a tantárgyak, tantárgycsoportok és szakterületek, tevékenységek szerint

A Minisztérium határozatban megszabja az 1. bekezdés szerinti segítségnyújtáshoz szükséges tanácsosok számát.

A tanácsosokat a miniszter pályázat alapján, illetve a tanügyi tanácsos vagy az intézet javaslatára határozatban választja meg.

A megválasztott tanácsos köteles megfelelő képzést befejezni.

Az intézet tanára, nevelője és szakmunkatársa, aki eleget tesz a jelen törvény 171. szakasza 1. bekezdésének 1)-4) pontja szerinti feltételeknek, megválasztható tanácsosnak.

A jelen törvény 171. szakasza 1. bekezdésének 1)-4) pontja szerinti feltételeket a pályázati jelentkezés alkalmával kell bizonyítani, illetve meg kell küldeni a tanügyi tanácsosnak vagy az intézetnek és a tanácsos alkalmazása folyamán kell ellenőrizni.

Egyenlő feltételekkel az a jelölt részesül előnyben, aki megszerezte a jelen törvény 151. szakaszának 2. bekezdése szerinti címet vagy a felsőoktatást szabályozó törvény alapján szerzett címet, illetve nemzetközi vagy hazai folyóiratokban vagy gyűjteményekben recenzióval megjelentetett szakmunkái, jóváhagyott tankönyvei, kézikönyvei vagy egyéb tanítási eszközei vannak.

A tanácsos a miniszter meghagyása szerint jár el.

A tanácsos szakmai segítséget nyújt a tanárnak, nevelőnek, szakmunkatársnak, szakmai tanácsoknak, aktíváknak és csapatoknak, mégpedig: az eljárások és módszerek bemutatása, mintaóra vagy tevékenység megtartása, a tanár, a nevelő és a szakmunkatárs tevékenységeire és megtett intézkedéseikre vonatkozó visszajelzés, munkájuk javítása céljából tett szakmai ajánlások révén, és együttműködik a tanügyi tanácsossal és tanfelügyelővel.

A tanácsos elvégzett feladatáról a miniszternek nyújt be jelentést.

A tanácsos levehető a jegyzékről, ha a munkájának értékelése alapján úgy ítélik meg, hogy a feladatait nem látja el színvonalasan.

**Szakmai-pedagógiai felügyelet ellátása**

 **173. szakasz**

A szakmai-pedagógiai felügyelet és a tanácsosi teendők ellátásának módját, az intézményi munka színvonala értékelésének mércéit, a tanügyi tanácsos és a tanácsos munkája értékelésének módját és a tanügyi tanácsos igazolványának űrlapját a miniszter írja elő.

IX. NYILVÁNTARTÁSOK AZ OKTATÁSBAN ÉS NEVELÉSBEN

**Az intézmény által vezetett nyilvántartások a gyermekekről, a tanulókról és a felnőttekről**

 **174. szakasz**

Az intézmény nyilvántartást vezet a formális oktatással felölelt gyermekekről, tanulókról és felnőttekről, a szülőkről, illetve más törvényi képviselőikről és a foglalkoztatottakról, a jelen és a külön törvénnyel összahnagban.

A gyermekekről, a tanulókról és a felnőttekről és a szülőkről, illetve más törvényi képviselőikről szóló nyilvántartás olyan személyes adatok összességét képezi, amelyek maghatározzák az önazonosságukat, oktatási, szociális és funkcionális státusukat és a szükséges kiegészítő oktatási, szociális és egészségügyi támogatást, összhangban a külön törvénnyel.

A foglalkoztatottakról szóló nyilvántartás olyan személyes adtok összességét képezi, amelyek maghatározzák az önazonosságukat, az oktatási fokozatukat és fajtájukat, a munka-jogi státusukat, a fizetésüket és az elszámolásához és kifizetéséhez szükséges adatokat, a szakmai továbbképzésüket, az oktatási és nevelési munkához szükséges vizsgát, a karrierben való előrehaladást és a szolgálati mozgást, összhangban a külön törvénnyel.

Az intézmény vezeti:

1) a beiratkozott gyermekek, tanulók és felnőttek anyakönyvét;

2) a tanulók és a felnőttek nevelési-oktatási nyilvántartását, az oktató-nevelő, illetve a nevelő munkáról és az eredményekről és magatartásról szóló nyilvántartást;

3) a jegyzőkönyvet a letett vizsgákról;

4) a nyilvántartást a kiadott közokiratokról.

A 4. bekezdés 2) pontjában foglalt nyilvántartást elektronikusan is lehet vezetni.

A 4. bekezdésben foglalt nyilvántartást az intézmény szerb nyelven cirill írásmóddal előírt formanyomtatványon vezeti.

 Amikor az oktatási-nevelési munkát a nemzeti kisebbségi nyelven folytatják, az intézmény a nyilvántartást szerb nyelven cirill írásmóddal és a nemzeti kisebbség nyelvén és írásán vezeti, kivéve azon oktatási-nevelési munkáról szóló nyilvántartást, amelyet azon a nyelven vezetnek, amelyen folyik az oktatási-nevelési munka.

Az intézmény az 1-3. bekezdésben foglalt adatok kezelője és felelős az összegyűjtésükért, a felhasználásukért, a frissítésükért és őrzésükért, összhanban a jelen, a külön törvénnyel és a személyiségi adatok védelméről szóló törvénnyel.

A nyilvántartások és a közokiratok formanyomtatványának fajtáját, elnevezését és tartalmát, valamint a vezetésük módját, a kitöltésüket, kiadásukat a miniszter írja elő, a jelen és a külön törvénnyel összhangban.

**A tanügy egységes információs rendszere**

 **175. szakasz**

A tanügy egységes információs rendszerét (a továbbiakban: TEIR) a Minisztérium alakítja ki és igazgatja.

Az intézmények elektronikus formában betáplálják és frissítik az adatokat a 174. szakasz szerinti nyilvántartásból a TEIR-be megfelelő regiszter keretében.

A Minisztérium regisztert vezet:

1) az intézményekről;

2) a gyermekekről, a tanulókról és a felnőttekről;

3) az intézmények munkavállalóiról.

A TEIR kialakításának részletesebb feltételeit és módját, a regisztereket, a regiszterekbe bevezetendő adatok vezetését, összegyűjtését, betáplálását, frissítését, hozzáférhetőségét, valamint a regiszter adatainak alapján készített statisztikai jelentések fajtáját, a miniszter írja elő.

**Egységes oktatási szám**

 **176. szakasz**

A 175. szakasz 3. bekezdésének 2) pontjában foglalt regiszter vezetésének számára és a személyiségi adatok védelme céljából ki kell alakítani az egységes oktatási számot (a továbbiakban: EOSZ), amely kíséri a hordozóját a formális oktatás és nevelés valamennyi szintjén keresztül és kulcsként szolgál a gyermekről, a tanulóról és a felnőttről szóló valamennyi adat TEIR-be való összekapcsolásához.

Az EOSZ olyan individuális és ismételhetetlen jelzést jelent, amely 16 karakterből áll és amely a gyermeknek, a tanulónak és a felnőttnek a TEIR által automatizált eljárással kell odaítélni, az intézmény kérelmére az intézménybe való első beiratkozáskor.

Ideiglenes EOSZ ítélhető oda a gyermeknek, a tanulónak és a felnőttnek a polgárok egységes törzsnyilvántartási számának megszerzéséig, a külföldi állampolgárnak, az állampolgárság nélküli személynek, az elüldözött és a kitelepített személynek.

Az EOSZ odaítélése iránti kérelembe az intézmény bevezeti az adatokat a TEIR-be a gyermek, a tanuló és a felnőtt azonosságáról (utónév, családnév, az egyik szülő neve, a polgárok egységes törzsnyilvántartási számát, az útlevél számát és az útlevél kiadóját a külföldi állampolgár esetében).

A 4. bekezdés szerinti személyiségi adatokat kizárólag a gyermeknek, a tanulónak és a felnőttnek odaítélendő EOSZ céljából kell összegyűjteni.

Az intézmény meghatalmazott személye köteles az EOSZ-t személyesen kézbesíteni a gyermeknek és a tanulónak a szülő, illetve más törvényi képviselő által és a felnőttnek zárt borítékban, együtt a 175. szakasz 3. bekezdésének 2) pontjában foglalt regiszterhez való személyes hozzáféréssel és erről nyilvántartást kell vezetnie.

Az EOSZ-ról szóló adatokat és az ideiglenes EOSZ-ról szóló adatokat tartósan kell megőrizni.

A Minisztérium a 4. bekezdés szerinti személyiségi adatok kezelője.

Az EOSZ odaítélésének eljárása tekintetében a részletesebb feltételeket a miniszter írja elő.

**A gyermekek, a tanulók és a felnőttek regiszterben szerepelő adatai**

 **177. szakasz**

Az intézmény bevezeti és frissíti a 174. szakasz 2. bekezdés szerinti adatokat a gyermekek, a tanulók és a felnőttek regiszterébe, az EOSZ általi hozzáférési meghagyás által, éspedig:

1) a gyermek, a tanuló és a felnőtt azonossága meghatározásának adatait: EOSZ, a neme, születésének dátuma, helye és állama, a lakásának állama és helysége;

2) a gyermek, a tanuló és a felnőtt oktatási státusát meghatározó adatokat: az előzetesen befejezett oktatási és nevelési program, illetve oktatási színt, a nyelv, amelyen befejezte az oktatás és nevelés előző szintjeit, az intézmény, a csoport, az osztály és a tagozat, amelybe beiratkozott, az oktatás fajtája és tartama, a nyelv, amelyen folyik az oktatási-nevelési munka, az anyanyelv, a nemzeti hovatartozás (a nemzeti hovatartozásról szóló nyilatkozat nem kötelező), a választott programok, oktatás a személyre szabott terv szerint, az osztályzatok, a letett vizsgák, elismerések és az oktatás folyamán megnyert jutalmak, a kimaradások, a magatartás és a kiadott közokiratok;

3) a gyermek, a tanuló és a felnőtt szociális státusát meghatározó adatok: a lakosság szociálisan veszélyeztetett kategóriájához tartozás, lakáskörülmények és a család állapota, a szülők, illetve más törvényi képviselő szociális státusa, megszerzett szakképzettség, foglalkozás és a foglalkoztatás formája;

4) a gyermek, a tanuló és a felnőtt funkcionális státusát meghatározó adatok: a kiegészítő oktatási, egészségügyi és szociális támogatás nyújtása iránti szükség mérlegelése alapján kapott adatok, amelyeket a reszortközi különbizottság, illetve az intézmény állapít meg és a regiszterbe mint olyan adatot kell bejegyezni, hogy a látás, a hallás, a goromba vagy a finom motorika területén funkcionális nehézségek, intelektuális nehézségek, kommunikációs nehézségek, magatartási és szocializációs nehézségek létezéséről szóló adatokat.

Az 1. bekezdésben foglalt adatok kezelője a Minisztérium.

**Az intézmény regiszterében szerepelő adatok**

 **178. szakasz**

Az intézmények regisztere a következők összességét jelentik: az intézmény jogi státusa és az intézménynek az oktatási és nevelési rendszerben elfoglalt státusa, az oktatási és nevelési programokról és a megvalósítandó oktatási modellekről és a realizálás nyelvéről szóló adatok, a gyermekek korosztály szerinti száma, a tanulók és a felnőttek osztályok szerinti száma, illetve a program fajtája szerinti száma, adatok a létesítményekről – épületek száma a székhelyen és az iskola kihelyezett tagozatai, valamint a négyzetméterük, a kabinetek, laboratóriumok, műhelyek, könyvtárrészlegek száma, adatok az intézmény aktusairól és szerveiről, az intézmény külső értékelésének eredményéről szóló adatok, a Szerb Köztársaság és a helyi önkormányzati egységek költségvetéséből szerzett pénzeszközökről szóló adatok, és a bővített tevékenységből eredő bevételekről és költésükről szóló adatok.

Az 1. bekezdésben foglalt regiszterbe be kell vezetni az oktatási és nevelési rendszer fejlesztésére jelentős egyéb adatokat is.

Az intézmény regiszterében szereplő adatok nyitott adatok, nyilvánosan hozzáférhetőek a Minisztérium hivatalos honlapján gépi feldolgozású alakban, kivéve a Szerb Köztársaság és a helyi önkormányzati egységek költségvetéséből szerzett pénzeszközökről szóló adatokat, valamint a kibővített tevékenységből eredő bevételek adatait és a fogyasztásukat.

**Nyilvántartás a munkavállalókról**

 **179. szakasz**

A munkavállalókról szóló adatok, amelyekről az intézmény vezeti a 174. szakasz 3. bekezdése szerinti nyilvántartást, személyes adatok, éspedig: család-és utónév, a polgárok egységes törzsnyilvántartási száma, nemi havtartozás, születés dátuma, helye, községe és állama, állampolgárság, nemzeti hovatartozás (a nemzeti hovatartozásról szóló nyilatkozat nem kötelező), lakcím, a tartózkodás helysége, községe és állama, kapcsolattartási telefon, elketronikus postacím, az oktatási színt és fajta és az intézmény, ahol megszerezte a legmagasabb fokú oktatási színtet, a 142. szakasz szerinti oktatásról szóló adatokat, a gyermekekkel és a tanulókkal folytatott munkára való alkalmasság mérlegelése, a nemzeti kisebbségi nyelv ismerete, a szakvizsga, illetve a licencia, a munkaviszony fajtája, a munkán való alkalmazás módja és tartama, egyidejű alkalmazás más intézményekben, adatok a szakmai továbbképzéséről és a megszerztett rangfokozatokról, a kirótt fegyelmi eljárásokról, adatok a tanár, a nevelő, a szakmunkatárs és segédtanár megbízásairól és az óraszámáról, az intézmény szerveinek munkájában való részvétel, éspedig az oktatási és nevelési munka megvalósításának céljából, összhangban a jelen és a külön törvénnyel.

A Szerb Köztársaság, az autonóm tartomány és a helyi önkormányzati egység által alapított intézmények esetében a munkavállalókról szóló adatok a fizetés és annak elszámolására és kifizetésére vonatkozó adatok.

Az 1. és 2. bekezdésben foglalt adatok kezelője az intézmény.

**A munkavállalók regiszterében szerepelő adatok**

 **180. szakasz**

Az intézmény bevezeti és frissíti a 174. szakasz 3. bekezdése szerinti adatokat a munkavállalók regiszterébe, éspedig:

1) az azonossági adatok: család-és utónév, egyik szülő neve, a polgárok egységes törzsnyilvántartási száma, nemi hovatartozás, a születés dátuma, helye és állama, a tartózkodás állama és helysége, lakcím, kapcsolattartási telefon és a törvénnyel összhangban egyéb adatok;

2) adatok a professzionális státusról: az oktatás színtje és fajtája, a nyelv, amelyen megszerezte az általános iskolai, középiskolai és felsőfokú oktatást, az intézmény, amelyben alkalmazott, a munka-jogi státus, a szakmai továbbképzés, a licencia vizsga megszerzése és a licencia felfüggesztéséről és megvonásáról szóló adatok, karrier előmenetel és haladás a szolgálatban.

A Szerb Köztársaság, az autonóm tartomány és a helyi önkormányzati egység által alapított intézmények esetében a munkavállalókról szóló adatok a fizetés és annak elszámolására és kifizetésére vonatkozó adatok.

A munkavállalók regiszteréből való adatokból hozzáférhetőek a nyilvánosság számára a család-és utónév, az oktatás színtje és fajtája, az intézmény, amelyben alkalmazott, adatok a szakvizsgáról, illetve a licenciáról és a karrier előmenetelről.

 Az 1. és 2. bekezdésben foglalt adatok kezelője a Minisztérium.

**Az adatfeldolgozás célje**

 **181. szakasz**

Az adatfeldolgozás célja, amelyekről az intézmény nyilvántartást vezet az intézmény és a foglalkoztatottak munkájának figyelemmel kísérése és minőségének előmozdítása, hatékonysága és eredményessége, a gyermekek nevelésének és oktatásának, figyelemmel kísérése, tanulmányozása és előmozdítása, illetve a tanulók és a felnőttek oktatási és nevelési folyamatában az oktatási színt figyelemmel kísérése, tanulmányozása és előmozdítása és a közokirat kiadására irányuló jog érvényesítése.

 A 175. szakasz 3. bekezdésében foglalt regiszter adatai feldolgozásának célja az oktatási és nevelési rendszernek a teljes rendszer, az intézmény és az egyén szintjén való minősége, hatékonysága és eredményessége figyelemmel kísérésének és előmozdításának céljából indikátorok biztosítása, de főként az oktatással és neveléssel felölelt gyermekek, tanulók és a felnőttek figyelemmel kísérése, az előremenetelük és oktatási eredményeik, a gyermekek, a tanulók és a felnőttek által az oktatási rendszer elhagyásának csőkkentése, az oktatás befejezésének, az oktatási és nevelési rendszer működése, az oktatási és beiratkozási politikai intézkedések tervezése és foganatosítása, a záróvizsgák és az érettségi végrehajtása, a foglalkoztatottak professzionális státusának és továbbképzésének figyelemmel kísérése, az intézmény munkájának, az oktatási és nevelési rendszer finanszírozásának figyelemmel kísérése, alapok létrehozása az oktatás és nevelés területén a nemzeti és nemzetközi kutatások végrehajtásához, valamint az adatok biztonságos, hatékony és ésszerű őrzése és a vállalt nemzetközi kötelezettségek szerinti oktatási indikátorokról való jeletéstétel.

**Az adatok felhasználása**

 **182. szakasz**

A 175. szakasz 3. bekezdésében foglalt regiszter valamennyi adatának felhasználója a Minisztérium.

Az intézmény a felhasználója az adatoknak, amelyeket bevezet a regiszterbe és a statisztikai jelentéseknek, amelyek ebből erednek.

A gyermek és a tanuló szülei, illetve más törvényi képviselője, megkaphatja az adatokat, amelyeket a gyermekéről, illetve a tanulóról vezetnek a 175. szakasz 3. bekezdésének 2) pontjában foglalt regiszterben, a személyiségi adatok védelmét szabályozó törvénnyel összhangban.

A 175. szakasz 3. bekezdésének 2) pontjában foglalt regiszterben a róla vezetett adatokat megkaphatja a felnőtt is, a személyiségi adatok védelmét szabályozó törvénnyel összhangban.

A 175. szakasz 3. bekezdésének 3) pontjában foglalt regiszterben a róla vezetett adatokat megkaphatja az intézmény foglalkoztatottja is, a személyiségi adatok védelmét szabályozó törvénnyel összhangban.

A 175. szakasz 3. bekezdésében foglalt regiszter adatainak felhasználója lehet állami és más szerv és szervezet, valamint jogi és természetes személy, feltéve, ha törvényi vagy más jogszabályi felhatalmazása van az adatok kérésére és fogadására, ha ezek az adatok a hatáskörébe tartozó teendők ellátása tekintetében elengedhetetlenek, vagy kutatási szükségletekre szolgálnak, és biztosítja a személy azonosságáról szóló személyi adatok védelmét.

**Az adatok frissítése és őrzése**

 **183. szakasz**

Az intézmény frissíti a nyilvántartás adatait, amelyeket a változás bekövetkeztének napján vezet, de legkésőbb a változás napjától számított 15 napon belül.

Az intézmény bevezeti, illetve frissíti a 175. szakasz 3. bekezdésében foglalt regiszter adatait a változás bekövetkeztének napján, de legkésőbb a változás napjátóls számított 30 napon belül.

 A 174. szakasz 4. bekezdésének 1) és 4) pontjában foglalt nyilvántartás adatait az intézmény tartósan őriz, a 2) és 3) pontban foglalt adatokat pedig 10 évig.

Az intézményekről szóló regiszterek adatait tartósan őrizni kell.

A gyermekek, a tanulók és a felnőttek regiszterének adatait tartósan kell őrizni, kivéve a gyermek, a tanuló és a felnőtt szociális, egészségügyi és funkcionális státusáról szóló adatokat, amelyeket a státus megszűntétől számított öt évig.

A foglalkoztatottakról szóló regiszterek adatait tartósan őrizni kell.

**Aadatvédelem**

 **184. szakasz**

Az adatbegyűjtést, -tárolást, -feldolgozást és –felhasználást a jelen törvénnyel, a külön törvénnyel és a személyiségi adatok védelmét szabályozó törvénnyel és az adatvédelem legmagasabb szabványaival összhangban kell végrehajtani.

Az intézmény védelmi intézkedéseket biztosít az általa vezetett nyilvántartás adataihoz való illetéktelen hozzáféréstől és felhasználástól.

A Minisztérium védelmi intézkedéseket biztosít a TEIR adatainak illetéktelen hozzáféréstől és felhasználástól.

A személyes adatokat tudományos kutatómunka szükségleteire és az adatfeldolgozás alkalmával, valamint elemzések kidolgozása alkalmával olymódon kell felhasználni és közzé tenni, amelyek biztosítják a személyiség azonosságának védelmét.

A 175. szakasz 3. bekezdésében foglalt TEIR és a regiszter adminisztációs teendőit a Minisztérium külön meghatalmazott személye végzi.

X. AZ ÁLLAMIGAZGATÁSI TEENDŐK AUTONÓM TARTOMÁNYRA VALÓ RUHÁZÁSA

 **185. szakasz**

A 4. szakasz 8. bekezdésében, a 28. szakasz 5. és 6. bekezdésében, az 52. szakasz 5. bekezdésében, a 67. szakasz 4. bekezdésében, a 81. szakaszban, a 93. szakasz 2. bekezdésében, a 94. szakasz 5. bekezdésében, a 95. szakaszban, a 98. szakasz 6. és 9. bekezdésében, a 104. szakasz 5-7. bekezdésében és 10. bekezdésében, a 105. szakasz 3. és 4. bekezdésében, a 106. szakasz 1. bekezdésében, 3-5. bekezdésében és 8., 9. és 11. bekezdésében, a 107. szakasz 3. bekezdésében, a 117. szakasz 6. és 7. bekezdésében, a 118. szakasz 1. bekezdésében, a 122. szakaszban (az igazgatói vizsgatétel teendőit), a 125. szakasz 2. bekezdésében, a 126. szakasz 3. bekezdésében, a 132. szakaszban (a titkári licencia megszerzéséhez szükséges vizsga teendőit) és a 145. szakaszban (a licencia megszerzéséhez szükséges vizsga teendőit) megállapított teendőket az autonóm tartományra kell ruházni.

Az autonóm tartomány területén levő intézmények finanszírozásához szükséges eszközöket a törvénnyel összhangban kell biztosítani.

Az intézménynek a 40. szakasz 1. bekezdése 2) pontjának (1) alpontjában és (3)-(5) alpontjában és az 5) pontjában, a 41. szakasz 1. bekezdésének 9) és 13) pontjában, a 42. szakasz 1. bekezdésének 2), 3), 9) és 12) pontjában, a 44-46. szakaszban foglalt teendőit, amelyek a nemzeti kisebbségek nyelvén folyó oktatási és nevelési munkára vonatkoznak, a Vajdasági Pedagógiai Intézetre kell ruházni.

Az autonóm tartományi szervek együttműködnek a Szerb Köztársaság szerveivel és a helyi önkormányzati egység szerveivel az 1. bekezdésben foglalt teendők ellátásában.

A Minisztérium az autonóm tartomány iránt, az 1. bekezdésben foglalt rábízott államigazgatási teendők tekintetében, az államigazgatást szabályozó törvényben előirányozott jogokkal és kötelezettségekkel tartozik.

XI. A SZERB KÖZTÁRSASÁG, AZ AUTONÓM TARTOMÁNY ÉS A HELYI ÖNKORMÁNYZAT ÁLTAL ALAPÍTOTT INTÉZMÉNYEK TEVÉKENYSÉGÉNEK FINANSZJROZÁSA

**Eszközforrások**

 **186. szakasz**

Az intézmények tevékenységéhez szükséges eszközöket a Szerb Köztársaság, az autonóm tartomány és a helyi önkormányzat költségvetésében kell biztosítani.

Az intézmények bővített tevékenység alapján saját bevételeket, valamint egyéb bevételeket is megtermelhetnek, a törvénnyel összhangban.

Az 1. bekezdés szerinti eszközöket a miniszter által előírt mércékkel és szabványokkal összhangban kell biztosítani.

Az 2. bekezdés szerinti bevételek megteremtése, az eszközök nyilvántartása és felhasználása a költségvetési rendszert szabályozó jogszabályokkal összhangban történik.

**A Szerb Köztársaság költségvetési eszközei**

 **187. szakasz**

A Szerb Köztársaság költségvetése eszközöket biztosít a Szerb Köztársaság, az autonóm tartomány és helyi önkormányzat által alapított intézményekben a gyermekek, a tanulók és a felnőttek oktatására és nevelésére.

A Szerb Köztársaság költségvetése eszközöket biztosít:

1) az iskolába indulás előtti évben az iskoláskor előtti előkészítő program teljesítésére, négy óra tartamban, az intézmény székhelyén és székhelyén kívül;

2) a fejlődési zavarokkal küszködő és rokkant gyermekkel való iskoláskor előtti program teljesítésére;

3) a kórházi gyógykezelésen levő gyermekkel való iskoláskor előtti program teljesítésére;

4) az általános és középiskolai foglalkoztatottaknak fizetendő keresetekre, térítésekre és pótlékokra, a kötelező társadalombiztosításra és végkielégítésekre;

5) az illetékes bíróságok előtt folytatott munkajogi perekben hozott végrehajtási ítéletek alapján történő kifizetésekre a 2. bekezdés 4) pontjával kapcsolatban;

6) az intézményi fejlesztési programokra és projektekre, valamint a Szerb Köztársaságnak a beruházásokban, a foglalkoztatottak szakmai továbbképzésében és a tanulóknak a köztársasági és nemzetközi versenyeken való részvételére a megállapított eszközökkel összhangban, éspedig a miniszter által előírt programok és kritériumok szerint;

7) a Kormány által meghatározott a Szerb Köztársaság tekintetében kiemelt érdekű iskolák működésére;

8) a kivételes tehetségű tanulók számára vissza nem térítendő pénzsegély formájában nyújtott támogatásra, amelyet minden évben a miniszter ír elő külön aktussal.

Az intézményekben foglalkoztatottaknak fizetendő keresetek, térítések és pótlékok megállapítására és elszámolására a közszolgálatokban foglalkoztatottak kereseteit, térítéseit és egyéb járandóságait szabályozó jogszabályokat kell alkalmazni.

A 2. bekezdés 1)-3) pontban foglalt eszközöket a miniszter mellékjogszabályban állapítja meg.

**Az autonóm tartomány költségvetéséből származó eszközök**

 **188. szakasz**

Az autonóm tartomány költségvetésében az intézmény működéséhez, a gazdasági ár egy részére biztosítanak eszközöket, az autonóm tartomány területén levő intézmények finanszírozását szabályozó törvénnyel összhangban.

**A helyi önkormányzati egység költségvetéséből származó eszközök**

 **189. szakasz**

A helyi önkormányzati egység költségvetése eszközöket biztosít:

1) az iskoláskor előtti nevelési és oktatási tevékenység megvalósítására (az iskoláskor előtti korú gyermekek félnapos és egész napos tartózkodása, étkeztetése, gondozása és megelőző védelme) az egy gyermekre jutó átlagos gazdasági ár 80 százalékában, ideértve az óvodákban foglalkoztatottaknak járó kereseteket, térítéseket és egyéb járandóságokat, a munkáltatót terhelő szociális járulékokat, végkielégítéseket, valamint az iskoláskor előtti intézmény foglalkoztatottjainak járó segélyeszközöket, az előkészítő iskoláskor előtti program kiadásait azok számára, akiknek az eszközöket a Szerb Köztársaság költségvetése biztosítja, valamint egyéb folyó kiadásokat;

2) a gyermekeknek és tanulóknak kiegészítő támogatás teljesjtése a reszortközi különbizottság véleményével összhangban, kivéve azokat, amelyek számára az eszközöket a Szerb Köztársaság költségvetése biztosítja;

3) a foglalkoztatottak szakmai továbbképzésére;

4) az általános és középiskolában foglalkoztatottaknak járó jubileumi jutalmakra és segélyre;

5) szállításra: az iskola székhelyétől két kilométernél távolabb élő gyermekek és kísérőik számára az iskolai előkészítő program látogatása végett, az iskola székhelyétől négy kilométernél távolabb élő általános iskolai tanulók szállítására, a fejlődési rendellenességgel küszködő és rokkant gyermekek és tanulók, valamint a kísérőik szállítására, elhelyezésére és étkeztetésére, tekintet nélkül lakhelyüknek az iskolától való távolságára; a gyermekek és tanulók szállítására, akiknek lakhelye az iskola székhelyétől négy kilómélternél nagyobb távolságra eső helyi önkormányzati egység területén van és azokban az esetekben, amikor az általános iskola tanulói másik helyi önkormányzati egység területén levő iskolát látogatnak – ha az iskola, amelyet látogatnaka legközelebbi a tanuló lakhelyéhez; a tanulóknak a köztársasági és nemzetközi versenyekre való szállítására;

6) a foglalkoztatottak szállítására;

7) a nagykiadásokra;

8) a gyermekek és a tanulók védelmére és biztonságára a jelen törvény 108. szakasza szerinti intézkedésekkel összhangban.

9) egyéb folyó kiadásokra, kivéve azokat, amelyekre a Szerb Köztársaság költségvetése biztosít eszközöket;

10) a jelen szakasszal összefüggő perekben az illetékes bíróságok által meghozott végrehajtó ítéletek alapján történő kifizetésekre.

**Magasabb oktatási színvonal elérésére szolgáló eszközök biztosítása**

 **190. szakasz**

A helyi önkormányzati egység vagy a kibővített tevékenységből az intézmény eszközöket biztosíthat a magasabb színvonalú iskoláskor előtti, általános iskolai és középiskolai oktatás és nevelés biztosításához.

Az 1. bekezdés szerinti eszközöket az intézmény biztosíthatja az adományozók vagy támogatók eszközeiből is, valamint a gyermekek és a tanulók önkéntes részvételével, a törvénnyel összhangban.

Az e szakasz 1. bekezdése szerinti eszközöket az oktatási és nevelési feltételeknek helyiség, felszerelés és tanítási eszközök tekintetében való javítására, az intézmény alaptevékenységéhez nem tartozó programok teljesítésére, a gyermekek és tanulók étkeztetésére és megsegítésére használják.

XII. BÜNTETŐRENDELKEZÉSEK

 **191. szakasz**

Szabálysértés miatt 100 000-től 1 000 000 dinárig terjedő pénzbírsággal sújtható az intézmény, ha:

1) nem veszi fel a gyermeket az iskoláskor előtti intézménybe, illetve az általános iskolába az iskoláskor előtti előkészítő program látogatása céljából (17. szakasz);

2) nem íratja be a gyermeket az általános iskolába;

3) nem hozza meg a fejlesztési tervet és az éves munkatervet a jelen törvényben előírt határidőben, vagy ezeket nem alkalmazza (50. és 62. szakasz);

4) miniszteri jóváhagyás nélkül végez kísérletet, vagy a kísérlet idején jogállásbeli változásokat eszközöl a jelen törvény 51. szakaszával ellentétben;

5) nem hozza meg kellő időben, illetve nem teljesíti az oktatási és nevelési programot, vagy nem tesz intézkedéseket az elvek, a célok és az eredmények szabványainak megvalósítására (56., 58., 60-62., 65., 68. és 69. szakasz);

6) nem hozza meg vagy nem valósítja meg az egyénre szabott oktatási tervet (76. szakasz);

7) nem írja elő a gyermekek, illetve a tanulók védelmének és biztonságának módját és eljárását (108. szakasz);

8) nem intézkedik vagy nem kellő időben intézkedik a megfelelő intézkedések révén a jelen törvény 110. és 111. szakasza szerinti tilalom megszegésének vagy a foglalkoztatott súlyosabb munkakötelesség megszegésének esetében;

9) az intézményben engedélyezi a pártszervezkedést vagy tevékenységet, az intézmény helyiségeinek pedig e célokra való használatát a jelen törvény 113. szakaszával ellentétben;

10) olyan foglalkoztatottat vesz fel munkaviszonyba, aki nem tesz eleget a jelen törvény 139-145. szakasza szerinti feltételeknek, vagy a jelen törvény 152-155. szakaszával ellentétben előírt módon és eljárással veszi fel;

11) ) a Minisztériumnak nem küldi el a tanár, a nevelő és a szakmunkatárs licenciájával kapcsolatos a jelen törvény 149. és 150. szakasza szerinti összes adatokat;

12) nem távolítja el munkahelyéről a foglalkoztatottat, aki súlyosan megszegte munkakötelességét (163. szakasz);

13) a tanítás végzéséről a jelen törvény 158. szakaszával ellentétes módon köt szerződést;

Az e szakasz szerinti szabálysértés miatt 25 000-től 100 000 dinárig terjedő pénzbírsággal sújtható az intézmény igazgatója, illetve felelős személye is.

 **192. szakasz**

Szabálysértés miatt 200 000-től 2 000 000 dinárig terjedő pénzbírsággal sújtható az intézmény, ha megkezdi a munkát, kihelyezett tagozatot szervez, kibővített tevékenységet végez, státusbeli változásokat végez és megváltoztatja az intézmény elnevezését és székhelyét, a jelen törvény 90-98. és 103. szakasszal ellentétbe.

Az 1. bekezdés szerinti szabálysértésért 50 000-től 150 000 dinárig terjedő pénzbírsággal sújható az intézmény igazgatója, illetve felelős személye is.

**193. szakasz**

Szabálysértés miatt 5 000-től 10 000 dinárig terjedő pénzbírsággal sújtható a gyermek és a tanuló szülei, illetve más törvényi képviselője, a felnőtt és a foglalkoztatott, amennyiben nem küldi meg a 177. szakasz szerinti regiszter vezetéséhez szükséges pontos adatokat.

Szabálysértés miatt 50 000-től 1 000 000 dinárig terjedő pénzbírsággal sújtható az adatigénylő-jogi személy, amennyiben a megkapott adatokat a kérelmében feltüntetett rendeltetéssel és a jelen törvénnyel ellentétesen használja vagy közzé teszi (182. szakasz 6. bekezdés).

Szabálysértés miatt 5 000-től 100 000 dinárig terjedő pénzbírsággal sújtható az adatigénylő-természetes személy, amennyiben a megkapott adatokat a kérelmében feltüntetett rendeltetéssel ellentétesen, illetve a szerződéssel és a jelen törvénnyel ellentétesen használja vagy közzé teszi (182. szakasz 6. bekezdés).

Szabálysértés miatt 50 000-től 100 000 dinárig terjedő pénzbírsággal sújtható az intézmény, amelyről az intézmények regiszterét vezetik, amennyiben nem vezeti be és havonta nem frissíti az adatokat a megfelelő regiszterekben, a jelen törvény 183. szakaszával összhangban.

Szabálysértés miatt 5 000-től 50 000 dinárig terjedő pénzbírsággal sújtható az intézmény felelős személye is a 4. bekezdés szerinti szabálysértésért.

 **194. szakasz**

 Szabálysértés miatt 5 000-től 100 000 dinárig terjedő pénzbírsággal sújtható a szülő, illetve más törvényi képviselő a 84. szakasz szerinti kötelezettségek megszegéséért.

**195. szakasz**

Szabálysértés miatt 30 000-től 100 000 dinárig terjedő pénzbírsággal sújtható a gyermek vagy a tanuló szülei, illetve más törvényi képviselője, aki megszegi a 111. ss 112. szakasz szerinti tilalmat.

 **196. szakasz**

Szabálysértés miatt 500 000-től 1 000 000 dinárig terjedő pénzbírsággal sújtható az intézmény, ha nem készíti elő a szükséges anyagot és meghatározott határidőben nem továbbítja a miniszterhez (48. szakasz).

 Szabálysértés miatt 5 000-től 100 000 dinárig terjedő pénzbírsággal sújtható az intézmény igazgatója is, valamint a felelős személy az 1. bekezdés szerinti szabálysértés elkövetéséért.

XIII. ÁTMENETI ÉS ZÁRÓRENDELKEZÉSEK

 **197. szakasz**

A Kormány a jelen törvény hatályba lépésének napjától számított határidőn belül a jelen törvénnyel összhangban kinevezi a Nemzeti Tanügyi Tanács és a Szakoktatási és a Felnőttokatási Tanács tagkait.

A Nemzeti Tanügyi Tanács és a Szakoktatási és a Felnőttokatási Tanács tagjainak kinevezésével, a jelen törvény rendelkezéseivel összhangban, a jelen törvény hatályba lépésééig érvényes jogszabályok szerint megválasztott, illetve kinevezett Nemzeti Tanügyi Tanács és Szakoktatási és Felnőttokatási Tanács tagjainak mandátuma megszűnik.

 **198. szakasz**

A Kormány a jelen törvény hatálybalépésének napjától számított egy éves határidőn belül megállapítja a középiskolai hálózatok meghozatalának kritériumait és meghozza a középiskolai hálózatról szóló aktust.

A Kormány a jelen törvény hatálybalépésének napjától számított hat hónapos határidőn belül megállapítja az iskoláskor előtti intézmények és általános iskolák hálózatai meghozatalának kritériumait.

A helyi önkormányzati egység az e szakasz 2. bekezdése szerinti kritériumok meghatározásának napjától számított egyéves határidőn belül, meghozza az iskoláskor előtti intézmények és általános iskolák hálózatáról szóló aktust.

 **199. szakasz**

Ha a jelen törvény hatálybalépésig meghozott mellékjogszabályok nincsenek a jelen törvénnyel ellentétben, a jelen törvény alapján új mellékjogszabályok meghozataláig kell alkalmazni.

 **200. szakasz**

A miniszter a jelen törvény hatálybalépésétől számított egy éven belül meghozza a jelen törvényen alapuló mellékjogszabályokat, kivéve a 187. szakasz 4. bekezdésben foglalt aktusokat, amelyeket a jelen törvény hatályba lépésének napjától számított hat hónapon belül hoz meg, addig pedig a 187. szakasz 2. bekezdésének 1)-3) pontja szerinti eszközök összegét a miniszter határozatban állapítja meg.

 **201. szakasz**

Az intézmény köteles a jelen törvény hatálybalépésének napjától számított hat hónapos határidőn belül alapszabályát, munkájának szervezetét és módját összehangolni a jelen törvénnyel.

 **202. szakasz**

Az intézetek szervezeti felépítésüket és munkájukat a jelen törvény hatálybalépésétől számított három hónapon belül összehangolják a jelen törvénnyel.

 **203. szakasz**

A jelen törvény hatálybalépése előtt megkezdett kísérleteket a jelen törvény hatályba lépése előtt érvényes jogszabályokkal összhangban kell értékelni.

 **204. szakasz**

Az oktatás és nevelés területén felügyelőségi felügyeletet részletesebben szabályozó külön törvény meghozataláig, Az oktatási és nevelési rendszer alapjairól szóló törvény (Az SZK Hivatalos Közlönye, 72/09., 52/11., 55/13., 35/15. – autentikus tolmácsolás, 68/15. és 62/16. szám – AB) 146-150. és 166. szakaszainak rendelkezéseit kell alkalmazni, abban a részben, amely a 146. szakasz 4. és 5. bekezdése és a 149. szakasz szerinti teendők átruházására vonatkoznak.

 **205. szakasz**

A pedagógiai tanácsosi és pedagógiai főtanácsosi rangot 1990. február 4-éig A tanári és nevelői személyzet állandó szakmai továbbképzéséről szóló törvény (A SZSZK Hivatalos Közlönye, 47/78. szám – egységes szerkezetbe foglalt szöveg, 16/79. és 43/84. szám) alapján szerzett tanár, nevelő és szakmunkatárs rangja kiegyenlítendő a jelen törvény 151. szakasza szerinti pedagógiai tanácsosi, illetve pedagógiai főtanácsosi ranggal.

A 151. szakasz 3. bekezdésének rendelkezéseit 2018/2019. évi tanévtől kezdve alkalmazni kell.

 **206. szakasz**

Az iskolában oktetó-nevelő munkát végző tanárok, nevelők és szakmunkatársak, akik a munkaviszonyuk létesítésekor érvényben levő jogszabályok szerinti oktatási fokozat és fajta tekintetében eleget tettek a feltételeknek, továbbra is végezhetik az oktató-nevelő munkát az iskolában és átirányíthatóak a jelen törvény értelmében.

A foglalkoztatottnak, aki a jelen törvény értelmében beosztás nélküli, de 2017. december 1-ig nem iránytották át a listáról, a munkaviszonya 2017. december 31-ig megszűnik.

A 2. bekezdésben foglalt foglalkoztatott a közszolgálatokban foglalkoztatottak maximális száma megállapításának módját szabolyozó törvényben előírt módon végkielégítésre jogosult.

**207. szakasz**

Licenciával rendelkezőnek tekintendő az a személy, aki letette az oktatás területéről való szakvizsgát, de 2003. június 25-én nem volt munkaviszonyban az intézményben.

Licenciával rendelkezik az a tanár, nevelő és szakmunkatárs, aki 2003. június 25-én az intézményben munkaviszonyban volt, de ezen dátum után a munkaviszonyában megszakítása volt és 2005. június 25-éig letette az oktatási területre vonatkozó szakvizsgát.

Licenciával rendelkezik a gyakornok – volontőr, aki egy évig képzésben vett részt az intézményben az önálló oktató-nevelő munkára és aki 2005. Június 25-éig letette az oktatás területére vonatkozó szakvizsgát.

A tanárnak, nevelőnek és szakmunkatársnak, aki a Szerb Köztársaság intézményében munkaviszony létesítése előtt a Montenegró Köztársaság jogszabályai szerint letette az oktatási területre vonatkozó szakvizsgát, licenciaként ismerik el a letett szakvizsgát, ha ezt a vizsgát 2006. június 16-ig letette.

A tanárnak, nevelőnek és szakmunkatársnak, aki a Szerb Köztársaság intézményében munkaviszony létesítése előtt a Boszniai Szerb Köztársaság jogszabályai szerint letette az oktatási és nevelési területre vonatkozó szakvizsgát, licenciaként ismerik el a letett szakvizsgát, ha ezt a vizsgát abban az időszakban tette le, amikor a tanár, a nevelő és a szakmunkatárs a Boszniai Szerb Köztársaságban volt munkaviszonyban.

A szakmunkatársnak – könyvtárosnak, aki nem rendelkezik letett szakvizsgával az oktatás területéről, de rendelkezik a könyvtárosi területről való szakvizsgával, a licencia vizsgán a letett vizsga megfelelő részét kell elismerni.

A szakmunkatársnak – könyvtárosnak, aki az intézményben 2003. június 25-én létesített először munkaviszonyt és a könyvtárosi területen letette a szakvizsgát, a licencia vizsgán nem ismerik el a letett vizsga megfelelő részét.

A tanárnak, nevelőnek és szakmunkatársnak, aki az intézményben 2003. június 25-én létesített először munkaviszonyt és aki 2005. június 25-éig letette az oktatási területre vonatkozó szakvizsgát, úgy tekintendő, hogy nem rendelkezik licenciával.

A gyakornoknak – volontőrnek, akit az intézményben 2003. Június 25-e után alkalmaztak és aki 2005. június 25-éig letette az oktatási területre vonatkozó szakvizsgát, úgy tekintendő, hogy nem rendelkezik licenciával.

A második fokozatú szakosított szakágazati tanulmányokkal rendelkező tanár, aki a jelen törvény hatályba lépéséig eleget tett a feltételeknek és munkaviszonyt létesített az intézményben, úgy tekintendő, hogy eleget tesz a 140. szakasz szerinti feltételeknek.

 **208. szakasz**

A jelen törvény hatályba lépéséig megkezdett eljárásokat Az oktatási és nevelési rendszer alapjairól szóló törvény (Az SZK Hivatalos Közlönye, 72/09., 52/11., 55/13., 35/15. – autentikus tolmácsolás, 68/15. és 62/16. szám – AB) rendelkezései szerint kell befejezni.

 **209. szakasz**

A jelen törvény hatályba lépésének napján A felnőttek oktatásáról szóló törvény (Az SZK Hivatalos Közlönye, 55/13. szám) 12. szakasza hatályát veszti.

A jelen törvény hatályba lépésének napján Az oktatási és nevelési rendszer alapjairól szóló törvény (Az SZK Hivatalos Közlönye, 72/09., 52/11., 55/13., 35/15. – autentikus tolmácsolás, 68/15. és 62/16. szám – AB) hatályát veszti.

 **210. szakasz**

A jelen törvény a Szerb Köztársaság Hivatalos Közlönyében való megjelenésének napjától számított nyolcadik napon lép hatályba.